മമ്മൂട്ടി നായകനായി എത്തുന്ന മാമാങ്കത്തിന്റെ ഒഫീഷ്യൽ ടീസർ പുറത്തുവിട്ടു. എം പത്മകുമാർ സംവിധാനം ചെയ്യുന്ന ചിത്രം നിർമിക്കുന്നത് വേണു കുന്നപ്പള്ളിയാണ്. മലയാളത്തിന് പുറമെ ഹിന്ദി, തമിഴ്, തെലുങ്ക്\nസിനിമാ പ്രേമികൾ ഏറെ ആകാംക്ഷയോടെ കാത്തിരിക്കുന്ന ചിത്രമാണ് ലിജോ ജോസ് പെല്ലിശ്ശേരിയുടെ ജെല്ലിക്കെട്ട്. ചിത്രത്തിന്റെ ടീസർ പുറത്തിറങ്ങി. ആന്റണി വർഗീസാണ് ചിത്രത്തിലെ നായകൻ. ചെമ്പൻ വിനോദ്, വിനായകൻ,\nവെനീസ് അന്താരഷ്ട്ര ചലചിത്ര മേളയിൽ സനൽകുമാർ ശശിധരൻ സംവിധാനം ചെയ്ത ചോല പ്രദർശിപ്പിച്ചു. വേൾഡ് പ്രീമിയർ വിഭാഗത്തിലാണ് ചിത്രം പ്രദർശിപ്പിച്ചത്. സനൽ കുമാർ ശശിധരൻ, ജോജു ജോർഡ്,\nകമലിന്റെ സംവിധാനത്തിലൊരുങ്ങുന്ന പ്രണയ മീനുകളുടെ കടൽ എന്ന ചിത്രത്തിന്റെ ടീസർ പുറത്തുവിട്ടു. നടുക്കടലിൽ സ്രാവുമായി ഏറ്റുമുട്ടുന്ന വിനായകന്റെ രംഗമാണ് ടീസറിൽ ഉൾപ്പെടുത്തിയിരിക്കുന്നത്. ജോൺ പോളും കമലും ചേർന്ന്\nഅമലാ പോളിന്റെ മുൻ ഭർത്താവ് എ എൽ വിജയ് വിവാഹിതനായി\nതമിഴ് സംവിധായകനും നടി അമലാ പോളിന്റെ മുൻ ഭർത്താവുമായ എ എൽ വിജയ് വിവാഹിതനായി. ചെന്നൈ സ്വദേശിയായ ഡോക്ടർ ഐശ്വര്യയാണ് വധു. ഇരുവരുടെയും അടുത്ത ബന്ധുക്കളുടെ സാന്നിധ്യത്തിൽ\n11th July 2019 11th July 2019 MJnewsDesk0Comments\nവിജയ് ദേവരകൊണ്ടയും രഷ്മിക മന്ദാനയും നായികാനായകൻമാരായി എത്തുന്ന ഡിയർ കോമ്രേഡിന്റെ ട്രെയിലർ റിലീസ് ചെയ്തു. ജൂലൈ 26ന് ചിത്രം റിലീസ് ചെയ്യും. കേരളത്തിൽ ഇ4 എന്റർടെയ്ൻമെന്റ്‌സാണ് ചിത്രം\nഅമല പോളിന്റെ മുൻ ഭർത്താവ് എ എൽ വിജയ് വിവാഹിതനാകുന്നു\nസംവിധായകൻ എ എൽ വിജയ് വിവാഹിതനാകുന്നു. ചെന്നൈ സ്വദേശിയായ ഡോക്ടറാണ് വധു. ജൂലൈ 11ന് വിവാഹം നടക്കുമെന്നാണ് സൂചന. നടി അമലാ പോളിന്റെ മുൻ ഭർത്താവാണ് വിജയ്.\nഷാങ്ഹായി അന്താരാഷ്ട്ര ചലചിത്ര മേളയിൽ മലയാള ചിത്രം വെയിൽ മരങ്ങൾക്ക് പുരസ്‌കാരം. ബെസ്റ്റ് ആർട്ടിസ്റ്റിക് അച്ചീവ്‌മെന്റ് പുരസ്‌കാരമാണ് വെയിൽ മരങ്ങൾ കരസ്ഥമാക്കിയത്. ഗോൾഡൻ ഗോബ്ലറ്റ് പുരസ്‌കാരം നേടിയ\nഷാജി കോട്ടയില്: തമിഴ്നാട്ടിലെ തിരുനെല്‍വേലിയില് രണ്ട് ദിവസം മുന്‍പ് സവര്‍ണജാതിക്കാര് കൊലപ്പെടുത്തിയ കീഴ്ജാതിക്കാരന്റെ കൊല മാധ്യമങ്ങള് വലിയ ചര്‍ച്ചയ്ക്ക് വിധേയമാക്കാതിരുന്നത് ഒരു പക്ഷേ അവര്‍ക്ക് ഒട്ടും താല്‍പ്പര്യമില്ലാത്ത\nബാഹുബലിക്ക് ശേഷം പ്രഭാസ് നായകനായി എത്തുന്ന സാഹോയുടെ ടീസർ പുറത്തിറങ്ങി. സുജിത്ത് സംവിധാനം ചെയ്യുന്ന ചിത്രത്തിന്റെ 90 സെക്കന്റ് ദൈർഘ്യമുള്ള ടീസറാണ് പുറത്തുവിട്ടിരിക്കുന്നത്. ശ്രദ്ധ കപൂറാണ് ചിത്രത്തിലെ


DigitalMalayali| മതപരിവര്‍ത്തനത്തിന് വരുന്ന ക്രിസ്ത്യനികളുടെ തലവെട്ടണമെന്ന വിദ്വേഷ പരാമര്‍ശവുമായി ചത്തീസ്ഗഡിലെ ഹിന്ദുത്വ നേതാവ്\nമതപരിവര്‍ത്തനത്തിന് വരുന്ന ക്രിസ്ത്യനികളുടെ തലവെട്ടണമെന്ന വിദ്വേഷ പരാമര്‍ശവുമായി ചത്തീസ്ഗഡിലെ ഹിന്ദുത്വ നേതാവ്\nDigital Malayali Web Desk October 22, 2021, 03:25 p.m.\nഞങ്ങളുടെ ഗ്രാമങ്ങളില് ആളുകള് ഒരു മഴു സൂക്ഷിക്കുന്നു. മത പരിവര്‍ത്തനത്തിന് വരുന്നവരെ ശിരഛേദം ചെയ്യാനാണിത്.\nന്യൂഡല്‍ഹി: പൊതുയോഗത്തില് ക്രിസ്തുമത വിശ്വാസികളുടെ തലവെട്ടണമെന്ന ആഹ്വാനവുമായി ഹിന്ദുത്വ നേതാവ് സ്വാമി പര്‍മാത്മാനന്ദ. ചത്തീസ്ഗഡിലെ സര്‍ഗുജ ജില്ലയില് ഒരു പ്രതിഷേധ റാലിയില് സംസാരിക്കവേയായിരുന്നു അദ്ദേഹത്തിന്റെ പരാമര്‍ശം.\nനിരവധി മുതിര്‍ന്ന ബി.ജെ.പി നേതാക്കള് പങ്കെടുത്ത റാലിയിലായിരുന്നു അദ്ദേഹത്തിന്റെ ആക്രോശം. ഹിന്ദുക്കളെ നിര്‍ബന്ധിച്ച് ക്രിസ്തുമതത്തിലേക്ക് പരിവര്‍ത്തനം ചെയ്യുന്നതായി ആരോപിച്ചായിരുന്നു കഴിഞ്ഞ ഒക്ടോബര് ഒന്നിന് റാലി സംഘടിപ്പിച്ചത്.\n‘നിങ്ങളുടെ വീട്, തെരുവ്, അയല്‍പക്കം, ഗ്രാമം എന്നിവിടങ്ങളില് ആരെങ്കിലും മതപരിവര്‍ത്തനത്തിന് വന്നാല് അവരോട് ക്ഷമിക്കരുത്. വീട്ടില് ഒരു ലാത്തി സൂക്ഷിക്കുക. ഞങ്ങളുടെ ഗ്രാമങ്ങളില് ആളുകള് ഒരു മഴു സൂക്ഷിക്കുന്നു. മത പരിവര്‍ത്തനത്തിന് വരുന്നവരെ ശിരഛേദം ചെയ്യാനാണിത്.\nഇത് പറയുമ്പോള് ഞാന് വെറുപ്പ് പ്രചരിപ്പിക്കുകയാണെന്ന് ഇപ്പോള് നിങ്ങള് പറയും. എന്നാല് ചിലപ്പോള് തീ കത്തിക്കേണ്ടി വരും,’ അദ്ദേഹം പറഞ്ഞു. നിങ്ങള് എന്തിനാണ് കിണറിനായി സമുദ്രം വിട്ടതെന്ന് മതപരിവര്‍ത്തനത്തിലൂടെ ക്രിസ്ത്യാനികളായവരോട് തനിക്ക് ചോദിക്കാനുണ്ടെന്നും അദ്ദേഹം കൂട്ടിച്ചേര്‍ത്തു. പ്രസംഗം നടക്കുമ്പോള് ചത്തീസ്ഗഡിലെ ബി.ജെ.പിയുടെ മുതിര്‍ന്ന നേതാക്കളായ രാംവിചാര് നേതം, നന്ദ്കുമാര് സായ്, ബി.ജെ.പി വക്താവ് അനുരാഗ് സിംഗ് ദിയോ എന്നിവര് വേദിയില് സന്നിഹിതരായിരുന്നു.


Kottiyoor Temple Festival 2022 Date – Important Poojas And Rituals During Kottiyoor Festival - Complete Guide | Hindu Blog -->\nKottiyoor Temple Festival 2022 Date – Important Poojas And Rituals During Kottiyoor Festival - Complete Guide\nKottiyoor Temple isaprominent Shiva temple at Kottiyoor in Kannur district, Kerala. Kottiyoor temple festival 2022 date is May 21 and May 22. Prakkoozham ritual is an important ceremony during the annual festival at Kottiyoor temple. The annual festival is known as Vaisakha Mahotsavam and is held either in April or May.\nThe date of the annual festival is fixed on the on the Prakkoozham ritual day.\nSome of the important rituals in the temple include neyyattom, bhandaram ezhunnallathu, thiruvona aradhana and ilaneer attam.\nകൊട്ടിയൂർ വൈശാഖ മഹോത്സവത്തിന്റെ നാളുകൾ കുറിക്കുന്നത് പ്രക്കൂഴം ചടങ്ങിലാണ്.\nഇക്കരെ കൊട്ടിയൂർ ക്ഷേത്രസന്നിധിയിലെ കുത്തോട് മണ്ഡപത്തിലാണ് ഉത്സവനാളുകളും സമയക്രമങ്ങളും കുറിക്കുക. ക്ഷേത്ര അടിയന്തരക്കാരായ ഊരാളന്മാർ, കണക്കപിള്ള, സമുദായി എന്നിവരുടെ സാന്നിധ്യത്തിലാണ് മഹോത്സവ നാളുകൾ കുറിക്കുന്നത്. തണ്ണീർകുടി, നെല്ലളവ്, അവിൽ അളവ്, ആയില്യാർകാവിൽ ഗൂഢപൂജ എന്നിവയാണ് പ്രക്കൂഴത്തിലെ പ്രധാന ചടങ്ങുകൾ.\nപ്രക്കൂഴത്തിന് വിളക്ക് തെളിക്കാനുള്ള പശുവിൻനെയ്യ് മാലൂർപ്പടി ക്ഷേത്രത്തിൽനിന്ന് സ്ഥാനികനായ കൂട്ടേരി നമ്പ്യാരും ചടങ്ങുകൾക്കുള്ള അവിൽ കാക്കയങ്ങാട് പാലാ നരസിംഹ ക്ഷേത്രത്തിൽനിന്ന് മേൽശാന്തിയുമാണ് എഴുന്നള്ളിക്കുന്നത്.\nക്ഷേത്ര അടിയന്തരക്കാരായ ഒറ്റപ്പിലാൻ, പുറംകലയൻ, ജന്മാശാരി, പെരുവണ്ണാൻ തുടങ്ങിയവരാണ് തണ്ണീർകുടി ചടങ്ങ് നടത്തുക. അർധരാത്രി ആയില്യാർക്കാവിൽ ക്ഷേത്രം ജന്മശാന്തി പടിഞ്ഞീറ്റ നമ്പൂതിരിയുടെ നേതൃത്വത്തിൽ ഗൂഢപൂജ നടക്കും.\nപ്രക്കൂഴം കഴിയുന്നതോടെ നെയ്യമൃത് സംഘങ്ങളും ഇളനീർമഠങ്ങളും സജീവമാകും.\nകൊട്ടിയൂർ വൈശാഖ മഹോത്സവത്തിന്റെ മുന്നോടിയായുള്ള ’ദൈവത്തെ കാണൽ’ ചടങ്ങ് മണത്തണ വാകയാട് പൊടിക്കളത്തിൽ പ്രക്കൂഴത്തിന് ഒരുദിവസം മുൻപ് നടക്കും.\nഒറ്റപ്പിലാൻ സ്ഥാനികളാണ് ഇതിനു നേതൃത്വം നൽകിയത്. സ്ഥാനികർ നാക്കിലയിൽ അവിലും പഴവും ശർക്കരയും തേങ്ങാപ്പൂളും നേദിച്ചുകൊണ്ടാണ്ചടങ്ങു നടത്തുക.\nസ്വയംഭൂലിംഗമുള്ള അക്കരെ കൊട്ടിയൂരില് ഒരു ക്ഷേത്ര നിര്‍മ്മിതിയില്ല. ചെറികല്ലുകള് കൂട്ടിവച്ച സ്ഥലത്താണ് സ്വയംഭുവിഗ്രഹമുള്ളത്. ഇതിനെ മണിത്തറ എന്നാണു വിളിക്കുന്നത്. ഉത്സവകാലത്തു മാത്രം തുറക്കുന്ന ഈ ക്ഷേത്രത്തിലെ മുളകൊണ്ടുണ്ടാക്കുന്ന ഓടപ്പൂക്കള് ഈ സമയത്തെ മാത്രം പ്രത്യേകതയാണ്.\nഎരുവട്ടി വേട്ടയ്ക്കൊരുമകന് ക്ഷേത്രത്തില്‍നിന്നും ജന്മാവകാശി എരുവട്ടി തണ്ടയാന്റെ നേതൃത്വത്തില് എണ്ണയും ഇളനീരുമായി സംഘം മണത്തണയില് തങ്ങിയശേഷം വൈശാഖോത്സവ നഗരിയിലെത്തും. ഇളനീര്‍വയ്പിന് മുന്നോടിയായി കുടിപതി കാരണവരുടെ നേതൃത്വത്തില് പുറഭണ്ഡാരം സ്ഥാപിക്കും . തുടര്‍ന്ന് പന്തീരടി പൂജ ആരംഭിക്കും . ഇളനീര്‍വയ്പ് നടക്കുന്ന തിരുവഞ്ചിറയിലെ പ്രത്യേക സ്ഥാനത്ത് ശ്രീഭൂതബലിക്ക് ശേഷം തട്ടും പോളയും വിരിച്ച് സ്ഥലം അടയാളപ്പെടുത്തും. രാത്രി പത്തിനാണ് ഇളനീര്‍വയ്പ് ആരംഭിക്കുന്നത്. അര്‍ധരാത്രിവരെ നീളും. മുഴുവന് വ്രതക്കാരും ഇളനീര് വച്ചതിനുശേഷം എരുവട്ടി തണ്ടയാന് എണ്ണയും ഇളനീരും സമർപ്പിക്കും. പിറ്റേദിവസം രാവിലെ മുതല് ഇളനീരുകള് ചെത്തിയൊരുക്കും. പിറ്റേദിവസം രാത്രിയാണ് പ്രധാന ചടങ്ങായ ഇളനീരാട്ടം.\nBelow is an excerpt from article published in Manorama Festival Issue during the 2015 Kottiyoor festival.\nImportant Rituals During Kottiyoor Temple Festival\nദൈവത്തെ കാണൽ ചടങ്ങാണ് കൊട്ടിയൂർ മഹാദേവ ക്ഷേത്രേത്തിൽ വൈശാഖ മഹോൽസവവുമായി ബന്ധപ്പെട്ടു നടക്കുന്ന ആദ്യ ചടങ്ങ്. ദൈവത്തെ മലയിറക്കലും മണത്തണ പൊടിക്കളത്തിൽ ദൈവത്തെ കാണലുമാണ് ചടങ്ങുകളിൽ പ്രധാനം. ഇതോടെയാണ് കൊട്ടിയൂരും മണത്തണയും വൈശാഖോൽസവ നാളുകളിലേക്കു പ്രവേശിക്കുന്നത്. കാടൻ ഒറ്റപ്പിലാൻ കുറിച്യ സ്ഥാനികൻ എന്നിവരാണ് ദൈവത്തെ കാണൽ ചടങ്ങിലെ പ്രധാനികൾ. അവിൽ, നാളികേരം, പഴം, കള്ള് എന്നിവ ദൈവത്തിനു നിവേദിക്കുക.\nമേടമാസത്തിലെ വിശാഖം നാളിൽ നടക്കുന്ന പ്രക്കൂഴത്തോടെയാണ് വൈശാഖോൽസവത്തിന്റെ തുടക്കം. ഉൽസവത്തിനുള്ള നെല്ല് അളന്നെടുക്കുന്നതുമായി ബന്ധപ്പെട്ടാണ് പ്രക്കൂഴം എന്ന പേരുവന്നത്. നെല്ലു കുത്താൻ കൂഴത്തിനു കൊടുക്കുന്നതുമായി ബന്ധപ്പെട്ട പുറക്കൂഴം എന്നതു ലോപിച്ചാണു പ്രക്കൂഴമായത്. സമുദായ ഭട്ടതിരി, ക്ഷേത്രം ഉൗരാളന്മാർ, പടിഞ്ഞിറ്റ നമ്പൂതിരി, ഏഴില്ലക്കാർ, കണക്കപ്പിള്ളമാർ, നമ്പീശന്മാർ, ഓച്ചർമാർ എന്നിവർ ഇൗ ചടങ്ങിൽ പങ്കെടുക്കും. ഇക്കരെ കൊട്ടിയൂർ മഹാക്ഷേത്ര സന്നിധാനത്തിലും മന്ദംചേരിയിലും ബാവലി പുഴയിലും ആയില്യാർ കാവിലുമായാണ് ചടങ്ങുകൾ. കുത്തോടിൽ നടക്കുന്ന അടിയന്തിര യോഗത്തിനു ശേഷമാണ് ചടങ്ങുകളുടെ തുടക്കം.\nആദ്യം അവലളവാണ് നടക്കുക. പുല്ലഞ്ചേരി നമ്പൂതിരിപ്പാട് ക്ഷേത്രാവശ്യത്തിനുള്ള അവൽ അളക്കും. പിന്നീട് ഒറ്റപ്പിലാൻ, പുറങ്കലയൻ, ആശാരി, പെരുവണ്ണാൻ, കൊല്ലൻ, കാടൻ, തൃക്കൈകുട കണിശൻ എന്നിവർ ചേർന്നു തണ്ണീർകുടി ചടങ്ങ് ഇക്കരെ കൊട്ടിയൂർ സന്നിധാനത്തിൽ നടത്തുന്നു. രണ്ടു ഭാഗങ്ങളായി നടന്ന തണ്ണീർകുടി തുടർന്ന് മന്ദംചേരി വലിയ മാവിൻചുവട്ടിൽ പൂർത്തീകരിക്കുകയും ബാവലി പുഴയിലെ കെട്ടിനുള്ള സ്ഥാനം നിശ്ചയിക്കുകയും ചെയ്യുന്നു. തണ്ണീർകുടി ആദ്യഭാഗത്തിനു ശേഷം ആയില്യാർകാവിൽ ശുദ്ധികലശം.\nതുടർന്ന് ഇക്കരെ ക്ഷേത്ര ശ്രീകോവിലിനു മുന്നിൽ നെല്ലളവ് നടത്തുന്നു. തിടപ്പള്ളിയിൽ ചൊരിയുന്ന നെല്ല് പടിഞ്ഞിറ്റ നമ്പൂതിരി പൂജിക്കും. രാത്രി പടിഞ്ഞിറ്റ നമ്പൂതിരി ആയില്യാർകാവിൽ(ആയിരം വില്ലുകാർകാവ്) വിളക്കുവച്ചു നിഗൂഢ പൂജ നടത്തും. അർധരാത്രി പൂജ അവസാനിക്കുമ്പോൾ അവകാശികൾക്ക് അപ്പട എന്ന പ്രസാദം നൽകും. തുടർന്ന് ഉൽസവച്ചടങ്ങുകളുടെ തീയതി കുറിക്കും. തന്ത്രിമാർ, പാരമ്പര്യ അവകാശികൾ, ഊരാളൻമാർ, കണക്കപ്പിള്ള എന്നിവരെല്ലാം വിവിധ പൂജകളിലും ചടങ്ങുകളിലും പങ്കെടുക്കും. പ്രക്കൂഴം കഴിയൂന്നതോടെ അക്കരെ ക്ഷേത്രസന്നിധിയിലെ കയ്യാലകളുടെ നിർമാണവും ബാവലി പുഴയിലെ തടയണ നിർമാണവും തുടങ്ങുകയായി.\nകൊട്ടിയൂർ വൈശാഖ മഹോൽസവത്തിലെ സുപ്രധാന ചടങ്ങായ നെയ്യാട്ടത്തിന് നെയ് എത്തിക്കുന്ന പാരമ്പര്യ അവകാശികൾക്ക് മുറക്കണക്കു വച്ച് ക്ഷേത്ര ഊരാളൻമാരും പാരമ്പര്യ തറവാട്ടുകാരും നൽകുന്ന സദ്യയാണ് നെയ്യമൃത്. മേടമാസത്തിലെ ഉത്രട്ടാതി നാൾ മുതൽ ഇടവത്തിലെ ആയില്യം വരെയാണ് വ്രതക്കാർക്ക് ഈ അപൂർവ സദ്യ വിളമ്പുക. വിപണിയിൽ നിന്നു വാങ്ങുന്ന വസ്തുക്കൾ ഒന്നും ഉപയോഗിക്കാതെ തനി പ്രകൃതി ജീവനപരമായതും പരിസ്ഥിതിയോട് ഇണങ്ങുന്നതുമായ വിഭവങ്ങളാണ് സദ്യയുടെ പ്രത്യേകത.\nചവര് (അരിയുടെ പുറത്തെ ചുവന്ന തവിട് ) കളയാതെ കുത്തിയെടുത്ത അരി കൊണ്ട് വളരെ കുറച്ച് വെള്ളത്തിൽ ഉണ്ടാക്കുന്ന കഞ്ഞിയാണ് വിളമ്പുക. വാഴപ്പോള കൊണ്ട് വട്ടത്തിൽ തടയുണ്ടാക്കി അതിൽ തൂശനിലയിട്ട് ഭൂമിയോടു ചേർത്ത് അമർത്തി കുഴിയാക്കി അതിലാണ് കഞ്ഞി വിളമ്പുക. നാക്കിലയിലാണ് കറികൾ വിളമ്പുക. ചക്ക, മാങ്ങ, വെള്ളരിക്ക, പച്ചക്കായ, ചെറുപയർ, ഉഴുന്ന് എന്നിവയാണ് കറി വിഭവങ്ങൾക്ക് ഉപയോഗിക്കുന്നത്.\nഇവ കൊണ്ട് പരമാവധി വിഭവങ്ങൾ ഉണ്ടാക്കും. ചെറുപയർ പുഴുക്ക്, ഉഴുന്ന് ചേർത്തുണ്ടാക്കുന്ന പുഴുക്ക് (കുഞ്ഞുണ്ണി), മധുരമൂറുന്ന മധുരപ്പുഴുക്ക്, തേങ്ങാപ്പൂള്, നെയ്യ്, പപ്പടം എന്നിവയടങ്ങുന്നതാണ് നെയ്യമൃത് സദ്യ എന്നറിയപ്പെടുന്ന നെയ്യമൃത് കഞ്ഞി. ഇലയും തടയും ഉപയോഗിച്ച് വിഭവങ്ങൾ വിളമ്പിയാൽ പിന്നെ പ്ലാവില കുമ്പിളിൽ കഞ്ഞി കോരി കുടിച്ചു തുടങ്ങും. എല്ലാ ഇലയിലും കഞ്ഞിയും കറികളും വിളമ്പിയ ശേഷം സദ്യയുടെ നാഥൻ ഊരാളൻ വന്ന് വണങ്ങിയ ശേഷം എല്ലാവരും ഒന്നിച്ചു മാത്രമേ കഞ്ഞി കുടിക്കൂ.\nവിളമ്പുമ്പോൾ ആദ്യ ഇലയും തടയും നിലവിളക്കു വച്ച് പെരുമാൾക്ക് സമർപ്പിച്ച ശേഷം മാത്രം വ്രതക്കാരുടെ സദ്യ. പരസ്പരം തൊടാൻ പാടില്ല എന്ന് നിർബന്ധം. തൊട്ടാൽ കുളിച്ച ശേഷം മാത്രം സദ്യ. ഒരാൾ തൊട്ടാലും അയാൾ കുളി കഴിഞ്ഞ് വന്ന ശേഷം മാത്രമേ എല്ലാവരും സദ്യക്ക് ഇരിക്കൂ. മകം നാളിൽ നെയ്യമൃത് മഠങ്ങളിൽ പ്രവേശിച്ചാർ ബ്രാഹ്മണർ വന്ന് വ്രതക്കാരെ കുളിപ്പിക്കും. കലശം കുളി എന്നാണ് ഇതിന്റെ പേര്.\nകലശം കുളി കഴിഞ്ഞാൽ പിന്നെ മഠം വിട്ട് പുറത്തിറങ്ങുക നെയ്യാട്ട ദിനത്തിൽ കൊട്ടിയൂർക്ക് പുറപ്പെടാൻ മാത്രം. നമ്പ്യാർ, കുറുപ്പ്, ചില നായർ സമുദായക്കാർ എന്നിവർക്ക് മാത്രമാണ് നെയ്യമൃത് അവകാശവും സദ്യയും അനുവദിച്ചിട്ടുള്ളൂ. അതുപോലെ കൊട്ടിയൂരിൽ നിന്ന് ഏകദേശം 15 കിലോമീറ്റർ അകലെ പേരാവൂരിനടുത്തുള്ള കാഞ്ഞിരപ്പുഴയ്ക്ക് അപ്പുറത്ത് വരെ മാത്രമേ മഠങ്ങൾ പാടുള്ളൂ എന്നും പാരമ്പര്യം. പ്രാട്ടര (പുറനാട്ടുകര സ്വരൂപം) യുടെ സാംസ്കാരിക പെരുമയിൽ തനതു ഭക്ഷണ സംസ്കാരവും ഉണ്ടായിരുന്നുവെന്ന് വെളിവാക്കുന്നതാണ് മണത്തണ കരിമ്പനയ്ക്കൽ ഗോപുരത്തിൽ നടത്തി വരുന്ന നെയ്യമൃത് കഞ്ഞി.\nഇടവത്തിലെ മകംനാളിലാണു നീരെഴുന്നള്ളത്ത്. അക്കരെ സന്നിധാനവും മണിത്തറയും ശുദ്ധീകരിച്ച് ഉൽസവ ഒരുക്കങ്ങൾക്കു തുടക്കം കുറിക്കുന്ന ചടങ്ങാണിത്. കൂത്തുപറമ്പു നിന്നു മണിയൻചെട്ടി സ്ഥാനികൻ വിളക്കുതിരി എഴുന്നള്ളിച്ച് ഇക്കരെ ക്ഷേത്രത്തിൽ എത്തിക്കുന്നതോടെയാണു ചടങ്ങുകൾ തുടങ്ങുന്നത്. തുടർന്ന് കുത്തോടിൽ അടിയന്തരയോഗം ചേർന്നു ചടങ്ങുകൾക്ക് അനുമതി നൽകും. ഇതോടെ ആയില്യാർകാവിൽ പുണ്യാഹം ആരംഭിക്കും.ഇതേസമയം മന്ദംചേരിയിലെ സങ്കേതസ്ഥാനത്ത് ഒറ്റപ്പിലാൻ, പുറംകലയൻ, ജൻമാശാരി, കൊല്ലൻ സ്ഥാനികർ തണ്ണീർകുടി ചടങ്ങ് നിർവഹിക്കും. തണ്ണീർകുടിക്കുശേഷം കുറിച്യസ്ഥാനികനും ഒറ്റപ്പിലാനും പെരുവണ്ണാനും ജൻമാശാരിയും അക്കരെ സന്നിധാനത്തു കടന്ന് മണിത്തറയിൽ സ്വയംഭൂ ദർശിച്ച് തീർഥാഭിഷേകം നടത്തും.\nനമ്പൂതിരിയും അടിയന്തര യോഗക്കാരും ഇവർക്കു ശേഷമാണ് അക്കരെ സന്നിധാനത്ത് എത്തുക. ഇവർക്ക് ക്ഷേത്രം കാണിച്ചുകൊടുക്കുന്ന ചുമതല ഒറ്റപ്പിലാന്റേതാണ്. ഒറ്റപ്പിലാൻ മുന്നിലും പുറംകലയൻ, കണിശൻ, ആശാരി, പെരുവണ്ണാൻ എന്നീ സ്ഥാനികർ പിന്നിലുമായി നടന്ന് അക്കരെ കൊട്ടിയൂരിലെത്തും. കർക്കിടകക്കണ്ടി എന്ന രഹസ്യമാർഗത്തിലൂടെയാണ് ഇവരുടെ യാത്ര. കൂവ ഇലയിൽ ശേഖരിച്ച തീർഥവുമായാണ് അടിയന്തര യോഗക്കാർ ഒറ്റപ്പിലാൻ കാട്ടിയ വഴിയിലൂടെ ക്ഷേത്രത്തിലെത്തുക. തീർഥം പടിഞ്ഞിറ്റ നമ്പൂതിരി വാങ്ങി സ്വയംഭൂവിൽ അഭിഷേകം ചെയ്യും. സ്വയംഭൂ മൂടിയ അഷ്ടബന്ധം സ്ഥാനികർക്കു പ്രസാദമായി നൽകും. അതിനുശേഷം എല്ലാവരും വിഗ്രഹത്തിൽ നീരഭിഷേകം നടത്തി ഇക്കരെ ക്ഷേത്രത്തിലേക്കു മടങ്ങും.\nഇക്കരെ സന്നിധിയിൽ കഞ്ഞിസദ്യ നടക്കും. അന്ന് അർധരാത്രിയിലും ആയില്യാർകാവിൽ നിഗൂഢ പൂജകളും അപ്പട നിവേദ്യവും നടക്കും. ഇക്കരെ സന്നിധിയിൽ പൂജയും സദ്യയും ഉണ്ടാകും. നീരെഴുന്നള്ളത്തിനു ശേഷം തിരുവഞ്ചിറയും പരിസരവും വൃത്തിയാക്കും. മണിത്തറയ്ക്കു താൽക്കാലിക മേൽക്കൂരയും ട്രസ്റ്റിമാർക്കും മറ്റ് അവകാശികൾക്കും താമസിക്കാനുള്ള പർണശാലയും നിർമിക്കും.\nചോതി നാളിലാണു നെയ്യാട്ടം. നിടുമ്പ്രത്തെ വില്ലിപ്പാലൻ കുറുപ്പിന്റെയും കുറ്റ്യാട്ടൂരിലെ തമ്മേങ്ങാടൻ നമ്പ്യാരുടെയും നേതൃത്വത്തിലാണ് നെയ്യ് എഴുന്നള്ളിച്ചു കൊണ്ടുവരിക. ചോതിവിളക്കിനുള്ള നെയ്യും അഗ്നിയും കുറ്റ്യാടിയിലെ ചാതിയൂർ ക്ഷേത്രത്തിൽ നിന്ന് തേടൻ വാരിയർ കൊട്ടിയൂർക്ക് എഴുന്നള്ളിക്കും. വിഷു മുതൽ വ്രതമെടുത്തു കാത്തിരിക്കുന്ന നെയ്യമൃത് സംഘങ്ങൾ ഓംകാരം മുഴക്കി കൊട്ടിയൂരിൽ എത്തുന്നതോടെ വൈശാഖോൽസവത്തിന്റെ ആരവമുയരുകയായി.\nപഴയ പാട്ടസ്വരൂപത്തിനു കീഴിലാണ് നെയ്യമൃത് മഠങ്ങളുള്ളത്. തറ്റുടുത്ത് ചൂരൽമുദ്ര ധരിച്ച് വാട്ടിയ വാഴയിലകൊണ്ട് മൂടിയ നെയ്ക്കിണ്ടികളുമായാണ് വ്രതക്കാർ എത്തുന്നത്. ജാതിയൂരിൽ നിന്നു കൊണ്ടുവരുന്ന ഓടയും തീയും ഉപയോഗിച്ചാണ് നെയ്യമൃതുകാർ കൊണ്ടുവരുന്ന നെയ്യ് അഭിഷേകത്തിനായി ഉരുക്കുന്നത്. അരിങ്ങോട്ടു നമ്പൂതിരിയാണ് (തൃക്കടാരി) നെയ്ക്കിണ്ടികൾ തൃത്തറയിൽ വയ്ക്കുന്നത്. നെയ്യാടുന്നതാകട്ടെ ഉഷകാമ്പ്രം നമ്പൂതിരിയും.\nമുതിരേരി വാൾ എഴുന്നള്ളത്ത്\nയാഗഭുമിയിൽ നിന്ന് ദക്ഷന്റെ ശിരസ് അറുത്ത് വീരഭദ്രൻ ചുഴറ്റിയെറിഞ്ഞ വാൾ വയനാട് മാനന്തവാടിക്കടുത്ത മുതിരേരിയിൽ ചെന്നു വീണു എന്നാണ് വിശ്വാസം. മുതിരേരി ക്ഷേത്രത്തിലെ പ്രത്യേക വാളറയിൽ സൂക്ഷിക്കുന്ന വാൾ നെയ്യാട്ട ദിവസം സന്ധ്യയ്ക്കാണ് കൊട്ടിയൂരിൽ എത്തിക്കുക. മൂഴിയോട്ടില്ലത്തെ സ്ഥാനിക ബ്രാഹ്മണനാണ് വാൾ എഴുന്നള്ളിച്ചു കൊണ്ടുവരുന്നത്. മുതിരേരി വാൾ കൊട്ടിയൂർ ക്ഷേത്രത്തിൽ എത്തുന്നതോടെയാണു വൈശാഖോൽസവത്തിന്റെ തുടക്കം. ഇവിടെ ഭണ്ഡാര അറയിൽ സൂക്ഷിക്കുന്ന വാൾ മകം കലം വരവിനു മുൻപ് തിരികെ മുതിരേരിയിലേക്ക് എഴുന്നള്ളിക്കും.\nതുടർന്ന് കാര്യത്ത് കൈക്കോളൻ കാങ്കോലിൽ നിന്നെത്തിക്കുന്ന യാഗമണ്ണുകൊണ്ട് യാഗശാല ശുദ്ധീകരിക്കും. സന്ധ്യയോടെ ഇടവാവലിക്കരയിലെത്തി മുഹൂർത്തം കാത്തിരിക്കുന്ന വ്രതക്കാർ പരാശക്തിയുടെ വാൾ ഇക്കരെ എത്തിയാൽ വ്രതശുദ്ധിയോടെ അക്കരെയെത്തും. ഓടയും തീയുമായി ആയില്യൻമാരും അടിയന്തിരക്കാരും അക്കരെ എത്തിയാൽ ചോതി വിളക്കു തെളിയും. തുടർന്നു മണിത്തറയിലെ സ്വയംഭൂ വിഗ്രഹത്തെ ആവരണം ചെയ്തിട്ടുള്ള അഷ്ടബന്ധം പൂർണമായും നീക്കുന്ന നാളം തുറക്കൽ ചടങ്ങാണ്. ബ്രാഹ്മണർ മാത്രമാണ് നാളം തുറക്കൽ ചടങ്ങ് നടത്തുക.\nതുടർന്ന് ഓടയും തീയും ഉപയോഗിച്ചു വ്രതക്കാർ നെയ്ക്കിണ്ടികളിലെ നെയ് ഉരുക്കും. ആദ്യം വില്ലിപ്പാലൻ വലിയ കുറുപ്പിന്റെയും തുടർന്ന് തമ്മേങ്ങാടൻ വലിയ നമ്പ്യാരുടെയും കിണ്ടികളിലെ നെയ്യ് ആദ്യം സ്വയംഭൂ വിഗ്രഹത്തിൽ അഭിഷേകം ചെയ്യും. തുടർന്നു മറ്റു മഠങ്ങളിലെ വ്രതക്കാരുടെ നെയ്യമൃത് അഭിഷേകം. ഉഷകാമ്പ്രം നമ്പൂതിരിക്കാണ് നെയ്യാട്ടത്തിന്റെ കാർമികത്വം.\nനെയ്യാട്ടത്തിന്റെ പിറ്റേന്നു രാവിലെ മണത്തണയിലെ കരിമ്പന ഗോപുരത്തിൽ സൂക്ഷിച്ചിട്ടുള്ള തിരുവാഭരണങ്ങളും പൂജാപാത്രങ്ങളും വാദ്യഘോഷസമേതം കൊട്ടിയൂരേക്ക് എഴുന്നള്ളിക്കും. ചപ്പാരം ഭഗവതി ക്ഷേത്രത്തിലെ വാളുകൾ ഏഴില്ലക്കാർ എഴുന്നള്ളിച്ചു കൊണ്ടുവരും. ഇവയ്ക്കൊപ്പം ഇക്കരെ ക്ഷേത്രത്തിൽനിന്ന് ഭഗവാന്റെയും ഭഗവതിയുടെയും തിടമ്പുകളും അക്കരെ കൊട്ടിയൂരിലേക്കു യാത്രയാവും. വാളുകളും തിടമ്പും വാവലിപ്പുഴയിൽ ആറാടിച്ച് അക്കരെ എത്തിക്കും. ഇതിനുശേഷം മുൻവർഷം പൂർത്തിയാക്കാതെ നിർത്തിയ ആയിരംകുടം അഭിഷേകത്തോടെ തൃത്തറയിൽ പൂജകൾ തുടങ്ങും.\nപുലർച്ചെ പനയൂർ നമ്പൂതിരി സ്വയംഭൂ വിഗ്രഹത്തിലെ മാലകൾ നീക്കി 36 കുടം അഭിഷേകം ചെയ്തുകഴിഞ്ഞാൽ ഉഷപൂജ ആരംഭിക്കും. തുടർന്ന് ആരാധനാ പൂജ കഴിഞ്ഞശേഷം മുഖമണ്ഡപത്തിൽവച്ചു നിവേദ്യം പൂജിക്കും. ശീവേലിക്കു വിളിച്ചാൽ സ്വർണം, വെള്ളി തുടങ്ങിയ എഴുന്നള്ളത്ത് സാധനങ്ങൾ ഏഴില്ലക്കാർ എടുത്ത് മനുഷ്യങ്ങൾക്കു നൽകും. മനുഷ്യങ്ങൾ സ്ഥാനികർ ഒരുചുറ്റു പ്രദക്ഷിണം നടത്തിയാൽ ബ്രാഹ്മണർ ബലിബിംബങ്ങളെടുത്ത് ശീവേലിക്കൊപ്പം നടക്കും. അന്നുമുതൽ ശീവേലിക്കു വാദ്യങ്ങൾ ആരംഭിക്കും.\nശീവേലിക്ക് ദേവീ വിഗ്രഹം മുന്നിലും ഭഗവാന്റെ വിഗ്രഹം പിന്നിലുമായാണ് ഇവിടെ എഴുന്നള്ളിക്കുക. ആരാധനാ ദിവസങ്ങളിലെ ശീവേലിക്ക് പൊന്നിൻശീവേലി എന്നാണു പറയുക. പന്തീരടി പൂജ കഴിഞ്ഞാൽ തിടപ്പള്ളിയിൽവച്ച് ബ്രാഹ്മണർക്ക് ഊണുകൊടുക്കും. പകർച്ച എല്ലാ കയ്യാലകൾക്കും കൊടുക്കുന്നു. എല്ലാ ആരാധനാ ദിവസങ്ങളിലും ഇങ്ങനെയാണു ചടങ്ങുകൾ. തറയിൽ നിന്നു മാലയും പൂവും നീക്കംചെയ്താൽ ഓച്ചർമാർ അഷ്ടപതി, തായമ്പക എന്നിവ ആരംഭിക്കും.\nതിരുവോണം, രേവതി, അഷ്ടപതി, രോഹിണി എന്നീ ആരാധനാ ദിവസങ്ങളിൽ അത്താഴപൂജയുടെ നവകത്തിനു മുൻപായി കരോത്ത് നായർ പഞ്ചഗവ്യത്തിനുള്ള സാധനങ്ങൾ മുഖമണ്ഡപത്തിൽവച്ച് മച്ചനെ ഏൽപ്പിക്കും. അന്നു പഞ്ചഗവ്യ അഭിഷേകവും കളഭ അഭിഷേകവും നടക്കും. കോട്ടയം കിഴക്കേകോവിലകം വകയാണ് തിരുവോണം ആരാധന. രേവതി ആരാധന തെക്കേകോവിലകം വകയും രോഹിണി ആരാധന പടിഞ്ഞാറേകോവിലകം വകയുമാണ്. ഈ മൂന്ന് ആരാധനയും പഴശി കോവിലകം വയയായാണു നടത്തുക.\nതിരുവഞ്ചിറയ്ക്കു തെക്കുഭാഗത്തുള്ള കൂത്തരങ്ങിലാണു മത്തവിലാസം കൂത്ത് നടക്കുക. ഇവിടെ കൂത്ത് നടത്താനുള്ള ജന്മാവകാശം ചാക്യാർകൂത്തിന്റെ കുലപതി മാണി മാധവ ചാക്യാരുടെ കുടുംബത്തിനാണ്. സന്താനഭാഗ്യം, ഇഷ്ടമംഗല്യഭാഗ്യം, സന്തോഷകരമായ കുടുംബജീവിതം എന്നീ കാര്യസാധ്യത്തിനായാണ് ഇവിടെ മത്തവിലാസം കൂത്ത് നടത്തുന്നത്. മൂന്നു ദിവസം കൊണ്ടാണ് ഒരു കൂത്ത് അവസാനിക്കുന്നത്. തിരുവോണം ആരാധന നാളിലാണ് കൂത്ത് ആരംഭിക്കുന്നത്. അത്തംനാളിൽ കൂത്ത് സമർപ്പണം നടത്തും. മണിത്തറയിലെ പൂജകളുമായി ബന്ധപ്പെടുത്തിയാണ് മത്തവിലാസം കൂത്ത് നടത്തുന്നത്. സന്ധ്യാനേരത്തെ കൂത്തിനിടയിൽ ചാക്യാർ മണിത്തറയിലെത്തി വേഷത്തോടെ നിന്ന് പ്രസാദവും വാങ്ങുന്ന ചടങ്ങുണ്ട്. മകം കലംവരവിനു സ്ത്രീകൾക്കു കൊട്ടിയൂർ ക്ഷേത്രസന്നിധിയിൽ പ്രവേശനം അവസാനിച്ചാലും നങ്ങ്യാരമ്മമാർ സന്നിധിയിൽ തന്നെ തുടരും.\nഅഷ്ടമിക്കു ഭഗവദ് വിഗ്രഹത്തിൽ അഭിഷേകം നടത്താനുള്ള ഇളനീർക്കാവുകൾ സപ്തമി നാളിൽ തിരുവഞ്ചിറയിൽ എത്തിക്കും. ഇളനീരെത്തിക്കാൻ അധികാരപ്പെട്ടവരുണ്ട്. എരുവട്ടി, ആയിരത്തി, മുടിശ്ശേരി, മേക്കിലേരി, കുറ്റിയിൽ, കോവിലയത്ത്, തെയ്യൻ, കുറ്റിയാടി എന്നീ തണ്ടയന്മാരാണ് ഓങ്കാരധ്വനിയും ഹരിഗോവിന്ദ നാമാക്ഷരവും മുഴക്കി ഇളനീർക്കാവുകളുമായി എത്തുക. ഇളനീർക്കാവുമായി ആയിരങ്ങൾ മന്ദഞ്ചേരി മൈതാനത്ത് മുഹൂർത്തം കാത്തു നിൽക്കും. ഇളനീർ സമർപ്പിക്കാൻ സമയമായാൽ എരുവട്ടിക്കാവിൽനിന്ന് എഴുന്നള്ളിവരുന്ന ശ്രീ വീരഭദ്രൻ ഇളനീർക്കാരെ അനുഗ്രഹിക്കും. എത്രവെള്ളമുണ്ടായാലും വാവലിപ്പുഴ ഇറങ്ങിക്കടന്നാണ് ഇളനീർക്കാവുകൾ അക്കരെയെത്തിക്കുക. സ്ഥാനീയരായ എരുവട്ടി, മേക്കിലേരി, കുറ്റ്യാടി തണ്ടയന്മാർ എണ്ണയും ഇളനീരും കഞ്ഞിയും സമർപ്പിക്കുന്നതോടെയാണ് ഇളനീർവയ്പ് പൂർത്തിയാവുന്നത്.\nതറ ശുചിയാക്കിയശേഷം രാവിലെ മുതൽ കാര്യത്തു കൈക്കോളന്റെ നേതൃത്വത്തിൽ ഇളനീർ ചെത്താൻ തുടങ്ങും. വൈകിട്ട് ആയിരം കുടം കഴിഞ്ഞ് ഒറ്റ നവകം ആടും. അന്ന് അത്താഴപൂജയും ശീവേലിയും ഉണ്ടാകില്ല. രാത്രി കൊട്ടേരികാവിൽ കുടികൊള്ളുന്ന മുത്തപ്പൻദൈവവും അകമ്പടിക്കാരും ഓടച്ചൂട്ടു കത്തിച്ചു ക്ഷേത്രത്തിലെത്തും. അകമ്പടിയായി കുറിച്യ യോദ്ധാക്കളുമുണ്ടാകും. ഇവർ കോവിലകം കയ്യാല കയ്യേറി കണ്ടതെല്ലാം കയ്യടക്കും.ദക്ഷയാഗം മുടിപ്പിച്ച ശിവഭൂതഗണങ്ങളെ അനുസ്മരിപ്പിക്കും വിധമാണ് മുത്തപ്പൻസംഘം കയ്യാലകളിൽ അതിക്രമം നടത്തുക. ഏഴില്ലക്കാർ ചപ്പാരത്തിലെ വാൾ പുറത്തെടുത്താലേ മുത്തപ്പനും സംഘവും പിൻവാങ്ങുകയുള്ളൂ. ദൈവത്തിനു നമ്പീശൻ അരി ചൊരിഞ്ഞുകൊടുക്കുന്നതോടെ മുത്തപ്പൻ കൊട്ടേരികാവിലേക്കു തിരിച്ചുപോകും. തുടർന്നാണ് ഇളനീരഭിഷേകം.\nരോഹിണി ആരാധനയോടനുബന്ധിച്ചാണ് ആലിംഗന പുഷ്പാഞ്ജലി നടക്കുക. വ്രതാനുഷ്ഠാനങ്ങളോടെ എത്തുന്ന കുറുമാത്തൂരില്ലത്തെ മുതിർന്ന കാരണവരാണ് ആലിംഗന പുഷ്പാഞ്ജലി നടത്തുക. ദക്ഷനാൽ അപമാനിതയായി യാഗാഗ്നിയിൽ സതീദേവി എരിഞ്ഞടങ്ങിയത് അറിഞ്ഞ് ഉഗ്രകോപിയായ ശിവനെ വിഷ്ണു ഭഗവാൻ ആലിംഗനം ചെയ്തു സാന്ത്വനിപ്പിച്ചതിന്റെ അനുസ്മരണമായാണത്രെ ഇൗ ചടങ്ങ് നടത്തുന്നത്. രോഹണി ആരാധനയ്ക്കു തലേന്ന് കുറുമാത്തൂർ ഇല്ലത്തെ കാരണവരും പരിവാരങ്ങളും മണത്തണ ശ്രീകുണ്ടേൻ ക്ഷേത്രത്തിൽ എത്തും.\nകുളിയും തേവാരവും കഴിഞ്ഞാൽ ആക്കൽ തറവാട്ടിൽനിന്നും താംബൂലം നൽകി ക്ഷണിക്കണം. അന്ന് അവിടെ താമസിക്കുന്ന കുറുമാത്തൂർ പിറ്റേന്ന് അക്കരെ കൊട്ടിയൂരിലെത്തിയാൽ ആക്കൽ കയ്യാലയിലാണു വിശ്രമിക്കേണ്ടത്. പുഷ്പാഞ്ജലിക്ക് സമയമായാൽ തീർഥക്കുളത്തിൽ കുളിച്ച് മുഖമണ്ഡപത്തിലെത്തും. അപ്പോൾ ഉഷ കാമ്പ്രം കൈപിടിച്ചു മണിത്തറയിൽ കയറ്റി ഇരുത്തണം. മണിത്തറയിൽ പനയൂരും താഴെ പാലക്കുന്നം നമ്പൂതിരിയും കുറുമാത്തൂരിന് പരികർമികളാകണം. കുറുമാത്തൂർ തറയിൽ കയറിയാൽ വാദ്യക്കാർ ദ്രുദഗതിയിൽ വാദ്യങ്ങൾ മുഴക്കും. ആലിംഗന പുഷ്പാഞ്ജലി കഴിഞ്ഞ് കുറുമാത്തൂർ തറയിൽ നിന്ന് ഇറങ്ങുന്നതുവരെ വാദ്യം തുടരണം.\nവലിയവട്ടളം പായസ നിവേദ്യങ്ങളിൽ ആദ്യത്തേതു നടക്കുന്നത് തിരുവാതിര ചതുശ്ശതത്തിലാണ്. ഇത്തവണ ജൂൺ പത്തിനാണു തിരുവാതിര ചതുശ്ശതം. പന്തീരടി പൂജയ്ക്കൊപ്പമാണ് വലിയവട്ടളം പായസം പെരുമാളിനു നിവേദിക്കുക. പന്തീരടി കാമ്പ്രം നമ്പൂതിരിപ്പാടാണ് വലിയവട്ടളം നിവേദ്യം ചെയ്യുക. തിടപ്പള്ളിയിൽവച്ച് ബ്രാഹ്മണർ ചേർന്നാണ് 101 നാഴി അരി, 200 നാളികേരം, 100 റാത്തൽ ശർക്കര എന്നിവ ഉപയോഗിച്ചു പായസം ഉണ്ടാക്കുക. ഇതിൽ ചേർക്കുന്ന മറ്റു മേമ്പൊടികൾ എന്തൊക്കെയാണെന്നതു രഹസ്യമാണ്. പുണർതം, ആയില്യം, അത്തം നാളുകളിലും വലിയവട്ടളം പായസം നിവേദിക്കും. ഇതിൽ പുണർതം നാളിലെ നിവേദ്യം ജൂൺ 11നും ആയില്യം നാളിലെ നിവേദ്യം ജൂൺ 14നുമാണു നടക്കുക.\nമകം നാളിൽ കലംവരവ്\nമകം നാളിലാണു കലംവരവ്. രാത്രിയിൽ അക്കരെ സന്നിധിയിൽ ഗൂഢപൂജകൾ തുടങ്ങും. മുഴക്കുന്നിനടുത്ത നല്ലൂരിൽനിന്ന് നല്ലൂരാൻ എന്ന കുലാലസ്ഥാനികൻ കലപൂജകൾക്കായുള്ള മൺകലങ്ങൾ കൊട്ടിയൂരിലെത്തിക്കുന്നതോടെയാണ് ഗൂഢപൂജകൾ തുടങ്ങുക. സന്ധ്യയോടെ കലമെഴുന്നള്ളത്തു കൊട്ടിയൂരിലെത്തിച്ചേരും. ആ സമയത്തു സന്നിധാനത്തു മറ്റാർക്കും പ്രവേശനമില്ല. മാത്രമല്ല മണിത്തറയിലെ വിളക്കുകളല്ലാതെ മറ്റെല്ലാ പ്രകാശങ്ങളും സന്നിധാനത്തുനിന്നും ഒഴിവാക്കും. മണിത്തറയിൽ പനയൂർ നമ്പൂതിരി മാത്രം ഉണ്ടാവും. അദ്ദേഹം പുറംതിരിഞ്ഞിരിക്കും. ഇൗ സമയത്താവും 12 അംഗ കലം സംഘം സന്നിധാനത്തു പ്രവേശിക്കുക. സംഘം കലങ്ങൾ സമർപ്പിച്ചു പ്രസാദം വാങ്ങി കരിമ്പനയ്ക്കൽ ചാത്തോത്ത് കയ്യാലയിൽ കയറി ഭക്ഷണം കഴിക്കും. അപ്പോൾ മാത്രമേ വീണ്ടും സന്നിധാനത്തു മറ്റു വിളക്കുകൾ തെളിയിക്കൂ.മകം നാളിൽ ഉച്ചയ്ക്കു ശീവേലി വരെ മാത്രമേ സ്ത്രീകൾക്ക് അക്കരെ ദർശനം അനുവദിക്കൂ. ശീവേലി കഴിഞ്ഞ് ആനയൂട്ട് നടത്തും. തുടർന്ന് ആനകൾ പുറകോട്ടു നടന്നു പടിഞ്ഞാറെ നട വഴി ഇക്കരേക്കു മടങ്ങും. കൂത്തമ്പലത്തിലെ നങ്ങ്യാരമ്മമാർ മാത്രം സന്നിധാനത്തു തുടരും. അത്തം ചതുശ്ശതം കലശപൂജ വരെ കൊട്ടിയൂരിൽ പ്രത്യേക ആരാധനകളോ പ്രത്യേക പൂജകളോ ഇല്ല. നിത്യപൂജകൾ തുടരും.\nപതിവുള്ള ആയിരംകുടം അഭിഷേകത്തിനു ശേഷം അത്തം നാളിൽ തന്ത്രിമാർക്ക് കൂറയും പവിത്രവും മറ്റ് അവകാശികൾക്കു കൂറയും കൊടുക്കും. തുടർന്നാണു കലശപൂജ തുടങ്ങുക. മിഥുനത്തിലെ ചിത്തിരനാളിലെ തൃക്കലശാട്ടോടെയാണ് ഉൽസവ സമാപനം. നീരെഴുന്നള്ളത്തു മുതൽ കലപൂജ വരെയുള്ള അക്കരെ കൊട്ടിയൂരിലെ ഓരോ ചടങ്ങും പ്രകൃതിയുമായി ഇഴചേർന്നുകിടക്കുന്നു. മണിത്തറയ്ക്കു മുകളിൽ കെട്ടിയുണ്ടാക്കിയ താൽക്കാലിക കോവിൽ തൃക്കലശാട്ടിനു ശേഷം പൊളിച്ചു തിരുവഞ്ചിറയിലേക്കിടും. ഭഗവൽ സ്വയംഭൂ വിഗ്രഹം അഷ്ടബന്ധംകൊണ്ടു മൂടി സ്ഥാനീയരെല്ലാം മടങ്ങുന്നതോടെ അക്കരെ കൊട്ടിയൂരിലേക്കുള്ള വഴികൾ അടയ്ക്കും. വീണ്ടും ഒരുവർഷം നീളുന്ന നിശ്ശബ്ദതയിലേക്ക് വനഭൂമി വഴുതിവീഴും..\nസ്വയംഭൂവിൽ കളഭാഭിഷേകം ചെയ്തു പെരുമാൾക്ക് പൂർണപുഷ്പാഞ്ജലി അർപ്പിച്ചു യാത്രാബലി നടത്തി അടിയന്തിരക്കാരും തന്ത്രിമാരും ആചാര്യൻമാരും ഇക്കരേക്കു പോന്നതോടെ 27 ദിവസം നീളുന്ന കൊട്ടിയൂർ വൈശാഖോൽസവത്തിനു സമാപ്തിയാകും. സമാപന ദിവസം പുലർച്ചെയോടെ കലശപൂജകൾ കലശമണ്ഡപത്തിൽ പൂർത്തിയാകും. അമ്മാറയ്ക്കൽ തറയിലെ കൂറ്റൻ കുട തിരുവഞ്ചിറയിൽ നിക്ഷേപിക്കും. മണിത്തറയിലെ വിളക്കും ഇറക്കും.\nഅടിയന്തിരക്കാർ ചേർന്നു താൽക്കാലിക ശ്രീകോവിൽ ആചാരപ്രകാരം പൊളിച്ചുനീക്കി തിരുവഞ്ചിറയിൽ വടക്കുപടിഞ്ഞാറു ഭാഗങ്ങളിലായി നിക്ഷേപിക്കും. തുടർന്നാണ് തൃക്കലശാട്ടം. തന്ത്രിമാരും സഹകാർമികരും ചേർന്നു സ്വർണം, വെള്ളി കുംഭങ്ങളിൽ നിറച്ച കളഭം സ്വയംഭൂ വിഗ്രഹത്തെ അഭിഷേകം ചെയ്താണു കലശാട്ടം പൂർത്തിയാക്കുക.തുടർന്നു കോഴിക്കോട്ടിരിയുടെ പൂർണപുഷ്പാഞ്ജലി. ശേഷം കുടിപതികളുടെ തണ്ടിൻമേൽ ഉൗണ് തിടപ്പള്ളിയിൽ നടക്കും. തറ വൃത്തിയാക്കി വീണ്ടും ഭണ്ഡാരഅറയ്ക്കു മുൻപിൽ അടിയന്തിര യോഗം. ഭണ്ഡാരങ്ങളും തിരുവാഭരണങ്ങളും കൂത്തമ്പലത്തിലേക്കു മാറ്റും. തുടർന്നു മുതിരേരി വാൾ സ്വയംഭൂവിനെ പുണർന്നശേഷം തിരിച്ചു മുതിരേരിയിലേക്കു മടങ്ങും.\nഅമ്മാറയ്ക്കൽ തറയിൽ തൃച്ചന്ദനപ്പൊടിയഭിഷേകം നടത്തിയ ശേഷം ഭണ്ഡാരങ്ങളും ബലിബിംബങ്ങളും സഹിതം സകലരും ഇക്കരെ കടക്കും. തന്ത്രി കോഴിക്കോട്ടിരി മാത്രം മണിത്തറയിൽ സന്നിഹിതനായി യാത്രാബലി നടത്തും. മണിത്തറ മുതൽ കിഴക്കു കല്ലൻതോടു വരെയും പടിഞ്ഞാറ് പാമ്പറപ്പാൻ തോട് വരെയും കോഴിക്കോട്ടിരി നമ്പൂതിരി ഹവിസ്സ് തൂകും. പടിഞ്ഞാറെത്തി പരികർമിയെ തട്ടം കൊടുത്തു തിരിച്ചയച്ച ശേഷം തിരിഞ്ഞുനോക്കാതെ തന്ത്രി കൊട്ടിയൂരിനു പുറത്തേക്കു നടക്കും.അക്കരെയെത്തുന്ന ആചാര്യൻ ചോറ് നിവേദിച്ച് നാളം അഷ്ടബന്ധം കൊണ്ട് ആവരണം ചെയ്യുന്ന ചടങ്ങാണു വറ്റടി. ഇതിനുശേഷം ഇവർ ഇടബാവലി കടന്നാൽ പടുകൂറ്റൻ മതിൽക്കെട്ടുള്ള സന്നിധാനത്തിന്റെ മൂന്നു കവാടങ്ങളും അടുത്ത 11 മാസക്കാലത്തേക്ക് അടയ്ക്കും. ഇനി നട തുറക്കണമെങ്കിൽ അടുത്ത വൈശാഖ കാലം വരണം.


ഇസ്‌ലാമിക ആദര്‍ശത്തിന്റെ അടിത്തറ വിശ്വാസമാണ്. അതായത് ഈമാന്. അതിലേറ്റവും പരമപ്രധാനമായത് പ്രപഞ്ചസൃഷ്ടാവായ, ലോകരക്ഷിതാവും നിയന്താവുമായ അല്ലാഹുവിലുള്ള അചഞ്ചലമായ വിശ്വാസം. അതിനു തൊട്ടുചേര്‍ന്നുള്ളത് ക്ഷണികമായ ഭൗതിക ജീവിതം...\nമതങ്ങള് മാനവരാശിയുടെ സമ്പത്താണ്. അതുകൊണ്ടുതന്നെ മതങ്ങള്‍ക്കിടയില് ആദാനപ്രദാനങ്ങള് ധാരാളമായി നടക്കേണ്ടതുണ്ട്. അപ്പോഴേ ബഹുസ്വര സ്വഭാവം സജീവമായി നിലനില്‍ക്കുകയുള്ളൂ. എന്നാല് ഇത്തരത്തിലുള്ള ബഹുസ്വരതകളിലേക്ക്...


സിപിഎമ്മിലെ വിഭാഗീയത വികസനപദ്ധതികളെ ബാധിക്കുന്നു\nThu Jan 17 2019 14:26:21 GMT+0530 (IST)\nkasim kzm2018-05-14 04:21:29.0\nനെന്മാറ: നെന്മാറയില് സിപിഎമ്മിലെ വിഭാഗീയത വികസന പ്രവര്‍ത്തനങ്ങളെ ബാധിക്കുന്നതായി പരാതി. ഒരുവിഭാഗം നടത്തുന്ന വികസന പദ്ധതികളെ മറുവിഭാഗം തുരങ്കം വച്ച് ഇല്ലാതാക്കുകയാണത്രെ. പോലിസ് സ്‌റ്റേഷനു സമീപത്തെ പഴക്കംചെന്ന ദുര്‍ബ്ബലമായ ബസ്സ്‌കാത്തിരിപ്പു കേന്ദ്രത്തിന്റെ വികസനത്തിന് ഗ്രാമപ്പഞ്ചായത്ത് 15 ലക്ഷം രൂപ നീക്കിവച്ചു. കൂടുതല് ഇരിപ്പിടങ്ങള് സ്ഥാപിച്ച് യാത്രക്കാര്‍ക്കു വിശാലമായ സൗകര്യമൊരുക്കാന് 15 ലക്ഷം രൂപയുടെ കരാര് നടപടികളും പൂര്‍ത്തിയാക്കി. എന്നാല് ഈ ഭാഗത്തുകൂടി പാതവികസനം വരുമെന്നും വികസന പ്രവര്‍ത്തനം പാടില്ലെന്നും അറിയിച്ച് പൊതുമരാമത്തുവകുപ്പ് തടസ്സപ്പെടുത്തിയിരിക്കുകയാണ്.\nസിപിഎമ്മിലെ വിഭാഗീയതയാണ് ഇതിനു പിന്നിലെന്നാണ് പാര്‍ട്ടിക്കുള്ളിലെ ചര്‍ച്ച. കുടുംബശ്രീ വായ്പാ വിവാദത്തിനു പിന്നാലെ പാര്‍ട്ടിയിലും ഭരണത്തിലും ഒരു വിഭാഗത്തെ ഒഴിവാക്കുകയാണെന്നു ചൂണ്ടിക്കാട്ടി കഴിഞ്ഞ ദിവസത്തെ കൊല്ലങ്കോട് ഏരിയാ കമ്മിറ്റിയോഗത്തില് അംഗങ്ങള് പരസ്പരം വിമര്‍ശന മുന്നയിച്ചിരുന്നു. വായ്പാ വിവാദത്തില് പാര്‍ട്ടി നടത്തിയ അന്വേഷണത്തില് ഗ്രാമപഞ്ചായത്ത് ഭരണസമിതിയും നെന്മാറ ലോക്കല് കമ്മിറ്റിയും അനാസ്ഥ കാണിച്ചതായി ഒരു വിഭാഗം വാദിച്ചു.\nസാമ്പത്തിക ക്രമക്കേട് ഉണ്ടെന്നറിഞ്ഞിട്ടും എല്‍സി അത് ഗൗരവമായി എടുത്തില്ലെന്ന പരാമര്‍ശമുണ്ടായി. വിവാദവുമായി ബന്ധപ്പെട്ട് സിപിഎം ബ്രാഞ്ച് സെക്രട്ടറിയേയും വനിതാ ബ്രാഞ്ച് കമ്മിറ്റിയംഗമായ കുടുംബശ്രീ ചെയര്‍പേഴ്‌സണേയും പാര്‍ട്ടിയില് നിന്ന് പുറത്താക്കാന് ഏരിയാ കമ്മിറ്റി തീരുമാനിക്കുകയും കഴിഞ്ഞദിവസം ജില്ലാ കമ്മിറ്റിയുടെ അംഗീകാരത്തിന് വിടുകയും ചെയ്തിരുന്നു. തുടര്‍ന്ന് ജില്ലാ സെക്രട്ടറി പങ്കെടുത്ത ഏരിയാ കമ്മിറ്റിയോഗത്തില് ഗ്രാമപ്പഞ്ചായത്ത് പ്രസിഡന്റിനും സിപിഎം ലോക്കല് സെക്രട്ടറിക്കുമെതിരെയും രൂക്ഷ വിമര്‍ശനം ഉണ്ടായി.\nസ്ഥലം എംഎല്‍എ ക്കെതിരെയും വിമര്‍ശനം ഉയര്‍ന്നതായി പറയുന്നു. ഗ്രാമപ്പഞ്ചായത്ത് പദ്ധതികളുടെ ഉദ്ഘാടനം പ്രസിഡന്റ് സ്വയം ചെയ്യുകയാണെന്നും ബ്ലോക്ക് പഞ്ചായത്ത് പ്രസിഡന്റിനെയോ, എംഎല്‍എയേയോ ക്ഷണിക്കാറില്ലെന്നും യോഗത്തില് ആക്ഷേപമുയര്‍ന്നു. കഴിഞ്ഞദിവസം ബ്ലോക്ക് പഞ്ചായത്ത് പദ്ധതിയുടെ തറക്കല്ലിടല് ചടങ്ങില് ഗ്രാമപ്പഞ്ചായത്ത് പ്രസിഡന്റ് വിട്ടു നിന്ന വിഷയവും വിവാദമായി. വിഭാഗീയ പ്രവര്‍ത്തനം അനുവദിക്കില്ലെന്നു ജില്ലാ സെക്രട്ടറി യോഗത്തില് മുന്നറിയിപ്പ് നല്‍കി. കുടുംബശ്രീ വിവാദത്തില് അച്ചടക്കനടപടി വേണമെന്നാവശ്യപ്പെട്ട് ഏരിയാകമ്മിറ്റി നല്‍കിയ റിപ്പോര്‍ട്ട് ജില്ലാകമ്മിറ്റി ചര്‍ച്ച ചെയ്‌തെങ്കിലും ആരോപണവിധേയരെ ഒറ്റയടിക്കു പുറത്താക്കാന് തയ്യാറായില്ല.\nലോക്കല് കമ്മിറ്റിയോടുള്ള ജില്ലാകമ്മിറ്റിയുടെ മൃദുസമീപനം വ്യക്തമാക്കുന്നതായിരുന്നു നടപടി. വായ്പാവിവാദംപുനപരിശോധനക്കായി തിരിച്ചു ലോക്കല്‍കമ്മിറ്റിയുടെ കയ്യിലേക്കുതന്നെ വിട്ടതായി പറയുന്നു. ഏരിയാകമ്മിറ്റിയിലേക്ക് വിട്ടാല് ഉണ്ടാകുന്ന ഭവിഷത്ത് ഒഴിവാക്കാനാണ് ഇങ്ങിനെ ചെയ്തതത്രെ.കഴിഞ്ഞ ദിവസം വൈകുന്നേരം അടിയന്തര ലോക്കല് കമ്മിറ്റി യോഗം വിളിച്ചുകൂട്ടിയിട്ടുണ്ട്.


ഐടി റെയ്ഡിനു പിന്നാലെ ലൊക്കേഷന് ചിത്രം പങ്കുവെച്ച് സംവിധായകന് അനുരാഗ് കശ്യപ്, കൂടെ തപ്‌സി പന്നുവും – Utharadesam\nMarch 6, 2021 Published Time: 11:45 PM\nമുംബൈ: ആദായ നികുതി വകുപ്പിന്റെ റെയ്ഡിനുപിന്നാലെ പ്രതികരണവുമായി ബോളിവുഡ് സംവിധായകന് അനുരാഗ് കശ്യപ്. ചീത്ത വിളിച്ചവരോടെല്ലാം സ്‌നേഹം എന്ന അടിക്കുറിപ്പോടെ തപ്‌സി പന്നുവിനോടൊപ്പമുള്ള ചിത്രം പങ്കുവെച്ചാണ് താരത്തിന്റെ പ്രതികരണം. നടി തപ്സി പന്നു കേന്ദ്ര കഥാപാത്രമായെത്തുന്ന പുതിയ സിനിമ ‘ദൊബാര’യുടെ ചിത്രീകരണം റെയ്ഡിന് ശേഷം പുനരാരംഭിച്ചു.\nതപ്‌സിക്കൊപ്പം ലൊക്കേഷനില് വെച്ച് പകര്‍ത്തിയ ചിത്രമാണ് പങ്കുവച്ചത്. അനുരാഗിന്റെയും തപ്‌സിയുടെയും സ്വത്തുവിവരങ്ങളെക്കുറിച്ച് അറിയാന് ആദായനികുതി വകുപ്പ് റെയിഡ് നടത്തിയ സംഭവത്തിന് പിന്നാലെ ആദ്യമായാണ് അനുരാഗ് പ്രതികരിക്കുന്നത്. നേരത്തെ വീട്ടില് നടന്ന ഇന്‍കം ടാക്സ് റെയ്ഡിനെക്കുറിച്ച് തപ്‌സിയും സോഷ്യല് മീഡിയയില് പ്രതികരിച്ചിരുന്നു. തനിക്കെതിരെ ഉയര്‍ന്ന ആരോപണങ്ങളെ പരിഹസിച്ചുകൊണ്ടായിരുന്നു നടിയുടെ ട്വീറ്റ്. തന്റെ പേരില് പാരീസില് ബംഗ്ലാവില്ലെന്നും അഞ്ച് കോടി ലഭിച്ചിട്ടില്ലെന്നുമാണ് താരം വ്യക്തമാക്കിയത്.\nപ്രധാനമായും മൂന്ന് കാര്യങ്ങള്‍ക്ക് വേണ്ടിയായിരുന്നു മൂന്ന് ദിവസത്തെ തിരച്ചില്.\n1. എന്റെ പേരില് പാരീസിലുണ്ടെന്ന് ആരോപിക്കുന്ന ബംഗ്ലാവിന്റെ താക്കോല്. കാരണം വേനല് അവധി അടുത്തുവരികയാണ്.\n2. എന്റെ കയ്യിലുണ്ടെന്ന് ആരോപിക്കുന്ന അഞ്ച് കോടിയുടെ റെസീപ്റ്റ്. ഫ്രെയിം ചെയ്ത് ഭാവിയിലേക്ക് സൂക്ഷിക്കാന് വേണ്ടിയാണിത്. കാരണം ഈ പണം നേരത്തെ ഞാന് വേണ്ടെന്നു വെച്ചിരുന്നു.\n3. ബഹുമാനപ്പെട്ട ഫിനാന്‍സ് മിനിസ്റ്റര് പറയുന്നതു പ്രകാരം 2013 ല് നടന്ന റെയ്ഡിനെക്കുറിച്ചുള്ള എന്റെ ഓര്‍മ – തപ്‌സി ട്വീറ്റില് കുറിച്ചു.\nമൂന്നാം തിയതി മുതലാണ് സംവിധായകന് അനുരാഗ് കശ്യപിന്റേയും തപ്സി പന്നുവിന്റേയും ഉള്‍പ്പടെയുള്ള ബോളിവുഡ് സെലിബ്രിറ്റികളുടെ വീട്ടില് തിരച്ചില് നടന്നത്. അടച്ചുപൂട്ടിയ നിര്‍മാണ കമ്പനി ഫാന്റം ഫിലിംസിന്റെ നികുതി തട്ടിപ്പ് ആരോപണവുമായി ബന്ധപ്പെട്ടായിരുന്നു തിരച്ചില്.


4malayalees - അമേരിക്കന് പ്രസിഡന്റ് ഡൊണാള്‍ഡ് ട്രംപുമായി നരേന്ദ്രമോദി ഇന്ന് ഉഭയകക്ഷി ചര്‍ച്ച നടത്തും, ആസിയാന് ഉച്ചകോടിയ്ക്കിടെയാണ് കൂടിക്കാഴ്ച\nഅമേരിക്കന് പ്രസിഡന്റ് ഡൊണാള്‍ഡ് ട്രംപുമായി നരേന്ദ്രമോദി ഇന്ന് ഉഭയകക്ഷി ചര്‍ച്ച നടത്തും, ആസിയാന് ഉച്ചകോടിയ്ക്കിടെയാണ് കൂടിക്കാഴ്ച\nമനില: പതിനഞ്ചാമത് ആസിയാന് ഉച്ചകോടി ഇന്ന് ഫിലിപ്പൈന്‍സിലെ മനിലയില് തുടങ്ങും. ഉച്ചകോടിക്കായി പ്രധാനമന്ത്രി നരേന്ദ്രമോദി ഇന്നലെതന്നെ മനിലയില് എത്തി. അമേരിക്കന് പ്രസിഡന്റ് ഡൊണാള്‍ഡ് ട്രംപുമായി നരേന്ദ്രമോദി ഇന്ന് ഉഭയകക്ഷി ചര്‍ച്ച നടത്തും.\nഉച്ചകോടിക്ക് മുന്നോടിയായി ഇന്നലെ സംഘടിപ്പിച്ച വിരുന്നില് വച്ച് ഇരുവരും അനൗദ്യോഗിക കൂടിക്കാഴ്ച നടത്തിയിരുന്നു. ഉത്തര കൊറിയയുടെ ആണവപരീക്ഷണങ്ങളും ദക്ഷിണ ചൈനാക്കടലിലെ ചൈനീസ് ഇടപെടലുമുള്‍പ്പെടെ തെക്കുകിഴക്കന് ഏഷ്യ നേരിടുന്ന സുരക്ഷാ വെല്ലുവിളികളെക്കുറിച്ചാകും ആസിയാന് സമ്മേളനത്തിലെ പ്രധാന ചര്‍ച്ച. ഭീകരാവാദത്തിനെതിരെ ഒരുമിച്ച് നില്‍ക്കാന് ഇന്ത്യാ, അമേരിക്ക, ഓസ്‌ട്രേലിയ, ജപ്പാന് എന്നീ രാജ്യങ്ങള് ഇന്നലെ ധാരണയിലെത്തിയിരുന്നു.


10 വയസ്സ് മുതല് സഹോദരന്റെ ലൈംഗിക പീഡനം, 12ാം വയസ്സില് ബന്ധുവും; മദ്യപാനിയായ അച്ഛനും കുടുംബപ്രശ്‌നങ്ങളും; എല്ലാത്തിനെയും അതിജീവിച്ച് ജീവിതം തിരികെ പിടിച്ച ഒരു പെണ്‍കുട്ടി | Kairali News | kairalinewsonline.com\n10 വയസ്സ് മുതല് സഹോദരന്റെ ലൈംഗിക പീഡനം, 12ാം വയസ്സില് ബന്ധുവും; മദ്യപാനിയായ അച്ഛനും കുടുംബപ്രശ്‌നങ്ങളും; എല്ലാത്തിനെയും അതിജീവിച്ച് ജീവിതം തിരികെ പിടിച്ച ഒരു പെണ്‍കുട്ടി\n10 വയസ്സ് മുതല് സഹോദരന്റെ ലൈംഗിക പീഡനം, 12ാം വയസ്സില് ബന്ധുവില് നിന്നും പീഡനം, മദ്യപാനിയായ അച്ഛനും കുടുംബപ്രശ്‌നങ്ങളും. എല്ലാ തുറന്ന് പറഞ്ഞപ്പോള് നേരിടേണ്ടി വന്നത് അതിലേറെ, കൂടെ അച്ഛന് രോഗവും മരണവും. ഹ്യൂമന്‍സ് ഓഫ് ബോംബെ പങ്കുവയ്ക്കുന്നത് എല്ലാത്തിനെയും അതിജീവിച്ച് ജീവിതം തിരികെ പിടിച്ച ഒരു പെണ്‍കുട്ടിയെക്കുറിച്ചാണ്..\nഎന്റെ മൂത്ത സഹോദരന് എന്നെ പീഡിപ്പിക്കാന് തുടങ്ങുമ്പോള് ഞാന് അഞ്ചാം ക്ലാസില് പഠിക്കുകയാണ്. അവന് എന്റെ പാന്റ് താഴേക്ക് അഴിക്കും. പിന്നീട് സ്വകാര്യഭാഗങ്ങള് എനിക്ക് നേര്‍ക്ക് പ്രദര്‍ശിപ്പിക്കും. അമ്മയോട് പറഞ്ഞാല് ഞാന് നിന്നെ മര്‍ദിക്കുമെന്ന് പറയും. സഹോദരന് എന്നെ മോശമായാണ് സ്പര്‍ശിക്കുന്നതെന്ന് മനസ്സിലാക്കാന് എനിക്ക്5മാസം വേണ്ടി വന്നു. ഇത്രയും കാലം ഇത് ഞാന് മാതാപിതാക്കളോട് പറഞ്ഞില്ല. അച്ഛന് ഒരു മദ്യപാനിയായിരുന്നു. എന്റെ മാതാപിതാക്കള് എപ്പോഴും വഴക്കിടുമായിരുന്നു. അവരെ ഇക്കാര്യം കൂടി അറിയിച്ച് വിഷമിപ്പിക്കാന് ഞാന് ആഗ്രഹിച്ചില്ല. എനിക്ക് 12 വയസ്സുള്ളപ്പോള് സഹോദരന് ഒരു അപകടത്തില്‍പ്പെട്ട് കോമ സ്റ്റേജിലായി. അവന് സുഖം പ്രാപിക്കുമ്പോള് വീണ്ടും ആ രാക്ഷസനാകരുതെന്ന് ഞാന് പ്രാര്‍ഥിച്ചു. പക്ഷേ2വര്‍ഷത്തെ തെറാപ്പിയും ചികില്‍സയും അവനെ ആരോഗ്യവാനാക്കി. അവന് ഒരു മാറ്റവുമുണ്ടായില്ല. എന്നെ നോക്കി മോശം കമന്റുകള് പറയുക പതിവായി.\n‘പൂജ,നീ വളരെ സെക്‌സി’, ‘എനിക്ക് നിന്റെ ഷോര്‍ട്ട്‌സ് ഇഷ്ടമാണ്’, ‘നീ നടക്കുന്ന രീതി എനിക്ക് വളരെ ഇഷ്ടമാണ്’. തുടങ്ങിയ കാര്യങ്ങള് പറയുമായിരുന്നു. ഒരിക്കല്, ഞാന് കുളിക്കുമ്പോള്, അവന് കുളിമുറിയിലേക്ക് എത്തിനോക്കാന് ശ്രമിച്ചു. അമ്മ അവനെ പിടികൂടി. അവന്റെ മനസ്സ് മോശമാണെന്ന് അറിഞ്ഞു. എന്നാല് അതിലും ഞെട്ടിക്കുന്ന ഒരു സംഭവം ഉണ്ടായി. മാതാപിതാക്കള് വീട്ടിലില്ലാത്ത സമയത്ത് എന്റെ ഒരു ബന്ധു സഹായം ചോദിച്ച് വീട്ടിലെത്തി. അയാള് എന്റെ മാറിലും പുറത്തും സ്പര്‍ശിച്ചു. അയാള്‍ക്ക് എന്റെ മുത്തച്ഛനാകാനുള്ള പ്രായം ഉണ്ടായിരുന്നു. ഞാന് ഞെട്ടി അയാളെ തള്ളി മാറ്റി. അപ്പോള് അയാള് പറഞ്ഞത് ഇതൊക്കെ സാധാരണമാണെന്നും എല്ലാ സ്ത്രീകളും ഇതൊക്കെ അഭിമുഖീകരിക്കേണ്ടി വരുമെന്നുമാണ്. മാതാപിതാക്കളോട് ഇത് അറിയിക്കുമെന്ന് പറഞ്ഞു. അപ്പോള് അയാള് 1000 രൂപ എനിക്ക് തന്നു. അത് ഞാനയാളുടെ മുഖത്തേക്ക് വലിച്ചെറിഞ്ഞു. ഞാന് മാതാപിതാക്കളോട് കാര്യം പറഞ്ഞു.\nപിന്നെ, ഞാന് പ്രതികരിക്കാന് തന്നെ തീരുമാനിച്ചു. അടുത്ത തവണ എന്റെ സഹോദരന് എന്നെ ഉപദ്രവിച്ചപ്പോള് ഞാന് അവനെ അടിക്കുകയും മാതാപിതാക്കളോട് പറയുകയും ചെയ്തു. പപ്പയ്ക്ക് ദേഷ്യം വന്നു. എന്നെ സംരക്ഷിക്കാന് കഴിയാത്തതില് കുറ്റബോധം തോന്നി. കൂടുതല് കുടിക്കാന് തുടങ്ങി. എല്ലാ ദിവസവും വീട്ടില് വഴക്കുകള് ഉണ്ടായി. ദേഷ്യപ്പെടുമ്പോള് എന്റെ സഹോദരന് എന്റെ മാതാപിതാക്കളെ പോലും അടിച്ചു. പപ്പയ്ക്ക് കടുത്ത രോഗം പിടിപെട്ടു. ഞങ്ങള് അദ്ദേഹത്തെ ഒരു സ്വകാര്യ ആശുപത്രിയില് പ്രവേശിപ്പിച്ചു, പക്ഷേ പണം തീര്‍ന്നു. സര്‍ക്കാര് ആശുപത്രിയിലേക്ക് മാറ്റേണ്ടിവന്നു. ഞാന് ഒരു പാര്‍ട്ട് ടൈം ജോലി ചെയ്തു. രാത്രി ആശുപത്രിയിലിരുന്ന് പഠിച്ചു. എന്നാല് കുറച്ച് മാസങ്ങള്‍ക്ക് ശേഷം, പപ്പ മരണത്തിന് കീഴടങ്ങി.\nഅദ്ദേഹത്തിന്റെ ശവസംസ്‌കാര വേളയില്, എന്റെ സഹോദരന് പപ്പയുടെ അന്ത്യകര്‍മങ്ങള് ചെയ്യാനുള്ള അവസ്ഥയിലായിരുന്നില്ല, അതിനാല് അമ്മ പുരോഹിതനോടും ഞങ്ങളുടെ ബന്ധുക്കളോടും യുദ്ധം ചെയ്തു, ഞാന് പപ്പയുടെ ചിത കത്തിക്കണമെന്ന് നിര്‍ബന്ധിച്ചു. ശേഷം, ഞാന് അത് ചെയ്തു. എന്റെ സഹോദരനെ ഹോം കെയറില് പ്രവേശിപ്പിച്ചു. അമ്മയും ഞാനും പതുക്കെ ഒരു പുതിയ ജീവിതം കെട്ടിപ്പടുക്കാന് തുടങ്ങി.\nഇപ്പോള്2വര്‍ഷമായി. എനിക്ക് നല്ല ശമ്പളമുള്ള ജോലിയുണ്ട്, ഒപ്പം അമ്മയെയും സഹോദരനെയും സാമ്പത്തികമായി പിന്തുണയ്ക്കുന്നു. എനിക്ക് എന്റെ സഹോദരനോട് ക്ഷമിക്കാന് കഴിയുമെന്ന് ഞാന് കരുതുന്നില്ല, പക്ഷേ മുന്നോട്ട് പോകാന് ഞാന് പഠിച്ചു. എന്റെ ബന്ധുക്കള് പലപ്പോഴും പറയുന്നു നീ ഈ കുടുംബത്തിലെ പുരുഷനാണെന്ന്. പക്ഷേ അത് എന്നെ വല്ലാതെ വിഷമിപ്പിക്കുന്നു. ഞാന് ഈ കുടുംബത്തിലെ സ്ത്രീയാണ്, അങ്ങനെയാണ് ഞാന് അറിയപ്പെടാന് ആഗ്രഹിക്കുന്നത്.\n“I was in class5when my older brother started molesting me– he’d pull my pants down and rub his penis…\nPosted by Humans of Bombay on Wednesday, 30 September 2020


ദീനദയാൽ ഉപാദ്ധ്യായയെ മാറ്റി 'അശോക സ്തംഭം'; നിര്‍ണായക തീരുമാനവുമായി രാജസ്ഥാനില് കോണ്‍ഗ്രസ് സര്‍ക്കാര്\nRajasthan, First Published 3, Jan 2019, 6:52 PM IST\nരാജസ്ഥാന് പ്രിന്റിങ്ങ് ആന്റ് സ്റ്റേഷനറി വകുപ്പിൽനിന്നും ദീനദയാല് ഉപാദ്ധ്യായയുടെ ചിത്രം പിൻവലിക്കും. ഇതോടെ സംസ്ഥാനത്തെ മുൻ സർക്കാർ 2017 ഡിസംബറില് പുറത്തിറക്കിയ സർക്കുലർ അസാധുവാകും.\nജയ്പൂര്: സംസ്ഥാനത്തെ സർക്കാർ സ്ഥാപനങ്ങളിലെ ഔദ്യോഗിക കത്തുകളില്‍നിന്ന് ബി ജെ പി ആചാര്യന് ദീനദയാൽ ഉപാദ്ധ്യായയുടെ ചിത്രം മാറ്റാന് ഉത്തരവിട്ട് രാജസ്ഥാന് സര്‍ക്കാര്. സര്‍ക്കാര് രൂപീകരണത്തിന് ശേഷം നടന്ന ആദ്യത്തെ മന്ത്രിസഭാ യോഗത്തിലാണ് ഇത് സംബന്ധിച്ച് ഉത്തരവ് ഇറക്കിയത്. ബുധനാഴ്ച മുതൽ ഉത്തരവ് പ്രാബല്യത്തിൽ വരും.\nഔദ്യോഗിക കത്തുകളില് ഉപാദ്ധ്യായയുടെ ചിത്രം മാറ്റി പകരം ദേശീയ പ്രതീകമായ അശോക സ്തംഭം നല്‍കാന് മന്ത്രിസഭാ യോഗത്തിൽ തീരുമാനിച്ചിരുന്നു. രാജസ്ഥാന് പ്രിന്റിങ്ങ് ആന്റ് സ്റ്റേഷനറി വകുപ്പിൽനിന്നും ദീനദയാല് ഉപാദ്ധ്യായയുടെ ചിത്രം പിൻവലിക്കും. ഇതോടെ സംസ്ഥാനത്തെ മുൻ സർക്കാർ 2017 ഡിസംബറില് പുറത്തിറക്കിയ സർക്കുലർ അസാധുവാകും.\nസംസ്ഥാനത്തെ വിവിധ വകുപ്പുകള്, കോര്‍പ്പറേഷനുകള്, സ്വയം ഭരണ ഏജന്‍സികള് എന്നിവിടങ്ങളിലെ ഔദ്യോഗിക കത്തുകളില് ദീനദയാല് ഉപാദ്ധ്യായയുടെ ചിത്രം ലോഗേ ആയി വയക്കണമെന്നതായിരുന്നു മുൻ ബിജെപി സർക്കാർ പുറത്തിറക്കിയ ഉത്തരവ്. കോൺഗ്രസ് ഭരണത്തിലെത്തിയതിനുശേഷം സംസ്ഥാനത്ത് നടത്തിയ ആദ്യ ഭരണ പരിഷ്കരണമാണിത്.\nLast Updated 3, Jan 2019, 6:52 PM IST


പള്ളിപ്പെരുന്നാളുകള് - Assissi Magazine\nരക്ഷകനായ യേശുക്രിസ്തുവിന്‍റെ ജനനത്തിന്‍റെ അറിയിപ്പോടു കൂടി ആരംഭിച്ച് ക്രിസ്തുരാജ തിരുനാളില് സമാപിക്കുന്ന ആരാധനക്രമ വര്‍ഷവുമായി കാര്യമായ ബന്ധമൊന്നുമില്ലാത്തവയാണ് പള്ളിപ്പെരുന്നാളുകള്. ഏതെങ്കിലും ഒരു വിശുദ്ധന്‍റെ പേരിലാണ് ഓരോ ഇടവകയും അറിയപ്പെടുക. ആ വിശുദ്ധനെ ഇടവക മധ്യസ്ഥന് എന്നു വിളിക്കുന്നു. വിശുദ്ധന്‍റെ മാധ്യസ്ഥ്യം സഹായകമാകും എന്ന വിശ്വാസമാണ് ഇടവകയെ വിശുദ്ധന്‍റെ മാധ്യസ്ഥ്യത്തിനായി പ്രതിഷ്ഠിക്കുന്നത്. ഈ വിശുദ്ധന്‍റെ തിരുനാള് വിശ്വാസത്തോടും ഭക്തിയോടും കൂടെ ആചരിക്കുകയും വിശുദ്ധന്‍റെ ജീവിതം സ്വന്തം ജീവിതത്തിന് മാതൃകയാക്കുകയും വിശുദ്ധന്‍റെ പ്രാര്‍ത്ഥനാസഹായം യാചിക്കുകയും എല്ലാം ഈ പെരുന്നാളുകളുടെ ഉദ്ദേശ്യലക്ഷ്യങ്ങളില് പെടുന്നു.\nകത്തോലിക്കാസഭ മരിച്ച ഒരു വിശ്വാസിയെ വിശുദ്ധനായി പ്രഖ്യാപിക്കുന്നതിന്‍റെ മുഖ്യലക്ഷ്യം ആ വ്യക്തിയുടെ ജീവിതത്തെ മാതൃകയാക്കി എടുത്തുകാട്ടുകയും ആ മാതൃകയെ അനുസരിച്ച് ജീവിക്കാന് വിശ്വാസികളെ പ്രേരിപ്പിക്കുകയുമാണ്. എന്നാല് ഫലത്തില് മറ്റൊന്നാണ് സംഭവിക്കുന്നത്. വിശുദ്ധന്‍റെ മാതൃക അനുകരിക്കുന്നതിനു പകരം വിശുദ്ധന്‍റെ മാധ്യസ്ഥ്യത്തിലൂടെ അനുഗ്രഹങ്ങള് നേടിയെടുക്കുക മുഖ്യലക്ഷ്യമായി മാറുന്നു, പ്രത്യേകിച്ചും തിരുനാളാഘോഷത്തിന്‍റെ അവസരങ്ങളില്. അപ്പോള് വിശ്വാസത്തിലേക്കും ജീവിത നവീകരണത്തിലേക്കും അതുവഴി വിശുദ്ധിയിലേക്കും നയിക്കേണ്ട തിരുനാളുകള് ആഘോഷങ്ങളും ആര്‍ഭാടങ്ങളും മുറ്റിനില്ക്കുന്ന പെരുന്നാളുകളായി മാറുന്നു. വിശുദ്ധമായ ദിനം എന്നാണല്ലോ തിരുനാള് എന്ന വാക്കിനര്‍ത്ഥം, വലിയ ദിവസം എന്ന് പെരുന്നാളിനും. തിരുനാള് എങ്ങനെ പെരുന്നാളായി എന്ന ചോദ്യത്തിന് ഉത്തരമാണ് ആഘോഷങ്ങളുടെ പെരുപ്പം.\nഒരാളെ വിശുദ്ധനായി പ്രഖ്യാപിക്കുമ്പോള് ആ വ്യക്തിയില് പ്രത്യേകമാം വിധം ദൃശ്യമായിരുന്ന എന്തെങ്കിലും ഒരു സ്വഭാവ-വിശ്വാസ സവിശേഷതയ്ക്ക് ഊന്നല് നല്കുക പതിവാണ്. വിശ്വാസതീക്ഷ്ണത, സഹനം, സഹോദര സ്നേഹം, ദീനാനുകമ്പ, സുവിശേഷ പ്രഘോഷണത്തിലുള്ള ഉത്സാഹം, നീതിബോധം, കാരുണ്യം എന്നിങ്ങനെ നിരവധി പ്രത്യേകതകള്‍ക്ക് ഊന്നല് നല്കാറുണ്ട്.\nഇടവക ജനത്തിന്‍റെ കൂട്ടായ്മ വളര്‍ത്താനും അനുദിന ജീവിതത്തിന്‍റെ വിരസതയില് നിന്നും പിരിമുറുക്കങ്ങളില് നിന്നും തല്‍ക്കാലത്തേയ്ക്കെങ്കിലും ഒന്നു മാറി നില്‍ക്കാനുമൊക്കെ പള്ളിപ്പെരുന്നാളുകള് സഹായകമാകും എന്നതില് തര്‍ക്കമില്ല. എന്നാല് വിനോദങ്ങള്‍ക്കും ഉല്ലാസങ്ങള്‍ക്കും ഉത്സവാഘോഷങ്ങള്‍ക്കും എല്ലാം ഇന്ന്... അവസരങ്ങള് ധാരാളം വേറെയുണ്ടല്ലൊ. അതിനാല് ദൈവജനത്തെ ദൈവത്തോടും സഹജീവികളോടുമുള്ള സ്നേഹത്തില് വളര്‍ത്താനും ദൈവരാജ്യം പ്രഘോഷിക്കാനുമായി സ്ഥാപിതമായിരിക്കുന്ന സഭ തന്നെ ഇപ്രകാരമുള്ള ഉല്ലാസോദ്യമങ്ങള്‍ക്കു വേദിയൊരുക്കേണ്ടതുണ്ടോ എന്ന ചോദ്യം പ്രസക്തമാക്കുന്നു.\nഇടവകയില് കൂട്ടായ്മ ശക്തിപ്പെടുത്തുന്നതിനു പകരം പള്ളിപ്പെരുന്നാളുകള് ഭിന്നതകളിലേക്കും ശത്രുതയിലേക്കും പലരുടെയും ഒറ്റപ്പെടുത്തലുകളിലേക്കും നയിക്കുക വിരളമല്ല. ആഘോഷങ്ങളുടെ സ്വഭാവം നിര്‍ണ്ണയിക്കുന്നത് പലപ്പോഴും ഇടവകയിലെ സമ്പത്തും സ്വാധീനവുമുള്ള വ്യക്തികളായിരിക്കും. ആവശ്യമായ തുക നിര്‍ബ്ബന്ധിത പിരിവിലൂടെ കണ്ടെത്തുക സാധാരണമാണ്. കഴിവില്ലെങ്കിലും കൊടുക്കാന് നിര്‍ബ്ബന്ധിതരാകുന്നവര്‍ക്ക് പെരുന്നാളാഘോഷം താങ്ങാനാവാത്ത ഭാരമായിത്തീരുന്നു. നിശ്ചിത തുക കൊടുക്കാത്തപ്പോള് കുടിശ്ശിഖയാക്കുന്നു; അതു വീട്ടാതെ വിവാഹം, മാമ്മോദീസാ, മൃതസംസ്കാരം മുതലായ പല മതകര്‍മ്മങ്ങളും ലഭ്യമല്ലാതാകുന്നു. ഇടവക നേതൃത്വത്തോടു മാത്രമല്ല, കത്തോലിക്കാ സഭയോടു തന്നെ താല്‍പ്പര്യം കുറയാനും അകന്നു പോകാനും ഇതു കാരണമായി തീരാറുണ്ട്.\nപെരുന്നാളാഘോഷങ്ങളില് കാണുന്ന ദോഷകരമായ മറ്റൊന്നാണ് മത്സരപ്രവണത. നമ്മുടെ പെരുന്നാള് ഗംഭീരമാക്കണം; മറ്റിടവകകളുടേതിനേക്കാള് കേമമാക്കണം, അതിനായി പുതിയ പുതിയ ആഘോഷരീതികള് കണ്ടെത്തുന്നു. ദീപാലങ്കാരങ്ങള്, വര്‍ണ്ണശബളമായ പ്രദക്ഷിണങ്ങള്, കരിമരുന്ന് കലാപ്രകടനങ്ങള്, നാടകങ്ങള് എന്നിങ്ങനെ ആഘോഷങ്ങളുടെ പട്ടിക നീളുമ്പോള് അതിനുവേണ്ടി മുടക്കേണ്ടിവരുന്ന തുകയുടെ വലുപ്പമോ അതിലൂടെ നല്കുന്ന സന്ദേശത്തിന്‍റെ സ്വഭാവമോ ശ്രദ്ധിക്കാതെ പോകുന്നു.\nപെരുന്നാളുകളുടെ ഒരവശ്യഘടകമാണല്ലോ പ്രദക്ഷിണങ്ങള്. പിതാവില് നിന്ന് വന്ന്, രക്ഷാകര്‍മ്മം പൂര്‍ത്തിയാക്കി പിതാവിലേക്കു മടങ്ങിപ്പോയ യേശുവിന്‍റെ രക്ഷാകരയാത്രയെ അനുസ്മരിപ്പിക്കുവാന് സഹായിക്കുന്നതാണ് ദേവാലയത്തില് നിന്നിറങ്ങി, ഇടവകയിലൂടെ സഞ്ചരിച്ച്, ദേവാലയത്തില് തിരിച്ചെത്തുന്ന പ്രദക്ഷിണം. എന്നാല് ഈ തീര്‍ത്ഥാടനം അനുസ്മരിപ്പിക്കുന്നതാണോ നമ്മുടെ പെരുന്നാള് പ്രദക്ഷിണങ്ങള് എന്ന സംശയം നിലനില്ക്കുന്നു. പെരുവഴിയിലൂടെ നടത്തുന്ന ഘോഷയാത്രകള് വാഹനങ്ങള് തടഞ്ഞ് യാത്രക്കാര്‍ക്കു വരുത്തുന്ന ശല്യം നിസ്സാരമല്ല. രാഷ്ട്രീയപാര്‍ട്ടികളുടെ ജാഥയെ വെല്ലുന്നതാവുന്നു പലപ്പോഴും ഇപ്രകാരമുള്ള ഉത്സവ പ്രദക്ഷിണങ്ങള്.\nപെരുന്നാളുകളുമായി ബന്ധപ്പെട്ടു നടക്കുന്ന "എഴുന്നള്ളിക്കല്" പ്രത്യേക ശ്രദ്ധയര്‍ഹിക്കുന്നു. വിശുദ്ധന്മാരുടെ പ്രതിമകളായിരിക്കും മുഖ്യമായും എഴുന്നള്ളിക്കുന്നത്. ദൈവത്തോട് ഒന്നിച്ചു കഴിയുന്ന വിശുദ്ധര് നമ്മുടെ സഹോദരങ്ങളും വഴികാട്ടികളും മധ്യസ്ഥരും ആണെന്നും അവരും നാമും ചേര്‍ന്ന ഒറ്റ കുടുംബമാണ് സഭയെന്നും അനുസ്മരിപ്പിക്കാന് ഇതു സഹായിക്കും. അതാണ് തിരുസ്വരൂപങ്ങള് പ്രദക്ഷിണത്തില് കൊണ്ടുപോകുന്നതിന്‍റെ മുഖ്യലക്ഷ്യം. എന്നാല് ഇവിടെയും ഈ ലക്ഷ്യം സാധാരണ ജനത്തിന്‍റെ ചിന്തയില് ഉണര്‍ത്താന് കഴിയുന്നുണ്ടോ എന്നു സംശയിക്കണം.\nപ്രതിമകള് മാത്രമല്ല എഴുന്നള്ളിക്കുക, അത് പ്രദക്ഷിണങ്ങളില് മാത്രമല്ല താനും. ക്രിസ്തു വിശ്വാസം ഉപേക്ഷിക്കാഞ്ഞതിന്‍റെ പേരില് അമ്പെയ്തു കൊല്ലപ്പെട്ട വി. സെബസ്ത്യാനോസിനെ അനുസ്മരിക്കാന് അമ്പ് എഴുന്നള്ളിക്കുക പലേടത്തും പതിവാണ്. ചില സ്ഥലങ്ങളില് കുരിശിന് തൊട്ടിക്കു ചുറ്റും വ്യക്തികള് ഒരു നേര്‍ച്ചയായി അമ്പെഴുന്നെള്ളിക്കും. ചിലേടങ്ങളില് തിരുനാള് പ്രദക്ഷിണത്തിന്‍റെ ഭാഗമായിരിക്കും ഇത്. എന്നാല് ചില സ്ഥലങ്ങളില് ഇടവകയിലെ ഓരോ കുടുംബക്കൂട്ടായ്മയിലും ഇപ്രകാരമുള്ള അമ്പു പ്രദക്ഷിണമുണ്ടാകും. കൂട്ടായ്മയിലെ ഓരോ വീട്ടിലും അമ്പുമായി പ്രദക്ഷിണം എത്തും. 'വീട്ടില് അമ്പു കയറ്റുക' എന്ന പ്രയോഗം ആദ്യം കേട്ടപ്പോള് എനിക്കു മനസ്സിലായില്ല. വീട്ടില് അമ്പു കയറ്റാതിരിക്കുന്നത് എന്തോ ഭീകരമായ ദുരന്തത്തിനു കാരണമാകും എന്ന ഭയവും പലരിലും നിലനില്ക്കുന്നുണ്ട്. ഇപ്രകാരമുള്ള കുടുംബക്കൂട്ടായ്മ പ്രദക്ഷിണങ്ങള്‍ക്കും നിര്‍ബ്ബന്ധിത പിരിവ് സാധാരണമാണ്. അമ്പുകൊണ്ട വി. സെബസ്ത്യാനോസ് മരിച്ചില്ല, പിന്നീട് ഗദ കൊണ്ട് അടിച്ചു കൊല്ലുകയാണ് ഉണ്ടായത് എന്ന് ചില ചരിത്രകാരന്മാര് വാദിക്കുന്നുണ്ട്. അമ്പു കൊണ്ടാണ് മരിച്ചതെങ്കില് പോലും വിശുദ്ധന്‍റെ വിശ്വാസത്തിനു വേണ്ടിയുള്ള രക്തസാക്ഷിത്വവും ഇന്നു നടത്തുന്ന ഈ ഭക്താഭ്യാസവും തമ്മില് എന്തു ബന്ധം?\nയേശുവിനോട് ഒന്നിച്ചും യേശുവിനു വേണ്ടിയും ഉള്ള ജീവിതത്തില് ഏറ്റവും അധികം വേദനിച്ച വ്യക്തിയാണ് പരിശുദ്ധ കന്യകാമറിയം. അമ്മ അനുഭവിച്ച വേദനകളുടെയും ദുഃഖങ്ങളുടെയും കാഠിന്യം അനുസ്മരിപ്പിക്കുന്നതാണ്. 'വ്യാകുല മാതാവ്' എന്ന വിശേഷണം. "നിന്‍റെ ഹൃദയത്തിലൂടെ ഒരു വാള് തുളച്ചു കയറും" (ലൂക്കാ 2, 35) എന്നു വൃദ്ധനായ ശിമയോന്‍റെ പ്രവചനം ഹൃദയത്തില് വാള് തറച്ച അമ്മയായി മറിയത്തെ ചിത്രീകരിക്കാന് കലാകാരന്മാര്‍ക്കു പ്രേരണ നല്കി. അമ്മയുടെ ജീവിതത്തിലെ വിവിധ ദുഃഖമുഹൂര്‍ത്തങ്ങള് കണക്കിലെടുത്ത് 'ഏഴു വ്യാകുലങ്ങള്' എന്ന പ്രയോഗം നിലവില് വന്നു. ഏതൊക്കെയാണ് ഈ ഏഴു വ്യാകുലങ്ങള് എന്നതിനെക്കുറിച്ച് ഭക്തരുടെ ഇടയില് ഇപ്പോഴും അഭിപ്രായ ഐക്യമില്ലെങ്കിലും ഹൃദയത്തില് ഏഴു വാള് തറച്ച സ്ത്രീ ആയി അമ്മയെ ചിത്രീകരിക്കുന്ന പതിവുണ്ടായി. മാതാവിനോടുള്ള പ്രത്യേകമായ ആദരം പ്രകടമാക്കാന് 'വ്യാകുലം എഴുന്നള്ളിക്കല്' എന്ന ഭക്താഭ്യാസം ഇന്നു പലേടങ്ങളിലും നിലവിലുണ്ട്. താലത്തില് വച്ച വാളോ, ഏഴു വാളുകള് ഹൃദയത്തില് തറച്ച പ്രതിമയോ ആയിരിക്കും എഴുന്നള്ളിക്കുക. ഇവിടെയും എഴുന്നള്ളിപ്പും അമ്മയുടെ രക്ഷാകരസഹനവും ആ സഹനത്തില് പങ്കുചേരാനുള്ള ആഹ്വാനവും ഒന്നും ശ്രദ്ധിക്കപ്പെടാതെ പോകുന്നു. ആഘോഷം മാത്രം നിലനില്ക്കുന്നു, അര്‍ത്ഥമറിയാതെ.\nഒരാളെ വിശുദ്ധനായി പ്രഖ്യാപിക്കുമ്പോള് ആ വ്യക്തിയില് പ്രത്യേകമാം വിധം ദൃശ്യമായിരുന്ന എന്തെങ്കിലും ഒരു സ്വഭാവ-വിശ്വാസ സവിശേഷതയ്ക്ക് ഊന്നല് നല്കുക പതിവാണ്. വിശ്വാസതീക്ഷ്ണത, സഹനം, സഹോദര സ്നേഹം, ദീനാനുകമ്പ, സുവിശേഷ പ്രഘോഷണത്തിലുള്ള ഉത്സാഹം, നീതിബോധം, കാരുണ്യം എന്നിങ്ങനെ നിരവധി പ്രത്യേകതകള്‍ക്ക് ഊന്നല് നല്കാറുണ്ട്. എന്നാല് വിശുദ്ധരോടുള്ള ഭക്തിയിലും അവരുടെ പെരുന്നാളാഘോഷങ്ങളിലും ഇപ്രകാരമുള്ള ഗുണവിശേഷങ്ങള്‍ക്കോ അവയെ അനുകരിക്കാനുള്ള കടമയ്ക്കോ അല്ല ഊന്നല് നല്കുക. മറിച്ച് അവര് വഴി ലഭിക്കാവുന്ന ഏതെങ്കിലും അനുഗ്രഹങ്ങള് പലപ്പോഴും അതിശയോക്തി കലര്‍ത്തി അവതരിപ്പിക്കപ്പെടുന്നു.\nവസൂരി രോഗത്തില് നിന്നു മുക്തിയായിരുന്നു കുറേക്കാലം മുമ്പു വരെ വി. സെബസ്ത്യാനോസിന്‍റെ ഭക്തിയുടെ ഒരു മുഖ്യലക്ഷ്യം. പാമ്പുകടിയില് നിന്നു മോചനം കിട്ടാന് വി. ഗീവര്‍ഗീസിനോടും, കാണാതെ പോയവ കണ്ടുകിട്ടാന് വി. അന്തോണീസിനോടും അസാധ്യകാര്യങ്ങള് സാധ്യമാക്കാന് വി. യൂദാ തദേവൂസിനോടും പ്രാര്‍ത്ഥിക്കുക സര്‍വ്വ സാധാരണമായിത്തീര്‍ന്നു. പെരുന്നാള് പരസ്യങ്ങള് ഇപ്രകാരമുള്ള അത്ഭുതസിദ്ധികള്‍ക്ക് ഊന്നല് നല്കുക പതിവാണ്.\nവിശുദ്ധരെ പുകഴ്ത്തുന്ന പല പാട്ടുകളും അവരോടുള്ള ചില പ്രാര്‍ത്ഥനകളും തെറ്റിദ്ധാരണ ജനിപ്പിക്കുന്നവ മാത്രമല്ല, വിശ്വാസവിരുദ്ധം തന്നെയെന്നു തോന്നിപ്പോകും. 'പാപികള് ഞങ്ങള്‍ക്കു സ്വര്‍ഗ്ഗരാജ്യം തരാന് പീഡനമേറ്റു മരിച്ചവനേ' എന്നു സെബസ്ത്യാനോസിനെ വിളിക്കുന്നത് ഉദാഹരണമാണ്. രക്ഷ നല്കുന്നത് ദൈവമാണ്, വിശുദ്ധരല്ല. അത്ഭുതം പ്രവര്‍ത്തിക്കുന്നതും ദൈവം മാത്രം. ഒരു വിശുദ്ധനും അത്ഭുതപ്രവര്‍ത്തകനല്ല. ദൈവത്തിന്‍റെ മുമ്പില് മാധ്യസ്ഥ്യം വഹിക്കുക മാത്രമാണ് വിശുദ്ധര് ചെയ്യുന്നത്.\nപാട്ടുകളും പ്രാര്‍ത്ഥനകളും മാത്രമല്ല, വിശുദ്ധരോടുള്ള ഭക്തിപ്രകടനങ്ങള് തന്നെ പലപ്പോഴും ദൈവത്തെക്കുറിച്ചും വിശുദ്ധരെക്കുറിച്ചും തെറ്റായ ബോധ്യങ്ങള് നല്കുന്നതായി തോന്നും. പഴയനിയമത്തിലെ ചില സംഭവങ്ങളില് മാത്രം ശ്രദ്ധ കേന്ദ്രീകരിച്ച്, നിഷ്കരുണനും ക്രൂരനുമായ ഒരു വിധിയാളനായി ദൈവത്തെ ചിത്രീകരിക്കുന്നവരുണ്ട്. വിശുദ്ധരുടെ നിര്‍ബ്ബന്ധം മൂലമാണ് ദൈവം കനിഞ്ഞ് ശിക്ഷ പിന്‍വലിക്കുന്നതും അനുഗ്രഹിക്കുന്നതും എന്ന പ്രതീതി ജനിപ്പിക്കുന്നതാണ് പല ഭക്തിപ്രകടനങ്ങളും. അമ്മ തന്‍റെ കുഞ്ഞിനെ മറന്നാലും ഞാന് നിന്നെ മറക്കില്ല (ഏശ 49, 14-15) എന്നു പറഞ്ഞ ദൈവമാണ് ബൈബിളിലൂടെ സ്വയം വെളിപ്പെടുത്തുന്നത്. "തന്‍റെ ഏകജാതനെ നല്കാന് മാത്രം നമ്മെ സ്നേഹിച്ച, സ്നേഹിക്കുന്ന പിതാവാണ് ദൈവം" (യോഹ 3, 16). അതിനാല് ദൈവത്തെക്കുറിച്ച് വികലമായ ധാരണകള് പ്രചരിപ്പിക്കുന്ന ഭക്തിപ്രസ്ഥാനങ്ങള് ദോഷകരമായിരിക്കും.\nവിശുദ്ധരോടുള്ള ഭക്തിപ്രകടനങ്ങളില് ഒട്ടും പിന്നിലല്ലാത്ത ഒന്നാണ് നൊവേനകള്. ചില വിശുദ്ധരുടെ നൊവേനകള് ചില പള്ളികളില് പ്രത്യേകം ഫലദായകമാകുന്നു എന്ന വിശ്വാസം നിലനില്ക്കുന്നുണ്ട്. ലഭിക്കാനാഗ്രഹിക്കുന്ന അനുഗ്രഹങ്ങള് അധികപങ്കും ഭൗതികം മാത്രമായിരിക്കും. ഇവിടെയും ചില വിശുദ്ധര് ചില പ്രത്യേക അനുഗ്രഹങ്ങള്‍ക്ക് ചുമതല ഏല്പിക്കപ്പെട്ടിരിക്കുന്നു എന്ന പ്രതീതിയാണ് ജനമനസ്സില് നിലനില്ക്കുന്നത്. വിവാഹം, സന്താനഭാഗ്യം, രോഗശാന്തി, നല്ല ജോലി, സാമ്പത്തികോന്നമനം, നഷ്ടപ്പെട്ടതു കണ്ടെത്തല്, ബാധയൊഴിപ്പിക്കല് എന്നിങ്ങനെ നീളുന്നു അനുഗ്രഹത്തിന്‍റെ പട്ടിക. അതോടൊപ്പം രോഗവും ദാരിദ്ര്യവും വേദനയുമെല്ലാം ദൈവശാപത്തിന്‍റെ അടയാളങ്ങളാണെന്ന ധാരണയും വളരുന്നു. അപ്പോള് മറന്നുപോകുന്നത് ക്രൂശിതനായ യേശുവിനെയും കുരിശെടുത്ത് അനുഗമിക്കാനുള്ള ആഹ്വാനത്തെയുമാണ്.\nആദ്യ രക്തസാക്ഷിയായ വി. സ്റ്റീഫനെ കല്ലെറിഞ്ഞു കൊന്നതിന്‍റെ ഓര്‍മ്മയാചരിക്കാന് താലത്തില് വഹിക്കുന്ന കല്ല്, തോമ്മാശ്ലീഹായുടെ രക്തസാക്ഷിത്വത്തെ അനുസ്മരിക്കാന് കുന്തം, എന്നിങ്ങനെ എത്രയോ പ്രതീകങ്ങള്! യേശുവിനെ എറിയാന് യഹൂദര് കല്ലുകളെടുത്തു (യോഹ. 10: 31) എന്ന സംഭവത്തെ അനുസ്മരിക്കാനായി ഓശാന ഞായറാഴ്ചയുടെ തലേദിവസം കൊഴിക്കൊട്ട പുഴുങ്ങിത്തിന്നുന്ന ഒരു പതിവ് ചില സ്ഥലങ്ങളില് ഇന്നും നിലനില്‍ക്കുന്നു. കൊഴിക്കൊട്ട ശനിയാഴ്ച എന്ന പേരും ഉണ്ട്. ഉള്ളില് ശര്‍ക്കരയും തേങ്ങയും നിറച്ച അരിയുണ്ടയും യേശുവിന്‍റെ പീഡാസഹനവും തമ്മിലെ ബന്ധം കണ്ടെത്താന് അസാധാരണമായ ഭാവനാശക്തി തന്നെ വേണം.\n#പ്രദക്ഷിണ വഴികള് - പള്ളിപ്പെരുന്നാളുകള്


ഓഗസ്റ്റ് ഒന്ന് മുതല് ഹെല്‍മെറ്റില്ലാത്ത ഇരുചക്രവാഹന യാത്രക്കാര്‍ക്ക് പെട്രോളില്ല | Muhimmath\nHome » Kerala , News » ഓഗസ്റ്റ് ഒന്ന് മുതല് ഹെല്‍മെറ്റില്ലാത്ത ഇരുചക്രവാഹന യാത്രക്കാര്‍ക്ക് പെട്രോളില്ല\nഓഗസ്റ്റ് ഒന്ന് മുതല് ഹെല്‍മെറ്റില്ലാത്ത ഇരുചക്രവാഹന യാത്രക്കാര്‍ക്ക് പെട്രോളില്ല\nWritten By Muhimmath News on Wednesday, 29 June 2016 | 17:51\nതിരുവനന്തപുരം: ഹെല്‍മെറ്റില്ലാത്ത ഇരുചക്രവാഹന യാത്രക്കാര്‍ക്ക് ഓഗസ്റ്റ് ഒന്ന് മുതല് പെട്രോള് നല്‍കില്ലെന്ന് ട്രാന്‍സ്‌പോര്‍ട്ട് കമ്മീഷണര് ടോമിന് തച്ചങ്കരി. കോഴിക്കോട്, കൊച്ചി, തിരുവനന്തപുരം നഗരങ്ങളിലാണ് ഇത് പരീക്ഷണാടിസ്ഥാനത്തില് നടപ്പാക്കുക. വിജയകരമാണെങ്കില് മറ്റ് നഗരങ്ങളിലേക്കും വ്യാപിപ്പിക്കും.\nപെട്രോള് കമ്പനികള്‍ക്കും പെട്രോള് പമ്പുകള്‍ക്കും ഇത് സംബന്ധിച്ച നിര്‍ദേശം നല്‍കും. അപകടങ്ങള് കുറക്കാന് കര്‍ശനമായ നിയന്ത്രണങ്ങളിലേക്ക് കടക്കേണ്ട അവസ്ഥ വന്നിരിക്കുകയാണെന്ന് തച്ചങ്കരി പറഞ്ഞു. ഹെല്‍മെറ്റ് നിര്‍ബന്ധമാക്കിയതോടെ അപകടനിരക്ക് കുറഞ്ഞിട്ടുണ്ട്. ഇപ്പോള് അത് കൂടുതല് കര്‍ക്കശമാക്കാനാണ് തീരുമാനിച്ചത്.\nപമ്പുകളിലെല്ലാം ഇത് സംബന്ധിച്ച ബോര്‍ഡുകള് സ്ഥാപിക്കും. മാത്രമല്ല, ആര്‍ടിഒ എന്‍ഫോഴ്‌സ്‌മെന്റ് സ്‌ക്വാഡിലെ അംഗങ്ങള് പമ്പുകളിലുണ്ടാകും. ഹെല്‍മെറ്റില്ലാത്ത കാരണത്താല് ഇന്ധനം നിഷേധിച്ചത് ആരെങ്കിലും ചോദ്യം ചെയ്താല് സ്‌ക്വാഡിലെ അംഗങ്ങള് അവരില് നിന്ന് ഹെല്‍മെറ്റില്ലാത്തതിന് പിഴ ഈടാക്കുമെന്നും ട്രാന്‍സ്‌പോര്‍ട്ട് കമ്മീഷണര് പറഞ്ഞു.


Higher risk of heart attacks | 30 വയസ്സിൽ താഴെ പ്രായമുള്ളവരിൽ ഉള്ളവരിൽ ഹൃദ്രോഗവും മരണവും കൂടുന്നു ..പഠന റിപ്പോർട്ടുമായി ശ്രീചിത്ര തിരുനാള് ഇന്‍സ്റ്റിറ്റ്യൂട്ട് ഫോര് മെഡിക്കല് സയന്‍സസ് & ടെക്‌നോളജി - Malayalivartha.com Widgets Magazine\n28 OCTOBER 2020 03:25 PM IST\nആരോഗ്യ രംഗത്ത് ഇന്ത്യയിലെ മറ്റ് സംസ്ഥാനങ്ങളെ അപേക്ഷിച്ച് ഏറെ മുന്നിലാണ് കേരളം. അതേസമയം, രാജ്യത്ത് കൂടുതല് ഹൃദ്രോഗികളുള്ളതും ഹൃദ്രോഗ മരണങ്ങള് കൂടുതല് നടക്കുന്നതും കേരളത്തില് തന്നെ ആണ് .\nകേരളത്തില് 30 വയസ്സിന് മുകളിലുള്ള 15 ശതമാനത്തിന് ഹൃദയാഘാതം ഉണ്ടാകുമ്പോള് വടക്കന് സംസ്ഥാനങ്ങളില് ഇത് ഒന്നോ രണ്ടോ ശതമാനം മാത്രമാണ് . ഒരു ലക്ഷം കേരളീയരില് 382 പുരുഷന്മാരും 128 സ്ത്രീകളും ഹൃദ്രോഗികളാണ്. വികസിത രാജ്യങ്ങളേക്കാളും കൂടുതല് വരുമിത്. പാശ്ചാത്യ രാജ്യങ്ങളില് ശരാശരി 60 വയസ്സിലാണ് ഹൃദ്രോഗത്തിന്റെ തുടക്കമെങ്കില് കേരളത്തിലത് 30 വയസ്സ് മുതലാണ്.\n30 വയസ്സില് താഴെയുള്ളവരില് പുകവലി, മദ്യപാനം, പൊണ്ണത്തടി മുതലായവ ഹൃദ്‌രോഗ സാധ്യത വര്‍ദ്ധിപ്പിക്കുന്നത് സംബന്ധിച്ച പഠന റിപ്പോർട്ടുമായി ശ്രീചിത്ര തിരുനാള് ഇന്‍സ്റ്റിറ്റ്യൂട്ട് ഫോര് മെഡിക്കല് സയന്‍സസ് & ടെക്‌നോളജി\nപുകവലി, രക്തത്തിലെ ഉയര്‍ന്ന കൊളസ്‌ട്രോള്, ഉയര്‍ന്ന രക്തസമ്മര്‍ദ്ദം, മദ്യപാനം, പൊണ്ണത്തടി, പ്രമേഹം എന്നിവ മുപ്പത് വയസില് താഴെയുള്ളവരില് ഹൃദ്‌രോഗത്തിന് കാരണമാകുന്നതായാണ് ശ്രീചിത്ര പഠനത്തില് കണ്ടെത്തിയത് . 1978 മുതല് 2017 വരെ ശ്രീചിത്ര തിരുനാള് ഇന്‍സ്റ്റിറ്റ്യൂട്ട് ഫോര് മെഡിക്കല് സയന്‍സസ് & ടെക്‌നോളജിയില് ഹൃദ്‌രോഗ ലക്ഷണങ്ങളുമായെത്തി ആന്‍ജിയോഗ്രാഫിക്ക് വിധേയരായ 159 പേരിലാണ് പഠനം നടത്തിയത്. ഇവരില് 92 ശതമാനവും പുരുഷന്മാരാണ്.\n30 വയസ്സിന് താഴെയുള്ള ഹൃദ്‌രോഗികളില് 64 ശതമാനവും പുകവിലക്കുന്നവരായിരുന്നു. ഉയര്‍ന്ന കൊളസ്‌ട്രോള് ഉണ്ടായിരുന്നവര് 88 ശതമാനമാണ്. മദ്യപാന ശീലം 21 ശതമാനം പേര്‍ക്കുണ്ടായിരുന്നു. ഇവരെല്ലാം പുരുഷന്മാരാണ്. പഠനത്തില് പങ്കെടുത്ത 82 ശതമാനം പേര്‍ക്കും തീവ്രമായ ഹൃദയാഘാത ലക്ഷണങ്ങള് ഉണ്ടായിരുന്നു. നാല് ശതമാനം പേര്‍ക്ക് മാത്രമേ പ്രമേഹം ഉണ്ടായിരുന്നുള്ളൂവെന്നും പഠനത്തില് വ്യക്തമായി.\nബൈപാസ് ശസ്ത്രക്രിയയ്ക്ക് വിധേയനായ ഏറ്റവും പ്രായംകുറഞ്ഞ രോഗി 15 വയസ്സുള്ള ആണ്‍കുട്ടിയായിരുന്നു. പാരമ്പര്യമായി ഉയര്‍ന്ന കൊളസ്‌ട്രോള് നിലയുള്ള കുടുംബത്തിലെ അംഗമായിരുന്ന കുട്ടി നെഞ്ചുവേദനയോടെയാണ് ചികിത്സ തേടിയത്.\nആദ്യം രോഗലക്ഷണം പ്രത്യക്ഷപ്പെട്ട് ആശുപത്രിയില് ചികിത്സ തേടി ആന്‍ജിയോഗ്രാം ചെയ്തതിന് ശേഷവും രോഗികളില് 34 ശതമാനം പുകവലി തുടര്‍ന്നു. മദ്യപാനം ഉപേക്ഷിക്കാതിരുന്നവര് 17 ശതമാനമാണ്. പകുതിയില് അധികം പേരും വ്യായാമം ശീലമാക്കിയില്ല. 79 ശതമാനം പേരും ആവശ്യത്തിന് പഴവും പച്ചക്കറികളും ആഹാരത്തില് ഉള്‍പ്പെടുത്തിയിരുന്നില്ലെന്നും ദീര്‍ഘകാല തുടര്‍ചികിത്സയില് ബോധ്യമായി.\n30 വയസ്സില് താഴെ ഹൃദ്‌രോഗ ബാധിതരാകുന്നവരില് 30 ശതമാനം 10 വര്‍ഷത്തിലും 48 ശതമാനം 20 വര്‍ഷത്തിലും മരണത്തിന് കീഴടങ്ങുന്നുവെന്നത് ആശങ്കാജനകമായ വസ്തുതയാണ്. കൃത്യസമയത്ത് ചികിത്സ തേടാത്തതാണ് മരണത്തിലേക്ക് നയിക്കുന്നതെന്ന് വ്യക്തമായിട്ടുണ്ട്. അതിനാല് നല്ലൊരു വിഭാഗം രോഗികളില് ഹൃദയാഘാതവും അനുബന്ധ പ്രശ്‌നങ്ങളും ഉണ്ടാകുന്നു.\nതെറ്റായ ജീവിത ശൈലിയും കേരളത്തിൽ ഹൃദ്രോഗ നിരക്ക് കൂടാൻ കാരണമായിട്ടുണ്ട് . 1960-70കളില് കേരളത്തില് 40 വയസ്സിന് മുമ്പ് ഹാര്‍ട്ട് അറ്റാക്ക് വളരെ അസാധാരണ സംഭവം ആയിരുന്നു . 1990 ആയപ്പോള് ഹാര്‍ട്ട് അറ്റാക്ക് ഉണ്ടാകുന്ന പുരുഷന്‍മാരുടെ സംഖ്യ 40 മടങ്ങായി വര്‍ധിച്ചു.ഇപ്പോൾ സംസ്ഥാനത്ത് 20 ശതമാനം ഹാര്‍ട്ട് അറ്റാക്കും 50 വയസ്സിന് താഴെയുള്ളവരിലാണ്. തെറ്റായ ജീവിത ശൈലിക്കും ഭക്ഷ്യശീലത്തിനും ഇതില് മുഖ്യപങ്കുണ്ട്.\nഒട്ടേറെ പോഷക ഗുണങ്ങളുള്ളതും ശരീരത്തിന്റെ ആരോഗ്യം കാത്തുസൂക്ഷിച്ചിരുന്നതുമായ പഴയകാല ഭക്ഷ്യരീതിയില് നിന്ന് ഫാസ്റ്റ് ഫുഡ് സംസ്‌കാരത്തിലേക്ക് എല്ലാവരും മാറി പോയിരിക്കുന്നു. യുവാക്കളാണ് പ്രധാനമായും ഫാസ്റ്റ് ഫുഡ് സംസ്‌കാരത്തിന്റെ ഇരകൾ .\nകൂടിയ അളവില് എരിവ്, പുളി, മസാലകള്, ഉപ്പ്, രുചിവര്‍ധന വസ്തുക്കള് എന്നിവ ചേര്‍ത്ത ഭക്ഷണങ്ങള്, വറുത്ത എണ്ണയില് വീണ്ടും പൊരിക്കുന്നവ, കുപ്പിയിലും പാക്കറ്റുകളിലുമായി സംസ്‌കരിച്ച ഭക്ഷണ പദാര്‍ഥങ്ങള്, മായം ചേര്‍ന്ന പാനീയങ്ങള് എന്നിവ ശരീരത്തെ ദുര്‍ബലപ്പെടുത്തുകയും ആന്തരികാവയവങ്ങളുടെ പ്രവര്‍ത്തനത്തെ മന്ദീഭവിപ്പിക്കുകയും ചെയ്യുന്നു\nഇന്ത്യയില്, പ്രത്യേകിച്ചും പ്രായം കുറഞ്ഞവരില് അമിത വണ്ണം വര്‍ധിച്ചു വരികയാണ്. അടുത്ത കാലത്തായി നടന്ന പഠനങ്ങളില് രാജ്യത്തെ കുട്ടികളില് 20 ശതമാനത്തോളം പേരും അമിത വണ്ണമുള്ളവരാണെന്ന് കണ്ടെത്തുകയുണ്ടായി. അമിത വണ്ണത്തിന്റെ തുടര്‍ച്ചയാണ് ബ്ലഡ് പ്രഷറും ഹാര്‍ട്ട് അറ്റാക്കിനുള്ള സാധ്യതയും.\nഹൃദയത്തിന്റെ പ്രവര്‍ത്തനങ്ങള് താറുമാറാകാതിരിക്കാന് ഏറ്റവും നല്ല മാര്‍ഗം എണ്ണ, പഞ്ചസാര, ഉപ്പ്, മൈദ തുടങ്ങിയവയുടെ ഉപയോഗവും ജങ്ക് ഫുഡും പരമാവധി ഒഴിവാക്കുകയെന്നതാണ്. മദ്യപാനം, പുകവലി തുടങ്ങിയ ലഹരികളെ ജീവിതത്തില് നിന്ന് അകറ്റി നിര്‍ത്തുക. മാനസിക സമ്മര്‍ദം ഒഴിവാക്കി മനസ്സിനെ ശാന്തമാക്കുക തുടങ്ങിയവയാണ് രോഗങ്ങളില് നിന്ന് ഹൃദയത്തെ സംരക്ഷിക്കാന് ആരോഗ്യ വിദഗ്ധര് നിര്‍ദേശിക്കുന്ന മാര്‍ഗം.\nബ്രസീലിലെ സാവോ പോളോയില് ബസും ട്രക്കും കൂട്ടിയിടിച്ച് 41 പേര്‍ക്ക് ദാരുണാന്ത്യം.... (1 minute ago)\nവിവിധ തൊഴിലാളി സംഘടനകള് ആഹ്വാനം ചെയ്ത 24 മണിക്കൂര് ദേശീയ പണിമുടക്ക് ആരംഭിച്ചു.... കേന്ദ്ര സര്‍ക്കാരിന്റെ തൊഴിലാളി, കര്‍ഷക വിരുദ്ധ നയങ്ങള് പിന്‍വലിക്കണമെന്ന് ആവശ്യപ്പെട്ടാണ് സംഘടനകളുടെ പണിമുടക്ക (29 minutes ago)\nഫുട്‌ബോള് ഇതിഹാസം ഡീഗോ അര്‍മാന്‍ഡോ മാറഡോണ അന്തരിച്ചു... ഹൃദയാഘാതത്തെ തുടര്‍ന്ന് ടിഗ്രെയിലെ സ്വവസതിയിലായിരുന്നു അന്ത്യം (50 minutes ago)


ldf seat sharing, ജോസ് പക്ഷത്തിന് 10 സീറ്റ്? സീറ്റുകൾ വിട്ടുനല്‍കാൻ സിപിഎമ്മും സിപിഐയും, സാധ്യത - kerala congress jose k mani speculated to get ten seats as cpim and cpi talks continue media reports - Samayam Malayalam\nkerala congress jose k mani speculated to get ten seats as cpim and cpi talks continue media reports\nജോസ് പക്ഷത്തിന് 10 സീറ്റ്? സീറ്റുകൾ വിട്ടുനല്‍കാൻ സിപിഎമ്മും സിപിഐയും, സാധ്യത\nLijin K | Samayam Malayalam | Updated: Mar 6, 2021, 2:10 PM\nതിരുവനന്തപുരം: ഇടതുമുന്നണിയിൽ കേരളാ കോൺഗ്രസ് എമ്മിന് പരമാവധി പത്ത് സീറ്റുകൾ നൽകാൻ സാധ്യതയെന്ന് റിപ്പോർട്ട്. സിപിഎം മൂന്ന് സീറ്റുകൾ ജോസ് വിഭാഗത്തിനും, സിപിഐ ആകെ മൂന്ന് സീറ്റുകളും വിട്ടു നൽകാനാണ് സാധ്യതയെന്ന് മാതൃഭൂമി ന്യൂസാണ് റിപ്പോർട്ട് ചെയ്തത്. സീറ്റുവിഭജനം സംബന്ധിച്ച് മുന്നണി നേതൃത്വത്തിന്‍റെ ഭാഗത്ത് നിന്ന് ഇതുവരെ ഔദ്യോഗിക പ്രതികരണങ്ങളൊന്നും വന്നിട്ടില്ല. സീറ്റ് വിഭജനം പൂർത്തിയാകാത്തതിനാൽ തന്നെ മുന്നണിയിലെ പാർട്ടികൾ ചില സീറ്റുകൾ ഒഴിച്ചിട്ടാണ് സ്ഥാനാർഥികളെ നിർണയിച്ചിരിക്കുന്നത്. എൽഡിഎഫിലെ സീറ്റുവിഭജനവുമായി ബന്ധപ്പെട്ട സാധ്യതകൾ അറിയാം.\nസിപിഎം മൂന്ന് സീറ്റുകൾ വിട്ട് നൽകും\nനിലവിൽ സിപിഎം മത്സരിച്ചുവരുന്ന പൂഞ്ഞാർ, റാന്നി, കുറ്റ്യാടി സീറ്റുകളാണ് കേരള കോൺഗ്രസ് എമ്മിന് വിട്ടുനൽകാൻ തീരുമാനിച്ചത്. പൂഞ്ഞാർ സീറ്റ് കഴിഞ്ഞ തവണ സിപിഎം ജനാധിപത്യ കേരള കോൺഗ്രസിനായിരുന്നു നൽകിയത്. വിട്ടുനൽകാൻ തീരുമാനിച്ചതിൽ പ്രധാന സീറ്റ് റാന്നിയാണ്. 1996 മുതൽ കഴിഞ്ഞ അഞ്ച് തവണയായി രാജു എബ്രഹാം തുടർജയം നേടിയ സീറ്റാണിത്. കഴിഞ്ഞതവണ സിപിഎം മത്സരിച്ച് പരാജയപ്പെട്ട സീറ്റാണ് കുറ്റ്യാടി.\nസിപിഐ മത്സരിക്കുക 24 സീറ്റിൽ?\nവരുന്ന നിയമസഭാ തെരഞ്ഞെടുപ്പിൽ സിപിഐ 24 സീറ്റിൽ മത്സരിക്കുമെന്നാണ് മാതൃഭൂമി റിപ്പോർട്ട് ചെയ്യുന്നത്. കഴിഞ്ഞതവണ മത്സരിച്ച ഇരിക്കൂർ, മഞ്ചേരി, തിരൂരങ്ങാടി സീറ്റുകൾ വിട്ടു നൽകാനാണ് തീരുമാനിച്ചിരിക്കുന്നത്. ഇതോടൊപ്പം കേരളാ കോൺഗ്രസ് എമ്മിന് നൽകുന്ന കാഞ്ഞിരപ്പള്ളി സീറ്റിന് പകരമായി ചങ്ങനാശേരി കിട്ടണമെന്ന നിലപാടിലാണ് പാർട്ടി ഉള്ളത്. ചങ്ങനാശേരിയ്ക്കായി കേരള കോൺഗ്രസ് എമ്മും ജനാധിപത്യ കേരളാ കോൺഗ്രസും രംഗത്തുണ്ട്.\n'ജോസ് വിഭാഗത്തിന് പരമാവധി പത്ത് സീറ്റ്'\nയുഡിഎഫിൽ നിന്ന് ഇടതുമുന്നണിയിലെത്തിയ കേരളാ കോൺഗ്രസ് എമ്മിന് പരമാവധി പത്ത് സീറ്റ് നൽകാനാണ് സാധ്യതയെന്നാണ് റിപ്പോർട്ട്. പാലാ, കാഞ്ഞിരപ്പള്ളി, കടുത്തുരുത്തി, ഇടുക്കി, തൊടുപുഴ, ഇരിക്കൂര് എന്നീ സീറ്റുകളുടെ കാര്യത്തിലാണ് ധാരണയായത്. സിപിഎം പൂഞ്ഞാര്, റാന്നി, കുറ്റ്യാടി സീറ്റുകളും വിട്ടു നൽകും. ചങ്ങനാശേരി കൂടി നൽകണമെന്ന ആവശ്യം കേരളാ കോൺഗ്രസ് എം മുന്നോട്ട് വെച്ചതായാണ് റിപ്പോർട്ട്.\nകഴിഞ്ഞതവണ മത്സരിച്ച ചങ്ങനാശേരി തങ്ങൾക്ക് തന്നെ വേണമെന്ന നിലപാടിലാണ് ജനാധിപത്യ കേരളാ കോൺഗ്രസ്. എന്നാൽ തങ്ങൾക്ക് വോട്ടുള്ള മണ്ഡലത്തിനായി ജോസ് വിഭാഗവും രംഗത്തുണ്ട്. കാഞ്ഞിരപ്പള്ളി ജോസ് വിഭാഗത്തിന് നൽകുന്നതിനാൽ ചങ്ങനാശേരി കിട്ടിയേതീരുവെന്ന നിലപാടിലാണ് സിപിഐ എന്നാണ് മാതൃഭൂമി റിപ്പോർട്ട് ചെയ്യുന്നത്. ചങ്ങനാശ്ശേരി സിപിഐക്ക് വിട്ടുനല്‍കിയാല് കേരള കോണ്‍ഗ്രസിന് പിറവം നൽകാൻ സാധ്യത ഉണ്ടെന്നാണ് റിപ്പോർട്ടുകൾ.\nആര്‍ട്ടിക്കിള് ഷോകോടിയേരിയുടെ ഭാര്യക്കെതിരെയുള്ള ആരോപണം ഗൗരവമുള്ളത്; നിയമപരമായി നേരിടട്ടെ: കാനം\nWeb Title : kerala congress jose k mani speculated to get ten seats as cpim and cpi talks continue media reports


സംസ്ഥാനത്ത് ഇന്ന് 19,682 പേര്‍ക്ക് കോവിഡ് – Pala News, Local News, Latest News from Pala: Pala Vartha\nHome»Main News»സംസ്ഥാനത്ത് ഇന്ന് 19,682 പേര്‍ക്ക് കോവിഡ്\nസംസ്ഥാനത്ത് ഇന്ന് 19,682 പേര്‍ക്ക് കോവിഡ്\nBy admin September 23, 2021 No Comments1 Min Read\nകഴിഞ്ഞ 24 മണിക്കൂറിനിടെ 1,21,945 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (ണകജഞ) പത്തിന് മുകളിലുള്ള 422 തദ്ദേശ സ്വയംഭരണ പ്രദേശങ്ങളിലായി 841 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 4,75,103 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,52,282 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 2,28,821 പേര് ആശുപത്രികളിലും നിരീക്ഷണത്തിലാണ്. 1689 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nPrevious Articleഈരാറ്റുപേട്ട-30, തലപ്പലം-24, പാലാ-12; കോട്ടയം ജില്ലയില് 1545 പേര്‍ക്ക് കോവിഡ്; 1667 പേര്‍ക്ക് രോഗമുക്തി\nNext Article ഈരാറ്റുപേട്ടയില് വീണ്ടും വന് കഞ്ചാവ് വേട്ട 2.1 കിലോ കഞ്ചാവുമായി യുവാവ് എക്‌സൈസ് പിടിയില്


ഞങ്ങളുടെ കാര്യങ്ങള് നോക്കാന് പ്രാപ്തരായവര് ഇവിടെയുണ്ട്, പുറത്തുനിന്നുള്ളവര് പറഞ്ഞു തരണ്ട; അഫ്രീദ - Samakalika Malayalam\nഞങ്ങളുടെ കാര്യങ്ങള് നോക്കാന് പ്രാപ്തരായവര് ഇവിടെയുണ്ട്, പുറത്തുനിന്നുള്ളവര് പറഞ്ഞു തരണ്ട; അഫ്രീദിയോട് സച്ചിന്\nBy സമകാലിക മലയാളം ഡെസ്‌ക് | Published: 05th April 2018 10:21 AM |\nLast Updated: 05th April 2018 10:21 AM | A+A A- |\nമുംബൈ: കശ്മീരില് ഭരണകൂട ഭീകരതയാണ് നടക്കുന്നതെന്ന് ആരോപിച്ച് ഐക്യരാഷ്ട്ര സഭയുടെ ഇടപെടല് തേടിയ പാക് മുന് ക്രിക്കറ്റ് താരം ഷാഹിദ് അഫ്രീദിക്കെതിരെ സച്ചിന് തെണ്ടുല്‍ക്കറും രംഗത്ത്. ഇന്തയുടെ ആഭ്യന്തര കാര്യത്തില് കൈകടത്തുന്നതിനെയാണ് സച്ചിന് വിമര്‍ശിക്കുന്നത്.\nരാജ്യത്തെ നയിക്കാന് പ്രാപ്തരായ വ്യക്തികള് നമ്മുടെ രാജ്യത്തുണ്ട്. എന്താണ് ചെയ്യേണ്ടത് എന്ന് പുറത്തുള്ള ഒരു വ്യക്തി പറഞ്ഞു തരണ്ടേ കാര്യമില്ലെന്നുമുള്ള ശക്തമായ പ്രതികരണമായിരുന്നു സച്ചിന്റെ ഭാഗത്ത നിന്നുമുണ്ടായത്. കശ്മീരില് 12 തീവ്രവാദികളെ സൈന്യം കൊലപ്പെടുത്തിയതിന് പിന്നാലെയായിരുന്നു അഫ്രീദിയുടെ ട്വീറ്റ്. സ്വയം നിര്‍ണയാവകാശത്തിനും, സ്വാതന്ത്ര്യത്തിനും വേണ്ടി വാദിക്കുന്ന ജനങ്ങളുടെ ശബ്ദം ഉയരാതിരിക്കാന് അവരെ വെടിവെച്ചു കൊലപ്പെടുത്തുകയാണെന്നായിരുന്നു അഫ്രീദിയുടെ ട്വീറ്റ്.\nകശ്മീര് വിഷയത്തില് പ്രതികരിച്ചുള്ള അഫ്രീദിയുടെ ട്വീറ്റ് വന്നതിന് പിന്നാലെ വ്യാപക വിമര്‍ശനമാണ് പാക് താരത്തിനെതിരെ സമൂഹമാധ്യമങ്ങളില് ഉയരുന്നത്. ഇന്ത്യന് ക്രിക്കറ്റ് താരങ്ങളായ വിരാട് കോഹ് ലിയും, ഗൗതം ഗംഭീറും, സുരേഷ് റെയ്‌നുമെല്ലാം തന്നെ അഫ്രീദിക്ക് എതിരായി പ്രതികരിക്കാന് മടിച്ചില്ല.\nരാജ്യത്തിനാണ് പ്രഥമ പരിഗണന എന്നും, രാജ്യത്തിനെതിരായ ഉയരുന്ന ഒന്നിനേയും പിന്തുണയ്ക്കില്ലെന്നുമായിരുന്നു വിരാട് കോഹ് ലിയുടെ പ്രതികരണം. എന്തിനാണ് അഫ്രീദിക്ക് പ്രാധാന്യം കൊടുത്ത് അദ്ദേഹത്തിന്റെ വാക്കുകള് കേള്‍ക്കുന്നത് എന്നായിരുന്നു ഇന്ത്യന് മുന് നായകന് കപില് ദേവിന്റെ ചോദ്യം.\nതീവ്രവാദവും കശ്മീരിലെ നിഴല് യുദ്ധവും അവസാനിപ്പിക്കാന് പാക് സൈന്യത്തോട് ആദ്യം പറയു എന്നായിരുന്നു അഫ്രീദിക്ക് നേരെയുള്ള റെയ്‌നയുടെ മറുപടി. ഇന്ത്യയുടെ അവിഭാജ്യ ഘടകമാണ് കശ്മീര്. അത് അങ്ങിനെ തന്നെ തുടരുകയും ചെയ്യും. ഞങ്ങള്‍ക്ക സമാധാനമാണ് വേണ്ടത്, ചോരപ്പുഴയല്ല എന്നും റെയ്‌ന ട്വിറ്ററിലൂടെ പറയുന്നു.\n'രാജ്യമാണ് പ്രധാനം, രാജ്യത്തിനായി എന്തും പറയും'; അഫ്രീദിയുടെ കശ്മീര് പ്രസ്ഥാവനയില് നിലപാട് വ്യക്തമാക്കി കൊഹ് ലി\nഅഫ്രീദിക്ക് ഗംഭീറിന്റെ മറുപടി; യുഎന് എന്നാല് അണ്ടര് 19 അല്ല\nഷാഹിദ് അഫ്രീദി സച്ചിന് ക്രിക്കറ്റ് കശ്മീര് വിരാട് കോഹ് ലി റെയ്‌ന sachin tendulkar virat kohli shahid afridi kashmir cricket


Emalayalee.com - ഡബ്ല്യുസിസിയുമൊത്തുള്ള യാത്ര അവസാനിപ്പിക്കുന്നു: വിധു വിന്‍സെന്റ്\nവിമെന് ഇന് സിനിമ കലക്ടീവുമായുളള യാത്ര അവസാനിപ്പിക്കുകയാണെന്ന് സംവിധായിക വിധു വിന്സെന്റ്. വ്യക്തിപരവും രാഷ്ട്രീയപരവുമായ കാരണങ്ങളാലാണ് ഈ തീരുമാനമെന്നും വിധു പറയുന്നു.\nവിധുവിന്റെ കുറിപ്പ് വായിക്കാം:\nവ്യക്തിപരവും രാഷ്ട്രീയവുമായ ചില കാരണങ്ങളാല് വിമെന് ഇന് സിനിമാ കലക്ടീവിനോടൊപ്പമുള്ള യാത്ര അവസാനിപ്പിക്കുകയാണ്. പലപ്പോഴും ഡബ്ലുസിസിയുടെ നിലപാടുകള് മാധ്യമ ലോകവുമായി പങ്കുവച്ചിരുന്ന ഒരാളെന്ന നിലയില് മാധ്യമ സുഹൃത്തുക്കള് ഇത് ഒരു അറിയിപ്പായി കരുതുമല്ലോ. സ്ത്രീകള്‍ക്ക് സിനിമ ചെയ്യാനും സ്ത്രീ സൗഹാര്‍ദ്ദപരമായ അന്തരീക്ഷം സിനിമക്ക് അകത്തും പുറത്തും സൃഷ്ടിക്കാനും WCC തുടര്‍ന്നും നടത്തുന്ന യോജിപ്പിന്റെ തലങ്ങളിലുള്ള ശ്രമങ്ങള്‍ക്ക് എല്ലാ പിന്തുണയും, ഒപ്പം മുന്നോട്ടുള്ള യാത്രയില് ആത്മവിമര്‍ശനത്തിന്റെ കരുത്ത് WCC ക്കുണ്ടാകട്ടെ എന്നും ആശംസിക്കുന്നു.’–വിധു പറഞ്ഞു.\nഡബ്ല്യുസിസിയുടെ ആരംഭകാലം മുതല് അവരുടെ നിലപാടുകള് മാധ്യമങ്ങളിലേക്ക് എത്തിയിരുന്നത് പലപ്പോഴും വിധു വിന്സെന്റ് വഴിയായിരുന്നു. കൊച്ചിയില് നടിയെ തട്ടിക്കൊണ്ട് പോയി ബലാത്സംഗം ചെയ്ത കേസില് താരസംഘടനയ്ക്ക് അകത്തും പുറത്തും ഡബ്ല്യുസിസി ശക്തമായ ഇടപെടല് നടത്തിയിരുന്നു. മലയാളത്തിലെ പ്രമുഖനടിക്കുനേരെ ആക്രമണമുണ്ടായ പശ്ചാത്തലത്തില് സിനിമ രംഗത്തെ സ്ത്രീകളുടെ സുരക്ഷക്കും അവകാശങ്ങള്‍ക്കും വേണ്ടി നിലകൊള്ളാനായി 2017ലാണ് വിമെന് ഇന് കലക്ടീവ് രൂപീകരിച്ചത്.


പ്രതിപക്ഷ നേതാവിന്റെ ഓഫീസില് സ്ത്രീധന വിരുദ്ധ ഹെല്‍പ്പ് ഡെസ്‌ക്ക് ആരംഭിക്കുന്നു | Vision News\n02 ജൂലൈ 2021\nപ്രതിപക്ഷ നേതാവിന്റെ ഓഫീസില് സ്ത്രീധന വിരുദ്ധ ഹെല്‍പ്പ് ഡെസ്‌ക്ക് ആരംഭിക്കുന്നു\n(VISION NEWS 02 ജൂലൈ 2021)\nWeb Desk ജൂലൈ 02, 20210comment\nസ്ത്രീധനത്തിന്റെ പേരില് പ്രതിസന്ധി നേരിടുന്ന പെണ്‍കുട്ടികള്‍ക്കു വേണ്ടി പ്രതിപക്ഷ നേതാവിന്റെ ഓഫീസില് ഹെല്‍പ്പ് ഡെസ്‌ക്ക് ആരംഭിക്കുന്നു. സ്ത്രീധന പീഡനങ്ങള്‍ക്കെതിരെ പ്രതിപക്ഷ നേതാവ് തുടക്കം കുറിച്ച 'മകള്‍ക്കൊപ്പം' കാമ്പയിന്റെ സംസ്ഥാനതല ഉദ്ഘാടന ചടങ്ങിലാണ് പ്രതിപക്ഷ നേതാവ് വി.ഡി സതീശന് ഇക്കാര്യം പ്രഖ്യാപിച്ചത്.\n'മകള്‍ക്കൊപ്പം' കാമ്പയിന്റെ രണ്ടാം ഘട്ടത്തിലാണ് നിയമസഹായം ഉള്‍പ്പെടെയുള്ളവ ലഭ്യമാക്കുന്ന തരത്തില് ഹെല്‍പ്പ് ഡെസ്‌ക് പ്രവര്‍ത്തനം ആരംഭിക്കുന്നത്. വ്യക്തികളും സ്ഥാപനങ്ങളും ഇത്തരത്തില് ഹെല്‍പ് ഡെസ്‌ക്കുകള് ആരംഭിച്ച് പെണ്‍കുട്ടികള്‍ക്ക് പിന്തുണയേകണം. കുടുംബത്തിന് ഭാരമാകരുതെന്ന ചിന്തയിലാണ് പല പെണ്‍കുട്ടികളും ഇന്ന് ആത്മഹത്യ ചെയ്യുന്നത്. ആത്മഹ്യയേക്കാള് ഭേദമാണ് വിവാഹമോചനമെന്ന് അവരെ തിരുത്താന് സമൂഹം തയ്യാറാകണമെന്നും വി ഡി സതീശന് അഭിപ്രായപ്പെട്ടു.\nസ്ത്രീധനത്തിന്റെ പേരിലുള്ള കൊലപാതകങ്ങളും ആത്മഹത്യകളും വര്‍ധിക്കുകയാണ്. സ്ത്രീധനം ചോദിക്കുന്നവരെ അവമതിപ്പോടെ കണ്ട തലമുറയുണ്ടായിരുന്നു. കാലചക്രം തിരിഞ്ഞപ്പോള് സ്ത്രീധനം ചോദിക്കാനും വാങ്ങാനും തയാറാകുന്നവരുടെ എണ്ണം സമൂഹത്തില് വര്‍ധിച്ചു വരുകയാണ്. ഇത് തെറ്റായ പ്രവണതയാണ്. സ്ത്രീധനത്തിന്റെ പേരില് ഇനിയൊരു മകളുടെയും ജീവന് നഷ്ടമാകരുത്. സ്ത്രീധന വിവാഹം ഇനി കേരളത്തില് നടക്കരുത്. സ്ത്രീധനം കൊടുക്കില്ലെന്ന് പെണ്‍കുട്ടികളും വാങ്ങില്ലെന്ന് ആണ്‍കുട്ടികളും കര്‍ശനമായി തീരുമാനമെടുക്കണം. ജീവിതം തോറ്റു പിന്‍മാറാനുള്ളതല്ലെന്നും പോരാടാനുള്ളതാണെന്നും പെണ്‍കുട്ടികള് മനസ്സില് ഉറപ്പിക്കണം. സമൂഹം അവരെ ചേര്‍ത്ത് പിടിച്ച് അവര്‍ക്ക് ആത്മവിശ്വാസവും ആത്മധൈര്യവും പകര്‍ന്നു നല്‍കണമെന്നും പ്രതിപക്ഷ നേതാവ് പറഞ്ഞു.\nപ്രതിപക്ഷ നേതാവ് തുടക്കം കുറിച്ച കാമ്പയിനുമായ കെ എസ് യു മുന്നോട്ടു പോകുമെന്ന് കെ.എസ്.യു സംസ്ഥാന അധ്യക്ഷന് കെ.എം അഭിജിത്ത് പറഞ്ഞു. സമകാലിക സാഹചര്യത്തില് സ്ത്രീധനം പെണ്‍കുട്ടികളുടെ ജീവനെടുക്കുന്ന ഉപാധിയായി മാറി. കോവിഡ് പോലെ മഹാമാരിയായി സ്ത്രീധനവും മാറിയെന്നും അദ്ദേഹം പറഞ്ഞു.\nമകള്‍ക്കൊപ്പം എന്ന കാമ്പയിന്റെ ഭാഗമായി കെ.എസ്.യു ആണ് പരിപാടി സംഘടിപ്പിച്ചത്. കെ എസ് യു ജില്ലാ പ്രസിഡന്റ് അഡ്വ വി ടി നിഹാല് ഐക്യദാര്‍ഢ്യ പ്രതിജ്ഞ ചൊല്ലിക്കൊടുത്തു. കെ പി സി സി ജനറല് സെക്രട്ടറി അഡ്വ പ്രവീണ്‍കുമാര്, ഡി സി സി മുന് പ്രസിഡന്റ് കെ സി അബു, യൂത്ത് കോണ്‍ഗ്രസ് ജില്ലാ പ്രസിഡന്റ് ആര് ഷെഹിന് എന്നിവര് സംസാരിച്ചു


ഹോം - ലേഖനം - സമസ്ത - മുശാവറ\nസമസ്ത കേരള ഇസ്‌ലാംമത വിദ്യാഭ്യാസ ബോര്‍ഡ്പതാക-കൊടിമര ജാഥ ജനസാന്നിധ്യം കൊണ്ട് ശ്രദ്ധേയമായി\tമുശാവറ സമസ്തയുടെ പരമോന്നത ഭരണസമിതിയാണ് മുശാവറ. ഇസ്‌ലാമിനെക്കുറിച്ച് അവഗാഹം, മതപരമായ സൂക്ഷ്മത, വിശ്വാസ്യത, അര്‍പ്പണബോധം തുടങ്ങിയ ഗുണങ്ങളല്ലാം അടിസ്ഥാനപ്പെടുത്തി തെരഞ്ഞെടുക്കപ്പെടുന്ന ഉന്നതരായ 40 പണ്ഡിതന്‍മാരാണ് മുശാവറ അംഗങ്ങള്. ആത്മീയ ഔന്നിത്യം നേടിയ ഉഖ്‌റവിയായ ഉലമാക്കളുടെ ഒരു കൂട്ടായ്മ. തുടക്കത്തില്, ഇസ്‌ലാമിനേയും മുസ്‌ലിംകളേയും സംബന്ധിക്കുന്ന ഒട്ടനവധി വിഷയങ്ങളെക്കുറിച്ച് ചര്‍ച്ച ചെയ്ത് തീരുമാനിക്കാന് സമസ്ത ഇടയ്ക്കിടെ മുശാവറ യോഗങ്ങള് വിളിക്കുകയുണ്ടായി. ബഹുവിധ വിഷയങ്ങളെ അധികരിച്ച് കേരളത്തിനകത്തും പുറത്തുമുള്ള മുസ്‌ലിംകള് ഉന്നയിക്കുന്ന ചോദ്യങ്ങള് ചര്‍ച്ചചെയ്ത് തീരുമാനിക്കല് എല്ലാ മുശാവറ യോഗങ്ങളുടെയും പ്രധാന അജണ്ടയായിരുന്നു. പിന്നീട് മതവിഷയങ്ങളെക്കുറിച്ച് വര്‍ദ്ധിച്ചുവരുന്ന ചോദ്യങ്ങളും, ഹരജികളും പരിശോധിക്കാനായി മുശാവറയില് നിന്നുതന്നെ ഫത്‌വാ കമ്മറ്റി എന്ന പേരില് പ്രത്യേക സമിതി സമസ്ത രൂപീകരിച്ചു. ബഹുമാനപ്പെട്ട സമസ്തയുടെ പരിഗണനക്ക് വരുന്ന ചോദ്യങ്ങള്‍ക്ക് യഥാവിധി ഉത്തരം നല്‍കി മുസ്‌ലിം സമുദായത്തിന്റെ മതകീയാസ്തിത്വം സംഘടന സംരക്ഷിക്കുന്നു.\tRelated Article\nഅല്ലാഹുപ്രവാചകന്മാര്+ഇസ്‌ലാംപഞ്ച സ്തംഭങ്ങള്‍ഈമാന്‍ഖുര്‍ആന്‍ഹദീസുകള്+കര്‍മ്മശാസ്ത്രംവുളൂ - അറിയേണ്ടവനിസ്കാരംനോമ്പ്സകാത്ത്ഹജ്ജ്സുന്നത്തും ബിദ്അത്തുംസംശയ നിവാരണംവചനങ്ങള്\tനമുക്ക് 1 അതിഥി ഓണ്‍ലൈന്\t© Copyright 2009, All Rights Reserved


|18 Nov 2018 10:15 PM GMT\nകാലടി - പെരുമ്പാവൂര് മേഖലയ്ക്കും മലയാളിയുടെ തീന്‍മേശയ്ക്കും തമ്മില് ഒരു ബന്ധമുണ്ട്. സംസ്ഥാനത്തെ പാടശേഖരങ്ങളില് നിന്ന് സര്‍ക്കാര് സംഭരിക്കുന്ന നെല്ല് അവിടെ നിന്ന് എടുത്ത് മില്ലുകളിലെത്തിച്ച് അരിയാക്കി തിരികെ സര്‍ക്കാരിന് നല്‍കുന്നത് ഈ മേഖലയിലെ റൈസ് മില് ഉടമകളാണ്.\n''സിനിമാനടന്മാരുടെയും നടിമാരുടെയും സംഘടനയിലെ പ്രശ്‌നങ്ങള് ഇവിടെ എത്ര ദിവസമാണ് ചര്‍ച്ച ചെയ്യുന്നത്. അരിയാഹാരം കഴിക്കുന്ന മലയാളിയുടെ നാട്ടില് ഇത്ര ദയനീയ അവസ്ഥ മാസങ്ങളായി തുടര്‍ന്നിട്ടും ആര്‍ക്കും അത് ആശങ്കയാകുന്നില്ല. ഒരു സഹായവും എവിടെ നിന്നുമില്ല,'' റൈസ് മില് ഓണേഴ്‌സ് അസോസിയേഷന് ജനറല് സെക്രട്ടറി വര്‍ക്കി പീറ്റര് ചൂണ്ടിക്കാട്ടുന്നു.\nഇനിയൊന്ന് തൃശൂരിലെ ശക്തന് നഗറിലെ പച്ചക്കറി ചന്തയിലെ കച്ചവടക്കാരെ കാണാം. ഏതാനും മാസങ്ങള്‍ക്കുമുമ്പ് ചരക്ക് എത്തിക്കാനുള്ള മിനിലോറിയുടെ വാടക 7000ത്തോളമായിരുന്നു. ഇന്നത് 10,000 -12,000 രൂപയൊക്കെയായി. ''വ്യാപാരിയുടെ ചെലവ് കൂടി. വില്‍ക്കുന്ന സാധനത്തിന്റെ വില കൂട്ടാതെ പിന്നെയെങ്ങനെ അവര്‍ക്ക് നില്‍ക്കാന് പറ്റും. പ്രളയത്തെ തുടര്‍ന്ന് എല്ലാം നഷ്ടപ്പെട്ട നിരവധി കച്ചവടക്കാരെ നിങ്ങള്‍ക്ക് കാണാം. ഇതുവരെ ഒരു സഹായവും അവര്‍ക്ക് ലഭിച്ചിട്ടില്ല. കച്ചവടക്കാര് ആത്മഹത്യയുടെ വക്കില് നില്‍ക്കുമ്പോള് അവരെ സഹായിക്കാന് ഇവിടെ വഴികളുണ്ടായിട്ടുപോലും ഉദ്യോഗസ്ഥരോ രാഷ്ട്രീയക്കാരോ സഹായിക്കുന്നില്ല. ആരെങ്കിലും മനസിലാക്കുന്നുണ്ടോ ഇത്,'' ഭാരതീയ ഉദ്യോഗ് വ്യാപാര് മണ്ഡലിന്റെ ദേശീയ സെക്രട്ടറി ഡോ. എം. ജയപ്രകാശ് ചോദിക്കുന്നു.\nമണ്ഡല - മകര വിളക്ക് കാലം\nഓണം ഒരു വ്യാപാര സീസണാണെന്ന് ഏവര്‍ക്കും അറിയാം. പക്ഷേ നവംബര് മധ്യം മുതല് ജനുവരി വരെ മധ്യം വരെ നീളുന്ന മണ്ഡല - മകര വിളക്ക് കാലം സംസ്ഥാനത്തിന്റെ വ്യാപാര രംഗത്ത് ഉണര്‍വുണ്ടാക്കുന്ന ഒന്നാണെന്ന് എത്രപേര് തിരിച്ചറിയുന്നുണ്ട്. യുവതീ പ്രവേശനവുമായി ബന്ധപ്പെട്ട് ദേശീയ, രാജ്യാന്തര മാധ്യമങ്ങള് പോലും ശബരിമലയും അവിടത്തെ പ്രശ്‌നങ്ങളും ചര്‍ച്ച ചെയ്തപ്പോള് ഇതര സംസ്ഥാനങ്ങളില് നിന്നും ലോകത്തിന്റെ വിവിധ കോണുകളില് നിന്നുമുള്ള അയ്യപ്പഭക്തര് ഈ മണ്ഡല - മകര വിളക്ക് കാലത്ത് ക്ഷേത്രത്തിലേക്ക് വരാനൊന്നു മടിക്കും.\nസംസ്ഥാനത്തങ്ങോളമിങ്ങോളമുള്ള ഹോട്ടലുകള്, റെസ്‌റ്റൊറന്റുകള്, ടൂറിസ്റ്റ് ടാക്‌സി സേവനദാതാക്കള്, ഡ്രൈവര്‍മാര്, പച്ചക്കറി - പലചരക്ക് കച്ചവടക്കാര്, ഇതര സംസ്ഥാനത്തെ അയ്യപ്പ ഭക്തരെ മുന്നില് കണ്ട് കേരളത്തിലെ പ്രധാന ക്ഷേത്രങ്ങളോട് ചേര്‍ന്ന് സീസണല് കച്ചവടം നടത്തുന്നവര് എന്നിവരെയെല്ലാം ഇത് പ്രതികൂലമായി ബാധിക്കും. ''മണ്ഡല - മകര വിളക്ക് കാലത്ത് ഇതര സംസ്ഥാനത്തുനിന്നുള്ള അയ്യപ്പഭക്തര് ഇടമുറിയാതെ ഇവിടേക്ക് ഒഴുകും. ഗുരുവായൂര് പപ്പടവും അവരുടെ നാട്ടില് അധികം കിട്ടാതെ, നമ്മുടെ നാട്ടിലുണ്ടാക്കുന്ന കുട പോലുള്ള കുറെയേറെ സാധനങ്ങളും ഇവര് വാങ്ങും. ഇതൊക്കെ ഈ പരിസര പ്രദേശത്തെ കുടില്‍വ്യവസായ യൂണിറ്റുകള് ഉണ്ടാക്കുന്നവയാണ്. ഓരോ പ്രശ്‌നത്തിന്റെ പേരില് ആളുകള് വരാതെയായാല് ഞങ്ങളുടെ കച്ചവടം മാത്രമല്ല, ഒട്ടനവധി കുടില് വ്യവസായയൂണിറ്റുകളുടെ നിലനില്‍പ്പ് കൂടിയാണ് അവതാളത്തിലാകുന്നത്.'' ഗുരുവായൂരിലെ ഒരു കച്ചവടക്കാരന് ചൂണ്ടിക്കാട്ടുന്നു.\n''ഇവിടെ എന്നും പ്രളയമായിരുന്നെങ്കില് എന്ന് ഞാന് ആശിച്ചുപോകുകയാണ്.'' ഒറ്റനോട്ടത്തില് എന്തൊരു പിന്തിരിപ്പന് ചിന്തയെന്ന് നമുക്ക് തോന്നാമെങ്കിലും പരസ്യ ഏജന്‍സികളുടെ സംഘടനയായ കെ3എയുടെ സംഘാടകനും രാഷ്ട്രീയ-സാമൂഹ്യപ്രവര്‍ത്തകനുമായ ജോസഫ് ചാവറയുടെ ഈ നിരീക്ഷണത്തില് ചില വാസ്തവങ്ങളുണ്ടെന്ന് അദ്ദേഹത്തെ കേള്‍ക്കുമ്പോള് തോന്നും.\n''പ്രളയം വന്നപ്പോള് നമ്മളില് ജാതിയും മതവും രാഷ്ട്രീയവുമില്ലായിരുന്നു. മനുഷ്യത്വം മാത്രം. പിന്നെ അതിജീവിക്കണമെന്ന അതിശക്തമായ ആഗ്രഹവും. എന്തൊരു പൊസിറ്റീവായ ചിന്തകളായിരുന്നു. എന്നാല് ഇന്ന് നോക്കൂ. ഇവിടെ ബിസിനസ് മേഖല മൊത്തം തകര്‍ന്നിരിക്കുകയാണ്. പക്ഷെ, എവിടെയും അത് ചര്‍ച്ചയാകുന്നില്ല.\nആകെ കലങ്ങിമറിഞ്ഞ സ്ഥിതിയാണ്. ആ സാഹചര്യത്തില് പ്രളയകാലമായിരുന്നു നല്ലതെന്ന് തോന്നി പോകുന്നു,'' ജോസഫ് ചാവറ വ്യക്തമാക്കുന്നു.\nജലന്ധര് രൂപതാ ബിഷപ്പ് ഫാ. ഫ്രാങ്കോ മുളയ്ക്കലിന്റെ അറസ്റ്റ് വിവാദം പുകയുന്ന സമയമാണ് കേരളത്തില് പ്രളയമെത്തുന്നത്. പിന്നീട് എല്ലാ ശ്രദ്ധയും ദുരിതാശ്വാസ പ്രവര്‍ത്തനത്തിലായി. പ്രളയം പുതിയൊരു, പോസിറ്റീവ് ചിന്തയുള്ള സമൂഹത്തെ സൃഷ്ടിക്കാന് സഹായിക്കുമെന്നൊക്കെ പലരും കരുതിയെങ്കിലും പതുക്കെ കേരളത്തിന്റെ രക്തത്തിലലിഞ്ഞ വിവാദ സ്വഭാവം തലപൊക്കി തുടങ്ങി. പ്രളയം മനുഷ്യസൃഷ്ടിയാണോ, ഡാം മാനേജ്‌മെന്റ് പാളിയോ, മാധവ് ഗാഡ്ഗില്ലിനെ കേള്‍ക്കാതിരുന്നത് എന്തുകൊണ്ട്, യുഎഇയുടെ സഹായവാഗ്ദാനത്തില് കേന്ദ്രം ഇടങ്കോലിട്ടതെന്തിന്, കേന്ദ്രസര്‍ക്കാര് കേരളത്തോട് ചിറ്റമ്മനയം സ്വീകരിക്കുന്നു... അങ്ങനെ വിവാദങ്ങള് തകര്‍ത്തു.\n''കേരളത്തിന്റെ ഉയര്‍ന്ന സാക്ഷരത, സാമൂഹിക-സാംസ്‌കാരിക നിലവാരം തുടങ്ങിയവ കാരണമാണ് ചെറിയ പ്രശ്‌നങ്ങള് പോലും ഇവിടെ വലിയ വിവാദമാകുന്നത്. സാധാരണക്കാര് പോലും ഇവിടെ ശാക്തീകരിക്കപ്പെട്ടവരാണ്. എല്ലാവര്‍ക്കും എല്ലാ കാര്യങ്ങളിലും അഭിപ്രായമുണ്ട്. ഒരു വിധത്തില് ഇത് കേരളത്തിന് ശാപമാണെങ്കിലും മറ്റൊരു വിധത്തില് ശക്തിയാണ്,'' മുതിര്‍ന്ന മാധ്യമ പ്രവര്‍ത്തകനായ ജേക്കബ് ജോര്‍ജ് നിരീക്ഷിക്കുന്നു.\nമുന്‍പെങ്ങുമില്ലാത്ത വിധം വര്‍ഷങ്ങളോളം നീണ്ടുനില്‍ക്കുന്ന സാമ്പത്തിക പ്രതിസന്ധിയുടെ കാലഘട്ടത്തിലൂടെയാണ് കേരളം കടന്നുപോകുന്നത്. ലോകത്തില് എല്ലായിടത്തും സാമ്പത്തിക പ്രതിസന്ധിയുണ്ടെങ്കിലും കേരളത്തില് സ്ഥിതി വിഭിന്നമാണ്. ബാര് നിരോധനം, നോട്ട് പിന്‍വലിക്കല്, ചരക്ക് സേവന നികുതി നടപ്പാക്കല്, കടും വേനല്, പിന്നീട് വന്ന കനത്ത മഴ, നിപ്പ വൈറസ് ബാധ, എലിപ്പനി, പ്രളയം എന്നിവയ്‌ക്കെല്ലാം പുറമേ കേരളത്തിന്റെ സമ്പദ്‌വ്യവസ്ഥയെ താങ്ങി നിര്‍ത്തിയിരുന്ന ഗള്‍ഫ് മേഖലയിലെ പ്രതിസന്ധിയും അവിടുത്ത തൊഴില് നഷ്ടങ്ങളും എണ്ണവില വര്‍ധന... കേരളത്തിന്റെ ബിസിനസ് മേഖലയുടെ നട്ടെല്ല് ഒടിച്ചത് ഒട്ടനവധി കാര്യങ്ങളാണ്.\nചെറുകിട, ഇടത്തരം സംരംഭങ്ങള്, കച്ചവടക്കാര്, കെട്ടിട നിര്‍മാണ മേഖല, ടൂറിസം, ആതുരസേവനരംഗം പോലുള്ള സേവന മേഖല എന്നീ രംഗങ്ങളിലെ പല സംരംഭകരും ഇത്ര ദീര്‍ഘവും അപ്രതീക്ഷിതവും മുന്‍പെങ്ങുമില്ലാത്ത പോലെ രൂക്ഷവുമായ പ്രതിസന്ധികളില് ഇതിനകം തകര്‍ന്നു കഴിഞ്ഞു. എല്ലാ രംഗങ്ങളിലും വന്‍തോതില് ജീവനക്കാരെ പിരിച്ചുവിടുന്നുണ്ട്. കോര്‍പ്പറേറ്റ് രംഗത്തെ റിസ്ട്രക്ചറിംഗും തൊഴില് നഷ്ടത്തിന് ഇടയാക്കുന്നുണ്ട്. വോഡഫോണ് - ഐഡിയ ലയനത്തോടെ ഏറെ പേര്‍ക്ക് ജോലി നഷ്ടപ്പെട്ടത് ഉദാഹരണം.\nപ്രളയത്തില് എല്ലാം നഷ്ടപ്പെട്ട വ്യവസായ, വാണിജ്യ സമൂഹത്തിന് സര്‍ക്കാര് വാഗ്ദാനം ചെയ്ത പത്തു ലക്ഷം രൂപ സഹായത്തിന് ഇതുവരെ അന്തിമരൂപമായിട്ടില്ല. ''ഇതര സംസ്ഥാനങ്ങളില് പ്രകൃതി ദുരന്തങ്ങളുണ്ടായപ്പോള് സംസ്ഥാന സര്‍ക്കാര് തന്നെ മുന്നിട്ടിറങ്ങി ഇന്‍ഷുറന്‍സ് കമ്പനിയില് നിന്ന് കാലതാമസമില്ലാതെ പരമാവധി നഷ്ടപരിഹാരം നേടിയെടുക്കാന് ശ്രമിക്കുന്നത് ശ്രദ്ധയില് പെട്ടിട്ടുണ്ട്. ഇവിടെ ഒരു സംരംഭകനും ആ പിന്തുണ ലഭിച്ചിട്ടില്ല,'' റാപ്പോള് സാനിപ്ലാസ്റ്റിന്റെ മാനേജിംഗ് ഡയറക്റ്റര് പോള് തച്ചില് പറയുന്നു.\nനവകേരളം സൃഷ്ടിയെ പ്രതീക്ഷയോടെയാണ് ചെറുകിട വ്യവസായികള് നോക്കിയത്. ''ഒരു മാറ്റവും എവിടെയും വന്നിട്ടില്ല. വ്യവസായ എസ്‌റ്റേറ്റിലെ സ്ഥലം കൈമാറ്റവും വ്യവസായ യൂണിറ്റുകള് ഒരു മേഖലയില് നിന്ന് മറ്റൊന്നിലേക്ക് മാറ്റുന്നതിനുള്ള ബുദ്ധിമുട്ടും ഇപ്പോഴും പഴയ സ്ഥിതിയില്. ഏകജാലക സംവിധാനം കാര്യക്ഷമമായിട്ടില്ല. പഞ്ചായത്ത് ലൈസന്‍സ് മൂന്നു വര്‍ഷത്തേക്ക് ആക്കുമെന്ന പ്രഖ്യാപനം ഇപ്പോഴും കടലാസില് മാത്രം,'' കെഎസ്എസ്‌ഐഎ മുന് സംസ്ഥാന ജനറല് സെക്രട്ടറി ബിജുകുമാര് പറയുന്നു.\nഅതിനിടെ കേരളത്തെ സ്തംഭിപ്പിക്കുന്ന ഹര്‍ത്താലും പൊതുമുതല് നശിപ്പിക്കലും നിര്‍ബാധം തുടരുന്നുമുണ്ട്. ''നമുക്ക് കാതലായ പ്രശ്‌നങ്ങള് ഒന്നുമില്ലാത്തതു കൊണ്ടാണ് ചെറിയ പ്രശ്‌നങ്ങളൊക്കെ ഇവിടെ വലുതാക്കി കാണിക്കുന്നതെ''ന്ന് അഭിപ്രായപ്പെടുന്നുണ്ട് മുന് ചീഫ് അഡീഷണല് ചീഫ് സെക്രട്ടറി ടി. ബാലകൃഷ്ണന്. ഇന്ത്യയിലെ ഇതര സംസ്ഥാനങ്ങളെയും ലോകത്തെ മറ്റ് രാജ്യങ്ങളെയും തട്ടിച്ചു നോക്കുമ്പോള് അത് ശരിയുമാണ്. ഒന്നിനുപിറകെ ഒന്നായി പ്രകൃതി ദുരന്തങ്ങളും മറ്റും വരുന്ന നാടുകളില് ജനങ്ങള്‍ക്ക് ജാതി, മതം, ആരാധനാലയം എന്നൊക്കെ ചിന്തിക്കാന് നേരമില്ല. അവരെ സംബന്ധിച്ചിടത്തോളം ജീവിക്കുക എന്നത് തന്നെയാണ് പ്രധാനം.\nഏകരക്ഷ കിഫ്ബി, പക്ഷേ...\nBusiness growth after floods Kerala business growth Kerala controversies


‘ആരും പട്ടിണി കിടക്കരുത്’; കൊവിഡ് കിച്ചൺ വീണ്ടും തുടങ്ങുന്നുവെന്ന് ബാദുഷ -\nകൊവിഡ് ഭീകരമായി തുടരുന്ന സാഹചര്യത്തിൽ കൊവിഡ് കിച്ചൺ എന്ന പദ്ധതി വീണ്ടും തുടങ്ങുന്നുവെന്ന് പ്രൊഡക്ഷൻ കൺട്രോളറും നിർമ്മാതാവുമായ ബാദുഷ. എറണാകുളം ജില്ലയിൽ കൊവിഡ് അതിഭീകരമായി തുടരുന്ന സാഹചര്യത്തിൽ ആരും പട്ടിണി കിടക്കരുത് എന്ന ആഗ്രഹത്തിനാലാണ് സംരംഭം പുനഃരാരംഭിക്കുന്നതെന്ന് അദ്ദേഹം പറഞ്ഞു. എല്ലാവരുടെയും പ്രാർത്ഥനയും സഹകരണവും പ്രതീക്ഷിക്കുന്നുവെന്നും അദ്ദേഹം കൂട്ടിച്ചേർത്തു.\nകോവിഡിൻ്റെ ഭീകരമായ ഘട്ടത്തിൽ എറണാകുളം ജില്ലയിൽ “ആരും പട്ടിണി കിടക്കരുത്” എന്ന ഉദ്ദേശത്തിൽ ഒരു *കോവിഡ് കിച്ചൺ* കൂട്ടായ്മ ഉണ്ടായിരുന്നു. അത് ഒരു വൻ വിജയമായി മുമ്പോട്ട് പോകുകയുണ്ടായി. പക്ഷേ ഇന്നത്തെ നമ്മുടെ സാഹചര്യം എല്ലാം മോശമായ രീതിയിലാണ് പോയി കൊണ്ടിരിക്കുന്നത്. അതു കൊണ്ട് പഴയ പോലെ വിപുലീകരിച്ചുള്ള പരിപാടി സാധ്യമല്ല, ആകയാൽ നാളെ വൈകീട്ട് മുതൽ *കോവിഡ് കിച്ചൺ* വീണ്ടും പ്രവർത്തനം തുടങ്ങുകയാണ്.\nനിലവിലെ സാഹചര്യം കണക്കിലെടുത്ത് വളരെ ലഘുവായ രീതിയിൽ പറ്റാവുന്നത്ര പാവങ്ങളുടെ വിശപ്പ് മാറ്റുക എന്ന ഉദ്ദേശത്തിൽ തുടങ്ങുന്ന കോവിഡ് കിച്ചണിന് എല്ലാവരുടേയും പ്രാർത്ഥനയും സഹകരണവും ഉണ്ടാവണം….\nTags : BadhushaCovid kitchenCovid19film\nPrevious Postചിത്രീകരണം നിർത്തി കടുവയും പാപ്പനും; കോവിഡ് വ്യാപന പശ്ചാത്തലത്തിലാണ് ചിത്രീകരണം നിർത്തിയത്.\nNext Postബിഗ് ബോസ് മലയാളം സീസൺ3മത്സരവേദി സീൽ ചെയ്തു,ഒരുലക്ഷം പിഴ ചുമത്തി\nക്യാന്‍സറിനെ തോല്‍പ്പിച്ച വില്ലന്റെ കഥ\nബിഗ് ബോസ് മലയാളം സീസൺ3മത്സരവേദി സീൽ ചെയ്തു,ഒരുലക്ഷം പിഴ ചുമത്തി


താലിബാൻ ആക്രമണം: അഫ്ഗാനിൽ 10 സൈനികർ കൊല്ലപ്പെട്ടു - IBC Live\nദൂരയാത്ര ചെയ്യുന്ന സ്ത്രീകള്‍ക്ക് സഹായകരമായി ഫ്രഷ് അപ് സെന്ററുകള് തുടങ്ങുന്നു 59 mins ago\nPosted By: editoron: March 14, 2019 In: WORLDNo Comments\nകാബൂൾ ∙ അഫ്ഗാനിസ്ഥാനിൽ നടന്ന താലിബാൻ ആക്രമണത്തിൽ 10 സൈനികർ കൊല്ലപ്പെട്ടു; ഒരു മാധ്യമപ്രവർത്തകനു ഗുരുതരമായി പരുക്കേറ്റു. ഫറായിൽ സൈനിക ചെക്ക്പോസ്റ്റിനു നേരെ താലിബാൻ നടത്തിയ ആക്രമണത്തിലാണു സൈനികർ കൊല്ലപ്പെട്ടത്. മറ്റൊരു ആക്രമണത്തിൽ സർക്കാർ ഉദ്യോഗസ്ഥനും കൊല്ലപ്പെട്ടു. തെക്കൻ അഫ്ഗാൻ മേഖലയിൽ നടന്ന ബോംബാക്രമണത്തിൽ മാധ്യമ പ്രവർത്തകൻ നിസാർ അഹമ്മദ് അഹ്മദിക്കാണു പരുക്കേറ്റത്.\nതാലിബാൻ ശക്തികേന്ദ്രമായ ഹെൽമണ്ടിൽ സബാഹൂം ടിവിയുടെയും റേഡിയോയുടെയും റിപ്പോർട്ടറാണു അഹ്മദി. കാറിൽ സ്ഥാപിച്ച ബോംബ് പൊട്ടിത്തെറിക്കുകയായിരുന്നു. അഫ്ഗാനിൽ കഴിഞ്ഞ വർഷം മാധ്യമപ്രവർത്തകർക്കെതിരെ 121 ആക്രമണങ്ങൾ നടന്നുവെന്നും 17 പേർ കൊല്ലപ്പെട്ടുവെന്നുമാണ് അഫ്ഗാൻ ജേണലിസ്‌റ്റ് സേഫ്റ്റി കമ്മിറ്റി റിപ്പോർട്ട്.\nഅഫ്ഗാൻ പ്രശ്നം പരിഹരിക്കാനായി ഖത്തറിലെ ദോഹയിൽ യുഎസും താലിബാനും തമ്മിൽ നടത്തിയ ചർച്ചകളിൽ ധാരണയായില്ല. 16 ദിവസം നീണ്ടു നിന്ന ചർച്ചകൾ മാർച്ച് അവസാനം തുടർന്നേക്കും. വിദേശ സൈനികരെ പിൻവലിക്കുന്നതിനു സമയപരിധി നിശ്ചയിക്കുക, ഭീകരവിരുദ്ധ നടപടികൾ സ്വീകരിക്കുക എന്നിവ സംബന്ധിച്ച ചർച്ചകളിൽ പുരോഗതിയുണ്ടായി. വെടിനിർത്തൽ ഉൾപ്പെടെയുള്ള വിഷയങ്ങളിൽ ചർച്ചകൾ തുടരും. അഫ്ഗാൻ സർക്കാരുമായി നേരിട്ടു ചർച്ച നടത്താൻ താലിബാൻ ഇതുവരെ തയാറായിട്ടില്ല.


ഒവൈസി ഉത്തര്‍പ്രദേശില് നിന്നും മത്സരിച്ചേക്കും - Oneindia Malayalam\nPublished : January 23, 2019, 02:55\nഒവൈസി ഉത്തര്‍പ്രദേശില് നിന്നും മത്സരിച്ചേക്കും\nപ്രതിപക്ഷ നിരയില് ചേരില്ലെന്ന് സൂചിപ്പിച്ച് അസാദുദ്ദീന് ഒവൈസി. ഇത്തവണ രണ്ട് മണ്ഡലത്തില് മത്സരിക്കുമെന്നാണ് അദ്ദേഹം പ്രഖ്യാപിച്ചിരിക്കുന്നത്. ആദ്യ മണ്ഡലം ഹൈദരാബാദ് തന്നെയാണ്. രണ്ടാമത്തേത് ഉത്തര്‍പ്രദേശില് നിന്നാണ്. ഉത്തര്‍പ്രദേശില് 80 മണ്ഡലങ്ങളില് ഒവൈസിയുടെ പാര്‍ട്ടി മജ്‌ലിസ് ഇത്തിഹാദുല് മുസ്ലീമീന് മത്സരിക്കും.


ആർത്തവചക്രവും സുരക്ഷിതകാലവും - വിക്കിപീഡിയ\nസ്ത്രീകളിൽ ആർ‌ത്തവ രക്തസ്രാവം കണ്ടുതുടങ്ങുന്ന ദിവസം മുതൽ അടുത്ത തവണ വീണ്ടും രക്തസ്രാവം കണ്ടുതുടങ്ങുന്നതു വരെയുള്ള സമയമാണ് ഒരു ആർ‌ത്തവചക്രം എന്നു പറയുന്നത്. 28, 30 ദിവസമുള്ള ആർ‌ത്തവചക്രമാണ് മിക്ക സ്ത്രീകൾ‌ക്കുമുള്ളത്. 28 ദിവസങ്ങളുള്ള ആർ‌ത്തവചക്രത്തിൽ 14-മതു ദിവസമാണ് അണ്ഡവിസർ‌ജനം (ഓവുലേഷൻ) നടക്കുന്നത്. ചെറിയ വ്യത്യാസങ്ങൾ വന്നാലും 12 - 16 ദിവസങ്ങൾ‌ക്കിടയിൽ അണ്ഡവിസർ‌ജനം നടന്നിരിക്കും. അതുകൊണ്ടുതന്നെ അണ്ഡവിസർ‌ജനം നടക്കാൻ സാധ്യതയുള്ള ഈ ദിവസങ്ങളിൽ നിരോധന മാർ‌ഗങ്ങളൊന്നുമില്ലാതെ ലൈം‌ഗികബന്ധത്തിൽ ഏർ‌പ്പെട്ടാൽ ഗര്ഭമുണ്ടാകാൻ സാധ്യത വളരെ കൂടുതലാണ്. അണ്ഡവിസർ‌ജനം നടക്കാൻ സാധ്യതയുള്ള ഈ ദിനങ്ങളെ ഒഴിവാക്കിയാൽ മറ്റു ദിവസങ്ങളെ താരതമ്യേന സുരക്ഷിത കാലമെന്ന് (Safe period) പറയാം. ഒരു ആർത്തവചക്രത്തിൽ സുരക്ഷിതകാലമാണു കൂടുതലുള്ളത്.\nസാധാരണ പുരുഷ ബീജം മൂന്നു ദിവസം (72 മണിക്കൂർ) വരെ ഉത്പാദനക്ഷമമായി നിലനിൽക്കുന്നു. അഥവാ ബീജങ്ങളുടെ ഉൽപാദന ക്ഷമത നിലനിൽക്കുന്ന ദിവസങ്ങൾ ആർത്തവ ചക്രത്തിലെ 11 മുതൽ 19 വരെ ദിവസങ്ങളിലായിരിക്കും. ഈ ദിവസങ്ങൾ ഉൽപാദനകാലവും അവശേഷിക്കുന്ന ദിവസങ്ങൾ താരതമ്യേന ഗർഭധാരണ സാധ്യതയില്ലാത്ത സുരക്ഷിത കാലവുമാകും. ഗർഭാശയമുഖം തൊട്ടുനോക്കിയാൽ മൃദുവായി തോന്നുന്നതാണ് അണ്ഡവിസർജനം നടന്നതിന്റെ ഒരു സൂചന. ഇവിടെ കിനിയുന്ന മുട്ടവെള്ള പോലെയുള്ള സ്രവം (മ്യൂക്കസ്) നേർത്തു കാണപ്പെടുകയും ചെയ്യും. അണ്ഡവിസർജന സമയത്ത് ശരീരതാപനിലയിൽ നേരിയ ഉയർച്ചയും കാണാം. ഗർഭധാരണം നടക്കാൻ ഏറ്റവും കൂടുതൽ സാധ്യതയുള്ള സമയമാണിത്. എന്നാൽ പല കാരണങ്ങളാൽ സുരക്ഷിത കാല രതി എന്ന ഗർഭ നിരോധന ഉപാധി പരാജയപ്പെടാറുണ്ട്. ഇത് ആഗ്രഹിക്കാത്ത ഗർഭധാരണത്തിന് കാരണമാകാം. സുരക്ഷിത കാലം വെറുമൊരു മിത്താണെന്നും, ഈ സമയത്തും ഗർഭ ധാരണ സാധ്യത ഉണ്ടെന്നും, ഈ രീതി ഒട്ടും ഫലപ്രദമല്ലെന്നും പലരും വാദിക്കുന്നു. അതിനാൽ ഉറ (കോണ്ടം) , കോപ്പർ ടി തുടങ്ങിയ മറ്റ് നിരോധന മാർഗങ്ങൾ കൂടി ഉപയോഗിക്കാൻ വിദഗ്ദർ നിർദ്ദേശിക്കാറുണ്ട്.\n2 ആർ‌ത്തവചക്രത്തിന്റെ ചാർ‌ട്ട്\n4 ബീജാണുവിൻറെ ജീവിതകാലം\n6 പരാജയ സാധ്യത\nസ്വാഭാവിക ഗർ‌ഭനിരോധനമാർ‌ഗങ്ങളിൽ വളരെ വ്യാപകമായി സ്വീകരിച്ചു വരുന്നൊരു മാർ‌ഗമാണിത്. ഒരു ആർ‌ത്തവ ചക്രത്തിൽ ഒരു അണ്ഡം മാത്രമേ പക്വതയെത്തി പുറത്തു വരികയുള്ളൂ. ഈ അണ്ഡവും പും‌ബീജവും തമ്മിൽ സം‌യോജിച്ചാൽ മാത്രമേ ഗർ‌ഭധാരണം നടക്കുകയുള്ളൂ. അപ്പോൾ ആ ദിവസങ്ങളിലെ സം‌യോഗമാണ് ഗർ‌ഭധാരണത്തിനുള്ള ഏറ്റവും ഉയർ‌ന്ന സാധ്യത നൽ‌കുന്നത്. അണ്ഡവിസർ‌ജനത്തിനു തൊട്ടുമുമ്പുള്ള രണ്ടുദിവസവും ശേഷമുള്ള ഒരു ദിവസവും നടക്കുന്ന സം‌യോഗത്തിലും ഗർ‌ഭധാരണത്തിൻ ഉയർ‌ന്ന സാധ്യതയുണ്ട്. അണ്ഡാഗമന കാലങ്ങൾ ഒഴികെയുള്ള ദിവസങ്ങളിലെല്ലാം സുരക്ഷിതമായി ബന്ധപ്പെടാവുന്നതാണ്. മാസമുറ തുടങ്ങുന്നതിനു മുമ്പുള്ള ഏതാണ്ട് പത്തു ദിവസവും ആർ‌ത്തദിനങ്ങളും തുടർ‌ന്നുവരുന്ന മൂന്നുനാലു ദിവസങ്ങളും ഗർ‌ഭസാധ്യത കുറഞ്ഞ ദിവസങ്ങളാണ്. ഈ കാലം സുരക്ഷിതകാലം' എന്നറിയപ്പെടുന്നു. എന്നാൽ സുരക്ഷിത കാല രതി അത്ര ശാസ്ത്രീയമല്ല എന്ന് വിദഗ്ദർക്കിടയിൽ അഭിപ്രായമുണ്ട്.\nമിക്കവരിലും 28 ദിവസമെന്ന ആർ‌ത്തവ ചക്രം വളരെ കൃത്യമായി സം‌ഭവിക്കാറില്ല. രണ്ടോ മൂന്നോ ദിവസം മുന്നോട്ടോ പിന്നോട്ടോ ആർ‌ത്തവം മാറിപ്പോയെന്നു വരാം. ഇത് സുരക്ഷിത കാല രതി പരാജയപ്പെടാനും ഗർഭധാരണത്തിനും കാരണമായേക്കാം. അണ്ഡവിസർ‌ജനം നടന്ന് 14-ആം നാൾ ആയിരിക്കും സാധാരണ നിലയിൽ ആർ‌ത്തവാരം‌ഭം. ആർ‌ത്തവചക്ര ദൈർ‌ഘ്യത്തിൽ മാറ്റം വരുന്നവർ ഏതാനും മാസത്തെ കലണ്ടറിൽ ആർ‌ത്തവദിനാരംഭം കുറിച്ചുവെക്കുന്നത് അണ്ഡവിസർ‌ജനത്തിനു സാധ്യതയുള്ള ദിവസങ്ങൾ ഏറെക്കുറെ മനസ്സിലാക്കാവുന്നതാണ്.\nഇവിടെ കൊടുത്തിരിക്കുന്ന ചിത്രം നോക്കി ആർ‌ത്തവ ചക്രത്തെക്കുറിച്ച് മനസ്സിലാക്കാവുന്നതാണ്. ഒന്നാം തീയതിയാണ് ആർ‌ത്തവം തുടങ്ങുന്നത് എന്ന് സങ്കൽ‌പിച്ചാൽ താഴെ കൊടുത്തിരിക്കുന്ന വിധത്തിൽ സുരക്ഷിതകാലം കണക്കാക്കാം. 29, 30, 31 ദിവസങ്ങളിൽ ആർ‌ത്തവചക്രമുള്ളവർ‌ക്കും അണ്ഡാഗമനം നടക്കുന്നത് 14 - ആം ദിവസം തന്നെ ആയിരിക്കാം. എങ്കിലും അണ്ഡാഗമനദിനമായി 14, 15 തീയതികളെ കണക്കാക്കി ഒന്നോ രണ്ടോ ദിവസം കൂടി കഴിഞ്ഞ് സുരക്ഷിതകാലം തുടങ്ങുന്ന ക്രമം സ്വീകരിച്ചാൽ മതി. എന്നാൽ ഓവുലേഷൻ തീയതി രണ്ടു ദിവസത്തിലധികം മാറുന്നവർക്ക് ഇതത്ര സുരക്ഷിതമല്ല.\nഒരു കലണ്ടറിലോ ഡയറിയിലോ കുറച്ചുമാസത്തെ ആർ‌ത്തവദിനങ്ങൾ കുറിച്ചുവെച്ചിട്ട് സുരക്ഷിതകാലം കൃത്യമായി കണ്ടുപിടിക്കാവുന്നതാണ്. അണ്ഡാഗമനം ഏതുദിവസമാണ് എന്നു കണ്ടുപിടിക്കാൻ ചില സൂചനകൾ നിർ‌ദേശിക്കാറുണ്ട്. ശരീരത്തിന്റെ ചൂടുനോക്കിയും യോനീനാളത്തിനുള്ളിൽ ഗർ‌ഭാശയഗളത്തിലെ വഴുവഴുപ്പു നോക്കിയുമൊക്കെ അണ്ഡവിസർജനം മനസ്സിലാക്കാനാവും. എന്നാൽ പ്രായോഗിക തലത്തിൽ ഇത്തരം നിഗമനങ്ങൾ അത്രയെളുപ്പമാവാറില്ല. കൃത്യമായി ആർ‌ത്തവചക്രമുള്ളവർ മാത്രം കലണ്ടറിൽ നോക്കി സുരക്ഷിതകാലം കണ്ടെത്തുന്നതാണ് എളുപ്പം.\nജനനേന്ദ്രിയത്തിലെത്തുന്ന പും‌ബീജം മൂന്നുദിവസം വരെ അവിടെ സജീവമായി കഴിയാൻ ഇടയുണ്ട്. അതുകഴിഞ്ഞു മാത്രമേ അവ നശിച്ചുപോവുകയുള്ളു. അങ്ങനെ നോക്കുമ്പോൾ അണ്ഡവിസർ‌ജനത്തിനു മൂന്നുദിവസം മുമ്പുമുതലുള്ള ലൈം‌ഗികബന്ധം ഗർ‌ഭകാരണമായേക്കാം. അണ്ഡം പുറത്തേക്കുവന്നാൽ (ഓവുലേഷൻ നടന്നു കഴിഞ്ഞാൽ) 24 മണിക്കൂറിനുള്ളിൽ ബീജവുമായി ചേർ‌ന്നിരിക്കണം. അണ്ഡത്തിന്റെ പരമാവധി ജീവിതപരിധി ഒരു ദിവസം മാത്രമാണ്. ഒരു ദിവസത്തിലധികം അണ്ഡത്തിനു സജീവമായി നിൽ‌ക്കാനാവില്ല. അതുകൊണ്ട് അണ്ഡവിസർ‌ജനം കഴിഞ്ഞ് ഒന്നോ രണ്ടോ ദിവസത്തിനു ശേഷം അടുത്ത ആർ‌ത്തവം വരെ ഗർ‌ഭഭീതിയില്ലാതെ ലൈം‌ഗികബന്ധത്തിലേർ‌പ്പെടാവുന്നതാണ്. എന്നാൽ ഓവുലേഷൻറെ തീയതി കൃത്യമായി നിർണ്ണയിച്ചില്ലെങ്കിൽ ഈ രീതി പരാജയപ്പെടാൻ സാധ്യതയുണ്ട്.\nകൃത്രിമമെന്ന് വിശേഷിപ്പിക്കപ്പെടുന്ന ജനനനിയന്ത്രണോപാധികളെ തള്ളിക്കളയുന്ന റോമൻ കത്തോലിക്കാ സഭ സുരക്ഷിതകാലത്തെ ആശ്രയിച്ചുള്ള രീതിയെ പിന്തുണയ്ക്കുന്നു. 1968-ൽ പോൾ ആറാമാൻ മാർപ്പാപ്പ പുറപ്പെടുവിച്ച മനുഷ്യജീവൻ (Humanae Vitae) എന്ന ചാക്രികലേഖനം, ഇതര ഗർഭനിരോധന മാർഗ്ഗങ്ങളെ തള്ളിക്കളയുന്നെങ്കിലും ഈ രീതിയെ അനുകൂലിക്കുന്നു. "വൈദ്യശാസ്ത്രം സ്വാഭാവിക ഋതങ്ങളുടെ പഠനത്തിലൂടെ സന്താനങ്ങളുടെ എണ്ണം പരിമിതപ്പെടുത്താനുള്ള വിശ്വസനീയവും വൃതനിഷ്ഠവുമായ വഴി കണ്ടെത്തുകയെന്നത് അങ്ങേയറ്റം അഭികാമ്യമായിരിക്കും" എന്ന് ആ രേഖ പറയുന്നു. എന്നാൽ ക്രിസ്തീയ ദൈവശാസ്ത്രത്തിലെ അതികായനായിരുന്ന അഗസ്റ്റിൻ ഈ മാർഗ്ഗത്തെ അനുകൂലിച്ചിരുന്നില്ല. "നിഷ്‌ഫലകാലരീതിയെ" ആശ്രയിച്ച് സന്താനങ്ങളുടെ ജനനത്തെ ഒഴിവാക്കുന്നതിന്, അദ്ദേഹം ആശയലോകത്തിലെ തന്റെ എതിരാളികളായിരുന്ന മനിക്കേയന്മാരെ കുറ്റപ്പെടുത്തുന്നുണ്ട്.\nആർ‌ത്തവം കൃത്യമായി നടക്കുന്നവർ‌ക്ക് മാത്രമുള്ള ഒരു ഗർ‌ഭനിരോധനമാർ‌ഗമാണിത്. ഓരോ മാസവും ക്രമം തെറ്റി ആർ‌ത്തവം ഉണ്ടാവുന്നവർ‌ക്ക് ആർ‌ത്തവചക്രം നോക്കൽ എളുപ്പമാവില്ല. അതിനാൽ പലപ്പോഴും ഈ ഗർഭനിരോധന മാർഗ്ഗം പരാജയപ്പെടാറുണ്ട്. യോനിയിലെത്തുന്ന പുരുഷബീജം മൂന്നുദിവസം വരെ അവിടെ കഴിയാൻ ഇടയുണ്ട്, ഇത് അണ്ഡവുമായി കൂടിച്ചേർന്നു ഗർഭധാരണം നടക്കാം. ക്രമം തെറ്റിയുള്ള അണ്ഡവിസർജനമാവാം ഇതിനു കാരണം. അതിനാൽ ആർത്തവം ക്രമം അല്ലാത്തവർ മറ്റ് ഗർഭ നിരോധന മാർഗങ്ങൾ (ഉദാ: കോപ്പർ ടി) സ്വീകരിക്കേണ്ടതാണ്. സുരക്ഷിതമല്ലാത്ത ലൈംഗിക ബന്ധത്തിലൂടെ പകരുന്ന രോഗാണു സാധ്യത കൂടി കണക്കിലെടുക്കുമ്പോഴും ഈ രീതി അത്ര സുരക്ഷിതമല്ല. ഇവർ ഗർഭനിരോധന ഉറ (കോണ്ടം) ഉപയോഗിക്കുന്നതാവും കൂടുതൽ ഫലപ്രദം.\n↑ പോൾ ആറാമൻ മാർപ്പാപ്പ 1968-ൽ പുറപ്പെടുവിച്ച "മനുഷ്യജീവൻ" എന്ന ചാക്രികലേഖനം\n↑ Saint, Bishop of Hippo Augustine (1887). A Select Library of the Nicene and Post-Nicene Fathers of the Christian Church, Volume IV. Grand Rapids, MI: WM. B. Eerdmans Publishing Co. pp. On the Morals of the Manichæans, Chapter 18. Unknown parameter |coauthors= ignored (|author= suggested) (help)\nമാതൃഭൂമി ആരോഗ്യമാസിക ആഗസ്‌ത് 2009\nമനോരമ ആരോഗ്യം ജൂൺ 2009\n"https://ml.wikipedia.org/w/index.php?title=ആർത്തവചക്രവും_സുരക്ഷിതകാലവും&oldid=3085235" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:28, 19 ഫെബ്രുവരി 2019.


"സമൂഹം ട്രാന്‍സ്‌ജെന്‍ഡറുകളോട് കാണിക്കുന്ന സ്‌നേഹം പോലീസിനില്ല, എല്ലാവരും ലൈംഗിക തൊഴിലാളികളല്ല" | The marginalised| Transgender Nagma Susmi talks about her life\nJan 26, 2019, 06:41 AM IST\nനമ്മുടെ രാജ്യം സാമൂഹികമായും സാംസ്കാരികമായും സ്വായത്തമാക്കിയ പല നേട്ടങ്ങളുടെയും ഗുണഭോക്താക്കളാകാന് കഴിയാതെ പോയ, വികസനം സ്പര്‍ശിക്കാതെ പോയ, വിദ്യാഭ്യാസവും തൊഴിലും നിഷേധിക്കപ്പെട്ട, പാര്‍പ്പിടം പോലുമില്ലാത്ത അനേകം പേരുണ്ട് നമുക്കിടയിൽ. അത്തരത്തില് അരികുവത്കരിക്കപ്പെട്ട ജീവിതങ്ങള് അവരുടെ കഥ പറയുകയാണ് "ദി മാര്‍ജിനലൈസ്ഡ്" എന്ന കോളത്തില്\n# തയ്യാറാക്കിയത്- നിലീന അത്തോളി\nഎന്റെ പേര് നഗ്മ സുസ്മി. ഞാനൊരു ട്രാന്‍സ്ജെന്‍ഡറാണ്. കടലുണ്ടി കോട്ടക്കടവിലാണ് താമസം. ട്രാന്‍സ്ജെന്‍ഡഴ്സിനായി രൂപവത്കരിച്ച സഹോദരി കള്‍ച്ചറല് സൊസൈറ്റിയില് പ്രസിഡന്റായി പ്രവര്‍ത്തിക്കുന്നു. ഡാന്‍സ് കളിച്ചും കടകളിലും തീവണ്ടികളിലും രാത്രിയില് ബദായ് ചെയ്തുമാണ് വരുമാനം കണ്ടെത്തുന്നത്. ഈ വരുമാനം കൊണ്ട് എന്നെപ്പോലുള്ളവര്‍ക്ക് ജീവിക്കാന് കഴിയുന്നതല്ല. സര്‍ക്കാരില് നിന്ന് സ്വയംതൊഴിലിനായി കുടുംബശ്രീയിലൂടെയും സാമൂഹിക നീതി വകുപ്പിലൂടെയും ഒരുപാട് ഫണ്ടുകള് തയ്യാറായിട്ടുണ്ട്. തുടര് വിദ്യാഭ്യാസവും ഞങ്ങളില് പലര്‍ക്കും ലഭിക്കുന്നുണ്ട്.\nപക്ഷെ പല സ്‌കീമുകളുടെയും തുക ഞങ്ങളുടെ കെകളിലെത്തുന്നില്ല. 50,000 രൂപയുടെ സ്‌കീം സര്‍ക്കാര് അനുവദിച്ചിട്ടും ഞങ്ങളുടെ കൈകളിലെത്തിയില്ല. നിലവില് ബ്യൂട്ടീഷന് കോഴ്സിന് പോകുന്നുണ്ട്. സര്‍ട്ടിഫിക്കറ്റ് ലഭിച്ചാല് സ്വയംതൊഴിലിന് മൂന്ന് ലക്ഷം കിട്ടാന് സാധ്യതയുണ്ട്. അതിലാണ് ഇനിയുള്ള പ്രതീക്ഷ\nതള്ളിപ്പറഞ്ഞ വീട്ടുകാര് പണം തട്ടിയെടുത്തു\nഞാന് പെണ്ണായി ജീവിക്കാനുള്ള ആഗ്രഹം കൊണ്ടാണ് വീട്ടില് നിന്നിറങ്ങുന്നത്. എന്നാല് വീട്ടില് നിന്ന് അവകാശം കിട്ടിയില്ല.തുഛമായ തുകയാണ് എനിക്ക് വീട്ടുകാര് തന്നത്. മാത്രമല്ല പെങ്ങളുടെ കല്ല്യാണത്തിന് 10 പവന് സ്വര്‍ണ്ണത്തിന്റെ പണം നല്‍കണമെന്ന് ആവശ്യപ്പെട്ട് എനിക്ക് കിട്ടിയ തുഛമായ തുക എന്നെ തള്ളി പറഞ്ഞ അതേ വീട്ടുകാര് തട്ടിയെടുത്തു. അവര്‍ക്ക് പണം ആവശ്യമുള്ളപ്പോള് കാണാന് വകും പണം വാങ്ങും. ആവശ്യമുള്ളപ്പോള് മാത്രമേ വിളിക്കൂ. അങ്ങനെ ഒരു കുടംബത്തെ എനിക്ക് വേണ്ട.\nഅയാള്‍ക്ക് വേണ്ടി ലക്ഷങ്ങളാണ് ചിലവഴിച്ചിരുന്നത്\nഒരിക്കല് ഒരാളെ സ്നേഹിച്ചിരുന്നു. അയാള്‍ക്ക് വേണ്ടി ലക്ഷങ്ങളാണ് ഞാന് ചിലവഴിച്ചിരുന്നത്. എന്റെ കയ്യിലെ കാശു കൊണ്ട് ഒരു ഓട്ടോറിക്ഷയും വാങ്ങികൊടുത്തു. അയാള് സുപ്രഭാതത്തില് ഉപേക്ഷിച്ചു പോയി. അയാള് വേറെ കല്ല്യാണം കഴിച്ചു. ഇങ്ങനെയാണ് ജീവിതം.\nസര്‍ക്കാരില് നിന്ന് ഒരുപാട് സഹായങ്ങള് ലഭിക്കുന്നുണ്ട്\nപണ്ടത്തെ കാലഘട്ടം പോലെയല്ല ഇപ്പോള് ഞങ്ങളോടുള്ള സമീപനം. സര്‍ക്കാരില് നിന്ന് ഒരുപാട് സഹായങ്ങള് ലഭിക്കുന്നുണ്ട്. ജീവിക്കാന് നല്ല സാഹചര്യമുണ്ട്. നിലവില് ഡിവൈഎഫ് ഐ പ്രവര്‍ത്തകയാണ്. വനിതമാ മതിലില് ഞങ്ങളെപ്പോലുള്ള ഒരുപാട് പേര് പങ്കെടുക്കുന്നുണ്ട്. മുമ്പ് മുഖ്യധാരാ പാര്‍ട്ടികളിലൊന്നും ഞങ്ങള് ഭാഗഭാക്കായിരുന്നില്ല. എന്നാല് നിലവില് ഡിവൈഎഫ്ഐയില് അംഗമായത് എന്നെ സംബന്ധിച്ച് വലിയ കാര്യമാണ്. സമൂഹവുമായി ഇടപഴകാന് ഇപ്പോള് കൂടുതല് അവസരങ്ങള് ലഭിക്കുകയാണ്.\nപണ്ട് വീട് വാടകക്കെടുത്ത് താമസിക്കുമ്പോള് അവിടെ പുറത്ത് നിന്ന് ഒരാണോ പെണ്ണോ വന്നാല് വളരെ അവജ്ഞയോടെയാണ് ജനങ്ങള് ഞങ്ങളെ വീക്ഷിച്ചിരുന്നത്. എന്നാല് ഇപ്പോള് അത്തരം കാര്യങ്ങളില് മാറ്റമുണ്ട്. താമസിക്കാന് ഒരിടം കിട്ടുക എന്നത് പഴയപോലെ വലിയ ബുദ്ധിമുട്ടുള്ള കാര്യമല്ല ഇന്ന്് ഞങ്ങളെപ്പോലുള്ളവര്‍ക്ക്. എന്നിരുന്നിട്ടും ഇന്നും പലരും ഞങ്ങളോട് സംസാരിക്കാന് ഭയക്കുന്നു. ഇത് വലിയ മനപ്രയാസം ഉണ്ടാക്കുന്നുണ്ട്.\nപോലീസ് ഉദ്യോഗസ്ഥരുടെ മനോഭാവം മാറേണ്ടതുണ്ട്\nനന്നായി സംസാരിക്കുന്ന പലര്‍ക്കും ആള്‍ക്കൂട്ടത്തിനിടയില് വെച്ച് ഞങ്ങളോട് സംസാരിക്കാന് മടിയാണ്. മിണ്ടാനും കാര്യങ്ങളന്വേഷിക്കാനും അവര് മടി കാണിക്കുന്നു.\nഒരിക്കല് ബസ്സില് കയറിയപ്പോള് ഒരു സ്ത്രീയുടെ കൂടെ സീറ്റില് അവരുടെ അനുവാദത്തോടെ ഞാന് ഇരുന്നിരുന്നു. അങ്ങനെയിരുന്ന എന്നോട് യാത്രക്കാര്‍ക്ക് ബുദ്ധിമുട്ടുണ്ടാക്കരുതെന്നാണ് രണ്ട് പോലീസുകാര് പറഞ്ഞത്. ഈ ഉദ്യോഗസ്ഥരുടെ മനോഭാവം മാറേണ്ടതുണ്ട്്. സമൂഹം കാണിക്കുന്ന സ്‌നേഹം ഈ പോലീസുകാര്‍ക്കില്ല.\nസെക്‌സ്വര്‍ക്കേഴ്‌സ് മാത്രമായി ഞങ്ങളെ കാണുന്നവരുണ്ട്\nരാത്രിയില് പുറത്തിറക്കാന് പറ്റുന്നില്ല. രാത്രിയില് ഞങ്ങളെ കാണുമ്പോള് പലരുടെയും വിചാരം ലൈംഗിക തൊഴിലിനായി നടക്കുന്നുവെന്നാണ്. സെക്‌സ്വര്‍ക്കേഴ്‌സ് മാത്രമായി ഞങ്ങളെ കാണുന്നവരുണ്ട്.\nഞങ്ങളെല്ലാവരും ലൈംഗിക തൊഴിലാളികളാണെന്നാണ് പലരുടെയും തെറ്റിദ്ധാരണ. സര്‍ക്കാര് ഞങ്ങള്‍ക്ക് അനുവദിച്ച ക്ഷേമപദ്ധതികള് വേഗം നടപ്പിലാക്കിയാല് #ങ്ഹളുടെ ജീവിതം മെച്ചപ്പെടുമെന്നാണ് വിശ്വാസം.\nഅവഹേളിക്കപ്പെട്ടും വഞ്ചിക്കപ്പെട്ടും ജീവിതം തള്ളിനീക്കാന് വിധിക്കപ്പെടുകയാണ് വീണ്ടും ഞങ്ങള്. ഇങ്ങനെ എന്നെപ്പോലുള്ള ട്രാന്‍സ്‌ജെന്‍ഡറുകള്‍ക്ക് നിരവധി കഥകളുണ്ട് പറയാന്.\nദൈവത്തിന്റെ മുമ്പില് നമ്മളെല്ലാം തുല്യരല്ലേ. ദൈവത്തിനെ ആര്‍ക്ക് വേണമെങ്കിലും പോയ് കണ്ടൂടെ. ദൈവത്തെ കാണാന് ആണുങ്ങള്‍ക്ക് മാത്രമേ കഴിയൂ എന്നുണ്ടോ. പെണ്ണുങ്ങളെ മാറ്റിനിര്‍ത്തണം എന്ന വ്യത്യാസം ഒന്നും ദൈവത്തിനില്ലല്ലോ എന്നതാണ് എന്റെ അഭിപ്രായം.\ncontent highlights: The marginalised, Transgender Nagma Susmi talks about her life\nnagma susmi transgender


കേരളത്തില് ജനുവരി-മാര്‍ച്ച് മാസങ്ങളില് നല്‍കിയ 63 ലക്ഷം ഡോസില് 34 ലക്ഷം മാത്രമാണ് വിതരണം ചെയ്തതെന്ന് വി. മുരളീധരന് – BHARATH NEWS\nകേരളത്തില് ജനുവരി-മാര്‍ച്ച് മാസങ്ങളില് നല്‍കിയ 63 ലക്ഷം ഡോസില് 34 ലക്ഷം മാത്രമാണ് വിതരണം ചെയ്തതെന്ന് വി. മുരളീധരന്\nന്യൂഡല്‍ഹി: കേരളത്തില് ജനുവരി-മാര്‍ച്ച് മാസങ്ങളില് നല്‍കിയ 63 ലക്ഷം ഡോസില് 34 ലക്ഷം മാത്രമാണ് വിതരണം ചെയ്തതെന്ന് കേന്ദ്രമന്ത്രി വി മുരളീധരന്റെ ഫേസ്ബുക്ക് പോസ്റ്റ്. സംസ്ഥാനങ്ങള്‍ക്ക് വാക്‌സിന് വിതരണവും സംഭരണവും കാര്യക്ഷമമായി നടപ്പാക്കാന് സാധിച്ചില്ലെന്നും അതുകൊണ്ടാണ് കേന്ദ്ര സര്‍ക്കാരിന് നയം മാറ്റേണ്ടി വന്നതെന്നും വി. മുരളീധരന് പറഞ്ഞു.\nരാജ്യത്ത് 18 വയസിന് മുകളിലുള്ള എല്ലാവര്‍ക്കും സൗജന്യവാക്‌സിന് പ്രഖ്യാപിച്ച പ്രധാനമന്ത്രി ശ്രീ നരേന്ദ്രമോദിക്ക് അഭിനന്ദനങ്ങള്! കോവിഡിനെതിരായ പോരാട്ടത്തില് ചരിത്രം കുറിച്ചിരിക്കുകയാണ് കേന്ദ്രസര്‍ക്കാര്. ലോകത്തിലെ ഏറ്റവും ബൃഹുത്തായ സൗജന്യവാക്‌സീന് വിതരണമാണ് ശ്രീ.നരേന്ദ്രമോദിയുടെ നേതൃത്വത്തില് നടപ്പാക്കുന്നത്. രാജ്യത്ത് ഉല്‍പ്പാദിപ്പിക്കുന്ന വാക്‌സീന് കേന്ദ്രസര്‍ക്കാര് തന്നെ സംഭരിക്കും. പണം നല്‍കി സ്വകാര്യ ആശുപത്രിയിലും വാക്‌സീന് സ്വീകരിക്കാന് സൗകര്യമുണ്ട്. ഒരുഡോസിന് പരമാവധി 150 രൂപ സര്‍വീസ് ചാര്‍ജ്ജ് ഈടാക്കാം.\nസംസ്ഥാന സര്‍ക്കാരുകളുമായി കൂടിയാലോചിച്ചാണ് വാക്‌സീന് നയത്തില് മാറ്റം വരുത്താന് കേന്ദ്രസര്‍ക്കാര് തീരുമാനിച്ചത്. സംസ്ഥാന സര്‍ക്കാരുകള് തന്നെയാണ് വികേന്ദ്രീകൃത വാക്‌സീന് നയം ആവശ്യപ്പെട്ടതും എന്ന് മറക്കരുത്. പക്ഷേ വാക്‌സീന് സംഭരണവും വിതരണവും കാര്യക്ഷമമായി നടപ്പാക്കാന് അവര്‍ക്ക് കഴിഞ്ഞില്ല. ഉദാഹരണത്തിന് ഹിന്ദുസ്ഥാന് ടൈംസ് പത്രം റിപ്പോര്‍ട്ട് ചെയ്തതു പോലെ കേരളത്തില് ജനുവരി- മാര്‍ച്ച് മാസങ്ങളില് നല്‍കിയ 63 ലക്ഷം ഡോസില് 34 ലക്ഷം മാത്രമാണ് വിതരണം ചെയ്തത്. ആ പശ്ചാത്തലത്തിലാണ് ഇപ്പോള് മുഴുവന് ചുമതലയും കേന്ദ്രം വീണ്ടും ഏറ്റെടുക്കുന്നത്. കേന്ദ്രസര്‍ക്കാര് നടത്തുന്ന സൗജന്യ ഭക്ഷധാന്യ വിതരണം ദീപാവലിവരെ നീട്ടുമെന്നും ബഹു. പ്രധാനമന്ത്രി അറിയിച്ചിരിക്കുന്നു.\nPrevious കോവിഡ് വാക്സിനേഷനു പുതിയ പദ്ധതിയുമായി കേജരിവാൾ.\nNext കെ. സുധാകരന് കെ പി സി സി അധ്യക്ഷന്


ലാലേട്ടന് കായംകുളം കൊച്ചുണ്ണിയുടെ ഭാഗം തന്നെ; കഥാപാത്രത്തെ കുറിച്ച് റോഷന് ആന്‍ഡ്രൂസ് ലാലേട്ടന് കായംകുളം കൊച്ചുണ്ണിയുടെ ഭാഗം തന്നെ; കഥാപാത്രത്തെ കുറിച്ച് റോഷന് ആന്‍ഡ്രൂസ്\nലാലേട്ടന് കായംകുളം കൊച്ചുണ്ണിയുട....\nPublished on January 9, 2018 at 10:28 am\nലാലേട്ടന് കായംകുളം കൊച്ചുണ്ണിയുടെ ഭാഗം തന്നെ; കഥാപാത്രത്തെ കുറിച്ച് റോഷന് ആന്‍ഡ്രൂസ്\nകഴിഞ്ഞ ദിവസം ആരാധകരെ ആവേശത്തിലാഴ്ത്തി നിവിന് പോളിയാണ് ആ വാര്‍ത്ത പുറത്ത് വിട്ടത്. തന്റെ പുതിയ ചിത്രമായ കായംകുളം കൊച്ചുണ്ണിയില് മോഹന്‍ലാല് ഒരു പ്രധാന കഥാപാത്രമായി എത്തുന്നു എന്നത്.\nനിവിന് പോളിയെ കേന്ദ്ര കഥാപാത്രമാക്കി റോഷന് ആന്‍ഡ്രൂസ് സംവിധാനം ചെയ്യുന്ന കായംകുളം കൊച്ചുണ്ണി, പ്രഖ്യാപനം മുതല് തന്നെ വര്‍ത്തകളിലിടം പിടിച്ച ചിത്രമാണ്. ചിത്രത്തെക്കുറിച്ചും മറ്റ് താരങ്ങളെക്കുറിച്ചും പുറത്തു വന്നിരുന്ന വാര്‍ത്തകള് ആരാധകര് ഏറ്റെടുത്തിരുന്നു. അത്തരത്തില് പ്രചരിച്ചൊരു ഊഹാപോഹമായിരുന്നു ചിത്രത്തിലെ ലാലേട്ടന്റെ സാന്നിധ്യവും.\nഎന്നാല് ഈ വാര്‍ത്തകള്‍ക്ക് ചിത്രത്തിന്റെ അണിയറപ്രവര്‍ത്തകര് ആരും സ്ഥിരീകരിച്ചിരുന്നില്ല. അപ്പോഴാണ് നിവിന്റെ ഞെട്ടിക്കുന്ന ഫേസ്ബുക്ക് പോസ്റ്റ് വന്നത്. ഇപ്പോഴിതാ ആകാഷയ്ക്ക് വിരാമമിട്ടുകൊണ്ട് ചിത്രത്തിന്റെ സംവിധായകന് റോഷന് ആന്‍ഡ്രൂസ് തന്നെ ഇക്കാര്യം സ്ഥിരീകരിക്കുകയും മോഹന്‍ലാല് അവതരിപ്പിക്കുന്ന കഥാപാത്രത്തെക്കുറിച്ചുള്ള വിവരങ്ങള് പുറത്ത് വിട്ടിരിക്കുകയുമാണ്.\nകള്ളന് കൊച്ചുണ്ണിയുടെ സഹവര്‍ത്തിയായ ഇത്തിക്കരപ്പക്കിയായിട്ടായിരിക്കും മോഹന്‍ലാല് കായംകുളം കൊച്ചുണ്ണിയില് അവതരിക്കുക. ഫേസ്ബുക്കിലൂടെയായിരുന്നു റോഷന് ആന്‍ഡ്രൂസ് ഇക്കാര്യം വ്യക്തമാക്കിയത്. ഈ വേഷത്തിനായി മറ്റാരെയും തങ്ങള്‍ക്ക് ചിന്തിക്കാനാവുമായിരുന്നില്ലെന്നും ഈ കഥാപാത്രം സ്വീകരിച്ചതിന് മോഹന്‍ലാലിനോട് നന്ദി പറയുന്നുവെന്നും റോഷന് ആന്‍ഡ്രൂസ് കൂട്ടിച്ചേര്‍ത്തു.\nബോളിവുഡ് സംവിധായകനായ അജോയ് വര്‍മ്മ സംവിധാനം ചെയ്യുന്ന പേരിടാത്ത ചിത്രത്തിലാണ് മോഹന്‍ലാല് ഇപ്പോള് അഭിനയിക്കുന്നത്. അജോയ് വര്‍മ്മയുടെ ചിത്രത്തിനു ശേഷമായിരിക്കും ശ്രീകുമാര് മേനോന് സംവിധാനം ചെയ്യുന്ന ഒടിയന്റെ അവസാന ഷെഡ്യൂള് ആരംഭിക്കുക. ജനുവരി ആദ്യ വാരം ചിത്രീകരണത്തിനായി തീരുമാനിച്ചിരുന്ന ഒടിയന് ഇതിനെ തുടര്‍ന്ന് ഫെബ്രുവരി രണ്ടാം വാരത്തിലേക്ക് മാറ്റി. ഇരു ചിത്രങ്ങളുടെയും ഇടവേളയിലായിരിക്കും മോഹന്‍ലാല് കായംകുളം കൊച്ചുണ്ണിയില് അഭിനയിക്കുകയെന്നാണ് റിപ്പോര്‍ട്ടുകള്.\nമലയാള നാടോടിക്കഥകളിലെ അതികായനായ കള്ളന് കൊച്ചുണ്ണിയുടെ ജീവിതം വരച്ചിടുന്ന കായംകുളം കൊച്ചുണ്ണിയുടെ തിരക്കഥ ഒരുക്കുന്നത് ബോബിയും സഞ്ജയും ചേര്‍ന്നാണ്. പ്രിയ ആനന്ദാണ് ചിത്രത്തില് നായികയായെത്തുന്നത്. ഏകദേശം പന്ത്രണ്ട് കോടി ബഡ്ജറ്റില് പൂര്‍ത്തിയാകുമെന്ന് കരുതുന്ന കായംകുളം കൊച്ചുണ്ണി നിര്‍മിക്കുന്നത് ശ്രീ ഗോകുലം മൂവീസ് ആണ്.


ജിയോ ഫൈബര് ബ്രോഡ്ബാന്‍ഡ് വരുന്നു; ഇനി സെക്കൻഡുകൾകൊണ്ട് സിനിമയും ഗെയിംസും ഡൗൺലോ‍ഡ് ചെയ്യാം ! | Webdunia Malayalam\nഅണ്‍ലിമിറ്റഡ് വോയിസ് ഡാറ്റ കോള്, 2ജിബി ഡാറ്റ; 'സിക്‌സര്' പ്ലാനുമായി ബിഎസ്എന്‍എല് !\nടെലികോം രംഗത്ത് വിപ്ലവം സൃഷ്ടിച്ച മുകേഷ് അംബാനിയുടെയും റിലയന്‍സ് ജിയോ ഇതാ മറ്റോരു ദൌത്യംകൂടി ഏറ്റെടുക്കുന്നു. ജിയോ ഫൈബര് ബ്രോഡ്ബാന്‍ഡ് ആണ് ജിയോയുടെ അടുത്ത ഉല്പന്നം. ഇതിന്റെ വിവരങ്ങളെല്ലാം പുറത്തുവന്നു കഴിഞ്ഞു.\nസെക്കൻഡുകൾകൊണ്ട് സിനിമയും ഗെയിമുമൊക്കെ ഡൗൺലോ‍ഡ് ചെയ്യാൻ കഴിയുന്ന റിലയൻസ് ജിയോ ജിഗാ ഫൈബർ സർവീസ് 100 നഗരങ്ങളിലേക്ക് എത്തുമെന്ന് റിപ്പോർട്ടുകൾ വന്നിരുന്നു. എന്നാൽ സെപ്റ്റംബറിൽ തന്നെ ജിയോ ഫൈബർ ഔദ്യോഗികമായി അവതരിപ്പിക്കുമെന്നാണ് പുറത്തുവന്ന വിവരങ്ങൾ.\nജിയോ ഫൈബർ പ്രിവ്യൂ ഓഫർ പ്രകാരം മൂന്ന് മാസത്തേക്ക് സര്‍വീസ് സൗജന്യമായിരിക്കും. കുറെ നിബന്ധനകൾ വിധേയമായിട്ടാണ് ബ്രോഡ്ബാൻഡ് സേവനം നൽകുക. മാസം 100 ജിബി ഡേറ്റ 100 എംബിപിഎസ് വേഗതയിലാണ് ഡേറ്റാ കൈമാറ്റം നടക്കുക. അതായത് മൂന്നു മാസത്തേക്ക് 300 ജിബി ഡേറ്റ ഫ്രീയായി ഉപയോഗിക്കാം.\nജിയോ റിലയന്‍സ് ജിയോ ഫൈബര് ബ്രോഡ്ബാന്‍ഡ് Jio Technolog Reliance Data Offer\nജിഎസ്ടി വരുന്നതില് ഏറെ ആശങ്ക പ്രകടിപ്പിച്ചത് സാധാരണക്കാരായിരുന്നു. ഇത് എങ്ങനെയാണ് ഞങ്ങളെ ...


പട്ടികജാതി-വര്‍ഗ വിദ്യാര്‍ഥികളുടെ സ്‌റ്റൈപന്റ് മുടക്കിയതിനു പിന്നില് സര്‍ക്കാരിന്റെ പിടിപ്പുകേട്\nFri Apr 26 2019 09:46:19 GMT+0530 (IST)\nകോഴിക്കോട്: പട്ടികജാതി-വര്‍ഗ വിദ്യാര്‍ഥികളുടെ സ്‌റ്റൈപന്റ് മുടക്കിയതിന് സംസ്ഥാന സര്‍ക്കാര് മറുപടി പറയണമെന്ന് കാംപസ് ഫ്രണ്ട് സംസ്ഥാന സെക്രട്ടറി സി പി അജ്മല്. നാലു മാസത്തെ വിദ്യാഭ്യാസ ആനുകൂല്യങ്ങള് ഉള്‍പ്പെടെയുള്ള സ്‌റ്റൈപന്റാണ് സോഫ്റ്റ്‌വെയര് പരിഷ്‌കരണത്തിന്റെ പേരില് മുടക്കിയത്.\nസാമ്പത്തികമായി പിന്നാക്കം നില്‍ക്കുന്ന വിദ്യാര്‍ഥികളുടെ പഠന ആവശ്യങ്ങള്‍ക്ക് അനിവാര്യമായ ഫണ്ടാണ് നാലു മാസം പിന്നിട്ടിട്ടും നല്‍കാന് തയ്യാറാവാത്തത്. വിദ്യാര്‍ഥികള് നേരിട്ട ബുദ്ധിമുട്ടിന് പരിഹാരം കണ്ടെത്താത്ത സര്‍ക്കാരിന്റെയും പട്ടികജാതി-വര്‍ഗ വകുപ്പിന്റെയും നടപടി പ്രതിഷേധാര്‍ഹമാണ്.\nപിന്നാക്കവിഭാഗത്തി ല് പെട്ട വിദ്യാര്‍ഥിക്ഷേമത്തിനായുള്ള പ്രത്യേക വകുപ്പ് ഇത്തരം വിഷയങ്ങള് കണ്ടില്ലെന്നു നടിക്കുന്നത് അനുവദിക്കാനാവില്ല. സോഫ്റ്റ്‌വെയര് പരിഷ്‌കരണത്തില് കാലതാമസം വന്നതും മാസങ്ങളായിട്ടും ബദല് സംവിധാനം കാണാത്തതും ഈ മേഖലയിലെ വിദ്യാര്‍ഥികളോടുള്ള അവഗണനയുടെ ഭാഗമാണ്. സോഫ്റ്റ്‌വെയറിന്റെ പ്രശ്‌നം പറഞ്ഞ് ഇനിയും നിര്‍ധന വിദ്യാര്‍ഥികളുടെ ഗ്രാന്റ് നിഷേധിക്കരുതെന്നും പ്രതിഷേധത്തിനു നേതൃത്വം നല്‍കുമെന്നും അജ്മല് പറഞ്ഞു.\nകൊളംബോ സ്‌ഫോടന പരമ്പര: കൊല്ലപ്പെട്ടത് 253 പേരെന്ന് ഔദ്യോഗിക സ്ഥിരീകരണം


രവി പിള്ളയ്ക്ക് ബാങ്കേഴ്‌സ് ക്ലബ് അവാര്‍ഡ്\nകൊച്ചി: സ്റ്റേറ്റ് ഫോറം ഓഫ് ബാങ്കേഴ്‌സ് ക്ലബ്‌സിന്റെ 2011-ലെ ‘ബിസിനസ് മാന് ഓഫ് ദി ഇയര്’ അവാര്‍ഡിന് പ്രമുഖ വ്യവസായി ഡോ. രവി പിള്ള അര്‍ഹനായി. ബിസിനസ്സിലെ മികവ്, കേരള സമൂഹത്തിന് നല്‍കിയ കനപ്പെട്ട സംഭാവനകള്, ജീവകാരുണ്യപ്രവര്‍ത്തനങ്ങള് എന്നിവ കണക്കിലെടുത്താണ് ബിസിനസ് മാന് ഓഫ് ദി ഇയര് അവാര്‍ഡിന് രവി പിള്ളയെ തിരഞ്ഞെടുത്തിരിക്കുന്നതെന്ന് സ്റ്റേറ്റ് ഫോറം ഓഫ് ബാങ്കേഴ്‌സ് ക്ലബ്‌സ് പ്രസിഡന്റ് എല്.ആര്.ആര്.വാര്യര്, ജനറല് സെക്രട്ടറി കെ.യു. ബാലകൃഷ്ണന്, ഗ്രേറ്റര് കൊച്ചി ബാങ്കേഴ്‌സ് ക്ലബ് പ്രസിഡന്റ് പീറ്റര് സെബാസ്റ്റ്യന്, ഇന്ത്യന് ഓവര്‍സിസ് ബാങ്ക് ഡെപ്യൂട്ടി ജനറല് മാനേജര് ഈപ്പന് ജോസഫ് എന്നിവര് പത്രസമ്മേളനത്തില് പറഞ്ഞു.\nയു.എ.ഇ എക്‌സ്‌ചേഞ്ച് സെന്റര് മാനേജിങ് ഡയറക്ടര് ഡോ.ബി.ആര്.ഷെട്ടിയും എംകെ ഗ്രൂപ്പ് മാനേജിങ് ഡയറക്റ്റര് എം.എ.യൂസഫലിയുമാണ് മുന്‍വര്‍ഷങ്ങളില് ഫോറത്തിന്റെ ബിസിനസ് മാന് ഓഫ് ദി അവാര്‍ഡ് നേടിയിരുന്നത്. ഡിസംബര് രണ്ടാം വാരം കൊച്ചിയില് നടക്കുന്ന ഫോറത്തിന്റെ മൂന്നാമത് ബാങ്കിങ് എക്‌സലന്‍സ് അവാര്‍ഡ് ദാനചടങ്ങില് ബിസിനസ് മാന് ഓഫ് ദി ഇയര് അവാര്‍ഡും സമ്മാനിക്കും. കേന്ദ്ര-സംസ്ഥാന മന്ത്രിമാരും വിവിധ ബാങ്ക് മേധാവികളും ചടങ്ങില് സംബന്ധിക്കും. പൊതുമേഖല, സ്വകാര്യ മേഖല, പുതുതലമുറ സ്വകാര്യ മേഖലകളിലെ മികച്ച ബാങ്കുകള്, ഈ മൂന്ന് മേഖലകളിലേയും മികച്ച ബാങ്ക് ശാഖകള്, മികച്ച ബ്രാഞ്ച് മാനേജര്‍മാര്, സംസ്ഥാനത്തെ മികച്ച ബാങ്കേഴ്‌സ് ക്ലബ്, സാമൂഹ്യ പ്രവര്‍ത്തനത്തില് മികച്ച് നില്‍ക്കുന്ന ബാങ്കേഴ്‌സ് ക്ലബ് എന്നീ വിഭാഗങ്ങളിലാണ് ബാങ്കിങ് എക്‌സലന്‍സ് അവാര്‍ഡുകള് നല്‍കുന്നത്. ജസ്റ്റീസ് വി.ആര്.കൃഷ്ണയ്യരാണ് ജൂറി അദ്ധ്യക്ഷന്.\nവന്‍കിട പ്രോജക്ടുകളുടെ നിര്‍മാണ രംഗത്ത് ശ്രദ്ധ കേന്ദ്രീകരിച്ചിട്ടുള്ള ഡോ. പിള്ളയുടെ സാരഥ്യത്തിലുള്ള വിവിധ കമ്പനികളിലായി അറുപതിനായിരത്തോളം പേര് ഗള്‍ഫ് രാജ്യങ്ങളില് ജോലി ചെയ്യുന്നു. ഇതില് നാല്‍പ്പത്തിനാലായിരത്തിലേറെ പേര് ഇന്ത്യക്കാരാണ്. ഹോട്ടല്, ടൂറിസം,ആതുര ശുശ്രൂഷ, വിദ്യാഭ്യാസ മേഖലകളിലും അദ്ദേഹം കൈവച്ചിട്ടുണ്ട്. കൊല്ലത്തെ റാവിസ് ഹോട്ടല്, കോഴിക്കോട്ടെ കടവ് റിസോര്‍ട്ട്, കൊല്ലത്തെ ഉപാസന ഹോസ്പിറ്റല് ആന്‍ഡ് റിസര്‍ച്ച് സെന്റര് എന്നിവ ഡോ.പിള്ളയുടെ കേരളത്തിലെ പ്രോജക്ടുകളില് ചിലതാണ്.


മഴ കളിച്ചു; പാകിസ്ഥാന് വെസ്റ് ഇന്‍ഡീസ് മത്സരം ഡ്രോയില് | rain plays spoilsport in first test between pakistan and west indies - Malayalam Oneindia\nമഴ കളിച്ചു; പാകിസ്ഥാന് വെസ്റ് ഇന്‍ഡീസ് മത്സരം ഡ്രോയില്\nജോര്‍ജ്ടൗണ്: പാകിസ്ഥാനും വെസ്റ് ഇന്‍ഡീസും തമ്മിലുള്ള ഒന്നാം ടെസ്റ് ഡ്രോയില് അവസാനിച്ചു. അവസാന ദിവസമായ ചൊവാഴ്ച മഴ മൂലം കളിയുപേക്ഷിച്ചതിനാലാണിത്. തിങ്കളാഴ്ചത്തെ കളിയും മഴ കാരണം ഉപേക്ഷിച്ചിരുന്നു. തിങ്കളാഴ്ച പെയ്ത മഴവെള്ളം ഗ്രൗണ്ടില് കെട്ടിക്കിടക്കുന്നത് വറ്റിച്ചു കളയാന് ശ്രമിക്കുമ്പോഴായിരുന്നു ചൊവാഴ്ച രാവിലെ മഴ പെയ്തത്.\nപാകിസ്ഥാന്റെ ആദ്യ ഇന്നിങ്സ് സ്കോറായ 288 ന് മറുപടിയായി വെസ്റ് ഇന്‍ഡീസ് ഏഴു വിക്കറ്റ് നഷ്ടത്തില് 222 റണ്ണെടുത്തിരുന്നു. ബൗര്‍ഡ കളിക്കളത്തില് ആദ്യ ടെസ്റ് കളിക്കാനുള്ള വെസ്റ് ഇന്‍ഡീസ് ക്രിക്കറ്റ് ബോര്‍ഡിന്റെ തീരുമാനം വിവാദമാവാനാണ് സാദ്ധ്യത. സമുദ്ര നിരപ്പില് നിന്ന് ഒരു മീറ്റര് താഴെ സ്ഥിതി ചെയ്യുന്ന ബൗര്‍ഡ ക്രിക്കറ്റ് ഗ്രൗണ്ട് മഴവെള്ളം വറ്റുന്ന കാര്യത്തില് കുപ്രസിദ്ധമാണ്. അങ്ങനെയുളള കളിക്കളം തന്നെ മഴക്കാലത്തിന്റെ തുടക്കത്തില് തിരഞ്ഞെടുത്ത തീരുമാനമാണ് ക്രിക്കറ്റ് ബോര്‍ഡിനെ പ്രതിക്കൂട്ടിലെത്തിച്ചത്.


രശ്‌മിക മന്ഥാനയ്ക്ക് പിറന്നാൾ സമ്മാനമായി "സുൽത്താനി"ലെ പുതിയ വീഡിയോ സോങ് പുറത്തിറങ്ങി\nതെന്നിന്ത്യൻ താരം രശ്‌മിക മന്ദാനയ്ക്ക് പിറന്നാൾ സമ്മാനമായി “സുൽത്താൻ”ചിത്രത്തിലെ “യാരയിലും ഇവളോ അഴകാ” എന്ന പുതിയ ഗാനം പുറത്തിറക്കി. തമിഴ് നടൻ സിമ്പുവാണ്4മിനിറ്റും 31 സെക്കണ്ടുമുള്ള ഈ ഗാനം ആലപിച്ചിരിക്കുന്നത്. രശ്‌മികയുടെ 24 -ആം ജന്മദിനമായ ഏപ്രിൽ5നു ചിത്രത്തിൻ്റെ അണിയറ പ്രവർത്തകരാണ് സുൽത്താനിലെ പുതിയ വീഡിയോ സോങ് പുറത്തിറക്കിയത്. 1996 ഏപ്രിൽ5നു കർണ്ണാടകയിലെ വിരാജ്പേട്ടയിലാണ് രശ്‌മിക ജനിക്കുന്നത്. കോളേജിൽ പഠിക്കുന്ന സമയത്ത് തന്നെ മോഡലിംഗിലും പരസ്യചിത്രങ്ങളിലുമായി അഭിനയിച്ചാണ് താരത്തിൻ്റെ കരിയർ തുടക്കം. റിഷാബ് ഷെട്ടി സംവിധാനം ചെയ്തു 2016 -ൽ പുറത്തിറങ്ങിയ “ക്രിക് പാർട്ടി” എന്ന ചിത്രത്തിലൂടെയാണ് ചലച്ചിത്ര രംഗത്തേക്ക് രശ്‌മിക കടന്നു വരുന്നത്. പരശുറാം സംവിധാനം ചെയ്തു 2018 -ൽ പുറത്തിറങ്ങിയ “ഗീത ഗോവിന്ദം”എന്ന തെലുങ്ക് ചിത്രത്തിലൂടെയാണ് താരം ശ്രദ്ധിക്കപ്പെടുന്നത്. വിജയ് ദേവര‌കൊണ്ട – രശ്‌മിക കോംബോയിൽ പിറന്ന മികച്ച ചിത്രമായി “ഗീതാഗോവിന്ദം.” രശ്മികളുടെ ആദ്യ തമിഴ് ചിത്രമായ “സുൽത്താൻ”എന്ന ചിത്രത്തിൻ്റെ ഏറ്റവും പുതിയ വീഡിയോ സോങ് താരത്തിൻ്റെ ജന്മദിനമായ ഏപ്രിൽ5ന് പുറത്തിറക്കിയിരിക്കുകയാണ് അണിയറ പ്രവർത്തകർ.\nകാർത്തിയെ നായകനാക്കി ഭാഗ്യരാജ് കണ്ണൻ സംവിധാനം ചെയ്ത ചിത്രമാണ് “സുൽത്താൻ”. ഏപ്രിൽ2നു പുറത്തിറങ്ങിയ ചിത്രത്തിന് സമ്മിശ്ര പ്രതികരണമാണ് ഇതുവരെ സിനിമാപ്രേമികളിൽ നിന്നും ലഭിച്ചത്. ആദ്യ ദിനം തന്നെ5കോടിയിലധികം ബോക്സ് ഓഫീസ് കളക്ഷൻ നേടിയ ചിത്രം ഇപ്പോഴും പ്രദർശനം തുടരുകയാണ്. ഡ്രീം വേരിയർസ് പിക്ചർസിൻ്റെ ബാനറിൽ എസ് ആർ പ്രകാശ് ബാബു, എസ് ആർ പ്രഭു എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്. സത്യം സൂര്യൻ ഛായാഗ്രഹണവും റൂബൻ എഡിറ്റിങ്ങും നിർവഹിച്ചിരിക്കുന്നു. യുവാൻ ശങ്കർ രാജയാണ് ചിത്രത്തിലെ ഗാനങ്ങൾക്ക് സംഗീതം നൽകിയിരിക്കുന്നത്. ചിത്രത്തിന് U/A സർട്ടിഫിക്കറ്റ് കിട്ടിയതും ചർച്ചയായിരുന്നു. കാർത്തി-രശ്‌മിക ജോഡികളെ കൂടാതെ രാമചന്ദ്ര രാജു, നവാബ് ഷാ, എം കാമരാജ്, ശരത് കുമാർ, സെൻഡ്രയൻ, ലാൽ, നെപ്പോളിയൻ, അഭിരാമി, പൊൻവണ്ണൻ, അർജയ്, യോഗി ബാബു എന്നിവരും വേഷമിട്ടു. മറ്റെല്ലാ ചിത്രങ്ങളിലെയും പോലെ തന്നെ കോപ്പറേറ്റുകളും ഗ്രാമീണരും തമ്മിലുള്ള പ്രശ്നങ്ങളാണ് ഈ ചിത്രത്തിലെയും പ്രമേയം. ചിത്രത്തിൽ നാല് ഗാനങ്ങളാണ് ഒരുക്കിയിരിക്കുന്നത്. കോവിഡ് ഉണ്ടാക്കിയ വലിയൊരു പ്രതിസന്ധിക്കു ശേഷം തിയേറ്ററിൽ എത്തിയ ചിത്രത്തെ നിറഞ്ഞ മനസ്സോടുകൂടിയാണ് ആരാധകർ സ്വീകരിച്ചത്.\nവളരെ ചുരുങ്ങിയ കാലം കൊണ്ട് തന്നെ തെന്നിന്ത്യൻ സിനിമാപ്രേമികളുടെ മനസ്സിൽ ഇടം നേടിയ നടിയാണ് രശ്‌മിക മന്ഥാന. അതുകൊണ്ട് തന്നെ താരത്തിൻ്റെ എല്ലാ സിനിമകളും സോഷ്യൽ മീഡിയകളിലും മറ്റും ആഘോഷിക്കപ്പെടാറുണ്ട്. ഈ ചെറിയ കരിയറിൽ തന്നെ 12 ഓളം സിനിമകിളിലും അഭിനയിച്ചു. മിഷൻ മഞ്ജു എന്ന ചിത്രത്തിലൂടെ ബോളിവുഡിലും അരങ്ങേറാൻ ഒരുങ്ങുകയാണ് രശ്‌മിക മന്ഥാന. സുകുമാർ സംവിധാനം ചെയ്യുന്ന അല്ലു അർജുൻ്റെ “പുഷ്‌പ”എന്ന ചിത്രത്തിൻ്റെ തിരക്കിലാണ് താരമിപ്പോൾ.


വിശ്വാസവോട്ടിന് കാക്കാതെ കമല്‍നാഥ് രാജി വച്ചേക്കും\n20 March 2020 5:52 AM GMT\nസുപ്രീം കോടതി ഉത്തരവ് പ്രകാരം മധ്യപ്രദേശ് നിയമസഭയില് ഇന്ന് ഉച്ചയ്ക്ക് രണ്ട് മണിക്ക് വിശ്വാസവോട്ടെടുപ്പ് നടക്കാനിരിക്കെ, വിശ്വാസവോട്ടിന് കാത്തുനില്‍ക്കാതെ തന്നെ മുഖ്യമന്ത്രി കമല്‍നാഥ് രാജി വച്ചേക്കും. എന്‍ഡിടിവിയാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. നിലവിലെ അംഗബലമനുസരിച്ച് വിശ്വാസവോട്ടെടുപ്പ് നടത്തിയാല് കോണ്‍ഗ്രസ് സര്‍ക്കാര് പരാജയപ്പെടുമെന്ന് ഉറപ്പായ സാഹചര്യത്തിലാണിത്. കമല് നാഥ് 12 മണിക്ക് വാര്‍ത്താസമ്മേളനം വിളിച്ചിട്ടുണ്ട്. കമല്‍നാഥ് രാജി വയ്ക്കുമോ എന്ന ചോദ്യത്തിന് സംസ്ഥാനത്തെ മറ്റൊരു മുതിര്‍ന്ന കോണ്‍ഗ്രസ് നേതാവും മുന് മുഖ്യമന്ത്രിയുമായ ദിഗ് വിജയ് സിംഗിന്റെ മറുപടി "അതിന് കാത്തിരിക്കൂ" എന്നാണ്.\nകോണ്‍ഗ്രസ് വിട്ട് ബിജെപിയില് ചേര്‍ന്ന ജ്യോതിരാദിത്യ സിന്ധ്യയെ അനുകൂലിക്കുന്ന 22 എംഎല്‍എമാരുടെ രാജിയാണ് കമല്‍നാഥ് സര്‍ക്കാരിനെ പ്രതിസന്ധിയിലാക്കിയത്. കൊറോണ വൈറസ് മൂലം 26 വരെ സ്പീക്കര് സഭ നിര്‍ത്തിവച്ചിരുന്നെങ്കിലും ബിജെപി ഇതിനെതിരെ സുപ്രീം കോടതിയെ സമീപിച്ച് അനുകൂല ഉത്തരവ് വാങ്ങി. ഇന്ന് വൈകീട്ട് അഞ്ച് മണിക്കുള്ളില് വിശ്വാസവോട്ടെടുപ്പ് നടത്താനാണ് സുപ്രീം കോടതി ഉത്തരവിട്ടത്.\nആറ് എംഎല്‍എമാരുടെ രാജി മാത്രം അംഗീകരിച്ച സ്പീക്കര് ബാക്കി 16 പേരോടും വ്യക്തിപരമായി തന്നെ വന്ന് കണ്ട് രാജി നല്‍കാനാണ് ആവശ്യപ്പെട്ടിരുന്നത്. തങ്ങളുടെ എംഎല്‍എമാരെ ബിജെപി തട്ടിക്കൊണ്ടുപോയി എന്നാണ് കോണ്‍ഗ്രസിന്റെ ആരോപണം. എംഎല്‍എമാരുടെ ഫോണുകള് പിടിച്ചുവച്ചെന്നും പറയുന്നു. എന്നാല് ബംഗളൂരുവിലേയ്ക്ക് പോയ എംഎല്‍എമാര് ഇത് തള്ളിക്കളയുന്നു. സ്വന്തം ഇഷ്ടപ്രകാരമാണ് ബംഗളൂരുവിലേയ്ക്ക്് പോയതെന്ന് ഇവര് പറയുന്നു. കോണ്‍ഗ്രസ് നേതാക്കളില് നിന്ന് ഭീഷണിയുണ്ടെന്നും ഭോപ്പാലിലേയ്ക്ക് മടങ്ങാന് സുരക്ഷ വേണമെന്നും എംഎല്‍എമാര് പറഞ്ഞിരുന്നു.\nഎംഎല്‍എമാരുമായി വീഡിയോ കോണ്‍ഫറന്‍സിംഗ് വഴി സംസാരിക്കാന് സ്പീക്കറോട് സുപ്രീം കോടതി നിര്‍ദ്ദേശിച്ചിരുന്നു. എന്നാല് സ്പീക്കര് രണ്ടാഴ്ചത്തെ സമയം ചോദിക്കുകയാണുണ്ടായത്. എന്നാല് ഇത്തരത്തില് സമയം അനുവദിച്ചാല് അത് കുതിരക്കച്ചവടത്തിനുള്ള അവസരമാകുമെന്ന് പറഞ്ഞ സുപ്രീം കോടതി ഇത് നിഷേധിച്ചു. ഇന്നലെ വൈകിയാണ് ബാക്കി 16 എംഎല്‍എമാരുടെ രാജി സ്പീക്കര് അംഗീകരിച്ചത്.


കിളിമാനൂരില് പതിനഞ്ചുകാരി ആത്മഹത്യ ചെയ്ത സംഭവം; പെണ്‍കുട്ടി നിരന്തരമായി പീഡിപ്പിക്കപ്പെട്ടിരുന്നു എന്ന് റിപ്പോര്‍ട്ട്; യുവാവ് പിടിയില് | Malayalam UK\nകിളിമാനൂരില് പതിനഞ്ചുകാരി ആത്മഹത്യ ചെയ്ത സംഭവം; പെണ്‍കുട്ടി നിരന്തരമായി പീഡിപ്പിക്കപ്പെട്ടിരുന്നു എന്ന് റിപ്പോര്‍ട്ട്; യുവാവ് പിടിയില്\nMay 03 18:34 2017 by News Desk 1\tPrint This Article\nകിളിമാനൂരില് പത്താം ക്ളാസ് വിദ്യാർത്ഥിനിയായ പതിനഞ്ചുകാരി ആത്മഹത്യ ചെയ്തത് നിരന്തരമായ ലൈംഗികപീഡനത്തെതുടര്‍ന്നെന്നു റിപ്പോര്‍ട്ട്. കേസില് പ്രതിയെന്നു സംശയിക്കുന്ന കിളിമാനൂർ പനപ്പാംകുന്ന് സ്വദേശിയായ ശ്രീറാമിനെ(20) കിളിമാനൂർ പോലീസ് അറസ്ററ് ചെയ്തു. തിരുവനന്തപുരം സെൻട്രൽ പോളിടെക്നിക്ക് വിദ്യാർത്ഥിയാണ് ശ്രീറാം. ഏപ്രിൽ 21 നാണ് വിദ്യാർത്ഥിനി വീട്ടിൽ തൂങ്ങി മരിച്ചത്. കുടുംബകലഹത്തെത്തുടർന്ന് ജീവനൊടുക്കിയെന്നായിരുന്നു പോലീസിൻെറ ആദ്യ നിഗമനം. എന്നാൽ പോസ്റ്റ്മോർട്ടം റിപ്പോർട്ടിൽ വിദ്യാർത്ഥിനി നിരന്തരം ലെെംഗിക പീഡനത്തിനിരയായിരുന്നതായി പറയുന്നു. തുടർന്നുള്ള അന്വേഷണത്തിലാണ് പോലീസ് ശ്രീറാമിനെ അറസ്റ്റ് ചെയ്തത്.\nപീഡിപ്പിക്കാന് ശ്രമിച്ച യുവാവിനെ കുംങ്ഫൂ അഭ്യാസിയായ പതിനഞ്ചുകാരി ഇടിച്ചിട്ടു; ബ്ലാക്ക് മെയിലിംഗിനു ശ്രമിച്ച യുവാവ് അറസ്റ്റില്


വേദാര്‍ത്ഥം തിരഞ്ഞ് പാഞ്ഞാളില് വേദസത്രം | Panjal once again beafocal point - Malayalam Oneindia\n16 min ago കുട്ടികളുടെ നഗ്നചിത്രങ്ങൾ പങ്കുവെച്ച് പാക് ഗ്രൂപ്പുകൾ; ഗ്രൂപ്പിൽ ഒട്ടേറെ മലയാളികൾ, നിരീക്ഷണത്തിൽ...\nവേദാര്‍ത്ഥം തിരഞ്ഞ് പാഞ്ഞാളില് വേദസത്രം\nതൃശൂര്: പാഞ്ഞാള് ഒരിയ്ക്കല് കൂടി ശ്രദ്ധാകേന്ദ്രമാകുന്നു. ഇക്കുറി യജ്ഞമല്ല, വേദങ്ങളുടെ ഗൂഡാര്‍ത്ഥങ്ങളും ഇന്നത്തെ ജീവിതത്തില് അതിനുള്ള പ്രായോഗികതയും അന്വേഷിക്കാനുള്ള വേദിയാകുകയാണ് പാഞ്ഞാള്.\nഏപ്രില് മൂന്നു മുതല് അഞ്ച് വരെ നടക്കുന്ന വിശ്വവേദസത്രത്തില് 500പ്രതിനിധികള് പങ്കെടുക്കും. പാരമ്പര്യത്തില് അധിഷ്ഠിതമായ വേദപാരായണത്തിലും വേദഘോഷത്തിലും ഇവര് പങ്കുകൊള്ളും.\nപരമ്പരാഗതവും ആനുകാലികവുമായ വിവിധ വിഷയങ്ങളില് വേദത്തിന്റെ പ്രായോഗികത പ്രതിനിധികള് ചര്‍ച്ചചെയ്യും. ഇന്നും വേദാചാരങ്ങള് മുറതെറ്റാതെ അനുഷ്ഠിക്കുന്ന ആചാര്യന്മാരായ അഗ്നിഹോത്രികളേയും യജ്ഞത്തിന് വേണ്ട സാമഗ്രികള് നിര്‍മ്മിക്കുന്ന പാരമ്പര്യശില്പികളേയും വിശ്വവേദസത്രം ആദരിക്കും.\nസോമയാഗാദി യജ്ഞങ്ങളുടെയും വൈദികാനുഷ്ഠാനങ്ങളുടെയും മറ്റു സാങ്കേതിക യജ്ഞോപകരണങ്ങളുടെയും പ്രദര്‍ശനവും വേദസത്രത്തോടനുബന്ധിച്ച് നടക്കും. പ്രാചീനഭാരതീയ കലകളുടെ ആവിഷ്കാരവും അവയുടെ വൈദിക ബന്ധത്തെയും കുറിച്ച് സോദാഹരണപ്രഭാഷണം നടക്കും.\nസത്രത്തില് പങ്കെടുക്കാന് 300 രൂപയാണ് ഫീസ്. വിദ്യാര്‍ത്ഥികള്‍ക്ക് 150 രൂപ മതി. പേര് രജിസ്റര് ചെയ്യാനുള്ള പത്രങ്ങള് കണ്‍വീനര്, വിശ്വവേദസത്രം, തെക്കേ സ്വാമിയാര്‍മഠം, തൃശൂര്-1 എന്ന വിലാസത്തില് അപേക്ഷിച്ചാല് മതി.\nkerala culture kerala akkitham veda